
[bookmark: _Hlk130923381]AER	atjaunojamie energoresursi
ALTUM	Attīstības finanšu institūcija ALTUM
ANM	Atveseļošanas un noturības mehānisms
ANO	Apvienoto Nāciju organizācija
AS	akciju sabiedrība
BKUS	Bērnu klīniskā universitātes slimnīca
CO2	oglekļa dioksīds
Covid-19 	koronavīruss
CSP	Centrālā statistikas pārvalde
ČAES	Černobiļas atomelektrostacija
EDIC	Eiropas Digitālas inovācijas centrs
EIGE	Eiropas dzimumu līdztiesības institūts
EJZAF	Eiropas Jūrlietu, zivsaimniecības un akvakultūras fonds
EJZF	Eiropas Jūrlietu, zivsaimniecības fonds
EK	Eiropas Komisija
EM	Ekonomikas ministrija
EKII	Emisijas kvotu izsolīšanas instruments
ELFLA	Eiropas Lauksaimniecības fonds lauku attīstībai
ELGF	Eiropas Lauksaimniecības garantiju fonds
ERAF	Eiropas Reģionālās attīstības fonds
ES	Eiropas Savienība
ESF/ESF+	Eiropas Sociālais fonds
(ESF+ 2021.-2027.g. periodā)
FDL	"Fiskālās disciplīnas likums"
FM	Finanšu ministrija
GRECO	Eiropas Padomes Pretkorupcijas starpvalstu grupa
GWh	gigavats stundā
GWh/d	gigavatstunda dienā
ha	hektārs
IAM	Ilgtspējīgas attīstības mērķis
IAP	Izglītības attīstības pamatnostādnes 2021.–2027. gadam
IIN	iedzīvotāju ienākuma nodoklis
IKP	iekšzemes kopprodukts
IKT	informācijas un komunikācijas tehnoloģijas
IPCEI	Eiropas kopējo interešu projektu programma
IT	informācijas tehnoloģijas
IZM	Izglītības un zinātnes ministrija
KEM	Klimata un enerģētikas ministrija
KLP	Kopējā lauksaimniecības politika
km	kilometrs
LAD	Lauku atbalsta dienests
LDDK	Latvijas Darba devēju konfederācija
LIAA	Latvijas Investīciju un attīstības aģentūra
LM	Labklājības ministrija
MK	Ministru kabinets
MVU	mazie un vidējie uzņēmumi
MW	megavats
MWh	megavats stundā
NAP2027	Nacionālais attīstības plāns 2021.-2027.gadam
NEKP	Latvijas Nacionālais enerģētikas un klimata plāns 2021.–2030.gadam
NFI	Norvēģijas finanšu instruments
NIP	Nacionālās industriālās politikas pamatnostādnes 2021.–2027. gadam
NRP	Nacionālā reformu programma
NVO	nevalstiskās organizācijas
OECD PIAAC	Ekonomiskās sadarbības un attīstības organizācijas Starptautiskā pieaugušo kompetenču novērtēšanas programma
P&A	pētniecība un attīstība
PSKUS	Paula Stradiņa Klīniskā universitātes slimnīca
PVN	pievienotās vērtības nodoklis
RAKUS	Rīgas Austrumu klīniskā universitātes slimnīca
REACT-EU	Atveseļošanas palīdzība kohēzijai un Eiropas teritorijām
RIS3	Latvijas Viedās specializācijas stratēģija
SEG	siltumnīcefekta gāzes
SIA	sabiedrība ar ierobežotu atbildību
STEM	zinātne, tehnoloģijas, inženierzinātnes un matemātika (science, technology, engineering and mathematics)
t	tonna
TWh	teravats stundā
UIN	Uzņēmumu ienākuma nodoklis
VARAM	Vides aizsardzības un reģionālās attīstības ministrija
VM	Veselības ministrija
VPVKAC	valsts un pašvaldību vienotais klientu apkalpošanas centrs

Latvija ir sagatavojusi divpadsmito Progresa ziņojumu par Latvijas nacionālās reformu programmas īstenošanu[footnoteRef:2] (turpmāk – Progresa ziņojums par Latvijas NRP īstenošanu), kas ir cieši saistīts ar Latvijas Stabilitātes programmu 2023.-2026. gadam un Latvijas Atveseļošanas un noturības plānu, kā arī Nacionālo attīstības plānu 2021.–2027.gadam (turpmāk – NAP2027) un Ministru kabineta (turpmāk – MK) deklarāciju par iecerēto darbību. [2: 	Latvijas nacionālā reformu programma Eiropa 2020 stratēģijas īstenošanai vienlaicīgi ar Latvijas Konverģences programmu 2011.-2014. gadam tika apstiprinātas MK 2011. gada 26. aprīlī un iesniegtas EK 2011. gada 29. aprīlī.] 

Latvijas nacionālā reformu programma (turpmāk – Latvijas NRP) un Latvijas Stabilitātes programma saskaņā ar Līguma par Eiropas Savienības (turpmāk – ES) darbību 121. un 148. pantu ir ES līmeņa ekonomiskās politikas koordinācijas un uzraudzības instrumenta sastāvdaļas (Eiropas semestra ietvaros). Eiropas Komisija (turpmāk – EK) vērtē abu programmu īstenošanu, un uz tā pamata nāk klajā ar priekšlikumiem par ES Padomes rekomendācijām.
1.attēls
Latvijas NRP īstenošanas koordinācijas institucionālā un sociālo partneru iesaiste

[image: ]
Latvijas NRP īstenošana tiek nodrošināta caur ciešu sadarbību starp dažādām institūcijām, iekļaujot procesā arī sociālos partnerus un nevalstiskās organizācijas. Ekonomikas ministrija (turpmāk – EM), kā par Eiropas semestra koordināciju nacionālajā līmenī atbildīgā institūcija, sagatavoja Progresa ziņojumu par Latvijas NRP īstenošanu sadarbībā ar Finanšu ministriju (turpmāk – FM), Izglītības un zinātnes ministriju (turpmāk – IZM), Klimata un enerģētikas ministriju (turpmāk – KEM), Labklājības ministriju (turpmāk – LM), Veselības ministriju (turpmāk – VM), Vides aizsardzības un reģionālās attīstības ministriju (turpmāk – VARAM) un Valsts kanceleju.
Progresa ziņojuma projekts saskaņošanas stadijā tika nosūtīts sociālajiem partneriem – Latvijas Darba devēju konfederācijai (turpmāk – LDDK), Latvijas Brīvo arodbiedrību savienībai un sadarbības partneriem – Latvijas Tirdzniecības un rūpniecības kamerai, Latvijas Pašvaldību savienībai.
Latvijas NRP ikgadējais atjaunošanas un Progresa ziņojuma par Latvijas NRP īstenošanu sagatavošanas process ir atspoguļots 1. attēlā.
Saeimas 2020. gada 2. jūlijā apstiprinātais NAP2027 nosaka Latvijas prioritātes laika posmam līdz 2027. gadam, liekot pamatus Eiropas fondu programmēšanai un valsts budžeta prioritātēm. Saeimas 2022. gada 14. decembrī apstiprinātā MK Valdības deklarācija nosaka valdības virsmērķi – Latvijas ekonomikas transformācija labākai dzīvei Latvijā un galvenās prioritātes. Valdības apņemšanās nosaka akcentus NAP2027 īstenošanai tuvākajos gados un ir cieši saistītas ar ES Padomes rekomendācijām Latvijai: 1. drošība, 2. izglītība, 3. enerģētika, 4. konkurētspēja, 5. dzīves kvalitāte, cilvēka un sabiedrības veselība. 
Progresa ziņojums par Latvijas NRP īstenošanu sastāv no 4 nodaļām. 1. nodaļā ir atjaunots Latvijas NRP aprakstītais vidēja termiņa makroekonomiskais scenārijs. 2. nodaļā – izvērtēts Latvijas progress 2022. gada ES Padomes rekomendāciju izpildē. 3. nodaļā ir sniegta informācija par Eiropas Sociālā tiesību pīlāra īstenošanu Latvijā un 4. nodaļā raksturots progress Apvienoto Nāciju Organizācijas (turpmāk – ANO) Ilgtspējīgas attīstības mērķu sasniegšanā.
Visa skaitliskā informācija un dati, izņemot īpaši norādītos gadījumos, ir saņemti no Centrālās statistikas pārvaldes (turpmāk – CSP) vai ES statistikas biroja (Eurostat). 

Pēc 4,1% pieauguma 2021. gadā, Latvijas ekonomikai atgūstoties no Covid-19 krīzes, 2022. gadā, Krievijai uzsākot pilna mēroga karu Ukrainā, Latvijas iekšzemes kopprodukta (turpmāk – IKP) pieaugums samazinājās līdz 2%. Izaugsmes palēnināšanās tomēr bijusi mazāka nekā tika prognozēts, sākoties karam, un negatīvā ietekme, pretēji prognozētajam, mazāk bijusi jūtama ārējās tirdzniecības datos un piegāžu ķēžu pārrāvumos, bet vairāk izpaudusies inflācijas un ražošanas izmaksu kāpumā, pasaules tirgos strauji palielinoties energoresursu cenām. Vienlaikus siltā ziema un valsts atbalsta pasākumi ir mīkstinājuši šī cenu kāpuma negatīvo ietekmi uz ekonomiku.
Ekonomikai atgūstoties no Covid-19 ierobežojumiem, 2022. gadā strauja izaugsme fiksēta gandrīz visās pakalpojumu nozarēs, un lielāko devumu IKP pieaugumā nodrošinājis 15,7% kāpums komercpakalpojumu nozarēs. Būtiska loma bijusi arī 57,5% pieaugumam izmitināšanas un ēdināšanas nozarē un 26,6% pieaugumam mākslas, izklaides un atpūtas nozarē.  Ļoti veiksmīgi pērn attīstījusies informācijas un komunikācijas pakalpojumu nozare, uzrādot 14% pieaugumu. Sekmīgi 2022. gadā strādājusi arī apstrādes rūpniecība, kas, neskatoties uz apjomu samazinājumu divās lielākajās apakšnozarēs – kokapstrādē un pārtikas ražošanā – spējusi sasniegt 2,7% pieaugumu.
Kopumā pagājušā gada dati rāda, ka Krievijas uzsāktā kara negatīvā ietekme 2022. gadā atspoguļojusies galvenokārt vairumtirdzniecības nozares apjomu kritumā par 18,7% salīdzinājumā ar 2021.gadu. Tajā pašā laikā negatīva dinamika saglabājusies arī būvniecības nozarē, kas pēc 9,8% krituma 2021.gadā pērn samazinājusies vēl par 11,3%, strauji pieaugot būvniecības izmaksām un kavējoties līgumu pārslēgšanai.
No izlietojuma puses ekonomikas izaugsmi pērn visvairāk veicināja privātā patēriņa pieaugums par 8,1%, ko nodrošināja Covid-19 ierobežojumu atcelšana, kā arī valsts energoatbalsta pasākumi, mīkstinot energoresursu cenu kāpuma negatīvo ietekmi. Patēriņu palīdzēja nodrošināt arī pandēmijas laikā būtiski pieaugušie mājsaimniecību uzkrājumi komercbankās. Sabiedriskā patēriņa pieaugums pērn bija mērenāks, tam palielinoties par 2,8%, kamēr investīciju pieaugumu (+0,7%) kavēja gan straujais būvniecības izmaksu pieaugums, gan riska pieaugums karadarbībai tuvā reģionā. Strauji pieaugumi pērn bija gan eksportam (+9,1%), gan importam (+11,6%), bet, eksportam palielinoties nedaudz lēnāk nekā importam, neto eksporta devums ekonomikas izaugsmē bija negatīvs.
Pateicoties augstajam pieprasījumam ārējos tirgos un cenu pieaugumam, Latvijas preču eksports faktiskajās cenās 2022. gadā turpināja strauji augt (par 29,7%), kamēr 2021. gadā eksporta pieaugums bija 23,7% apmērā. Lielāko devumu Latvijas preču eksporta pieaugumā 2022. gadā nodrošināja minerālproduktu eksporta kāpums par 165,6%, galvenokārt cenu kāpuma ietekmē. Būtiska nozīme kopējā Latvijas preču eksporta pieaugumā bija arī lauksaimniecības un pārtikas preču eksportam (+41,2%) un koka, tā izstrādājumu eksportam (+16,4%). No lielajām preču grupām samazinājums pērn bija tikai metālu un metālu izstrādājumu eksportā – par 10,7%.
Bezdarba līmenis, kas Covid-19 ierobežojumu ietekmē 2021. gadā bija sasniedzis 7,6%, 2022. gadā samazinājās līdz 6,9%, un Krievijas uzsāktā kara negatīvā ietekme darba tirgū pagājušajā gadā praktiski nebija jūtama. 2022. gada sākumā darba tirgu vēl ietekmēja Covid-19 ierobežojumi, ko palīdzēja mazināt valsts atbalsts nodarbinātības saglabāšanai, bet nākamajos mēnešos līdz ar visu ierobežojumu atcelšanu bezdarba līmenis visai strauji samazinājās – no 7,3% 2022. gada pirmajā ceturksnī līdz 6,7% ceturtajā ceturksnī.
Tautsaimniecībā nodarbināto iedzīvotāju skaits, pēc darbaspēka apsekojuma datiem, pagājušajā gadā bija par 2,6% lielāks nekā 2021. gadā un veidoja 866 tūkstošus. Strādājošo skaita pieaugumu noteica pandēmijas laikā dīkstāves pabalstus saņēmušo darbinieku pilna atgriešanās darba tirgū, un papildus vēl veicināja Ukrainas iedzīvotāju uzņemšana, no kuriem, pēc Valsts ieņēmumu dienesta datiem, 2022. gada beigās nodarbināti bija 7,8 tūkstoši.
Līdz ar straujo energoresursu un pārtikas cenu kāpumu pasaules tirgū patēriņa cenu inflācija 2022. gadā sasniedza 17,3%, kas bija straujākais cenu kāpums kopš 1996. gada. Inflāciju nodrošinājis galvenokārt straujais cenu kāpums trīs preču 
grupās – ar mājokli saistītajiem energoresursiem – gāzei, siltumenerģijai, elektroenerģijai (+56,2%), kā arī autodegvielai (+38,2%) un pārtikas produktiem (+21,6%). Kopumā preču cenas 2022. gadā palielinājās par 20,6%, bet pakalpojumu cenas pieauga par 8,1%.
Līdzīgi kā pērn, arī 2023. gadā ekonomikas attīstību turpina noteikt straujais cenu kāpums Krievijas uzsāktā kara rezultātā un pasaules centrālo banku inflācijas ierobežošanas pasākumi, vājinot ekonomikas izaugsmi, taču no smagākas recesijas gan Latvijas, gan pasaules ekonomikām pagaidām ir izdevies izvairīties un jau vairāku mēnešu garumā ekonomikas izaugsmes prognozes tiek pakāpeniski paaugstinātas.
Sagatavojot Latvijas Stabilitātes programmu 2023.-2026. gadam, 2022. gada februāra sākumā tika izstrādāts makroekonomiskās attīstības scenārijs vidējam termiņam. Scenārijs tika izstrādāts, konsultējoties ar Latvijas Bankas un EM, kā arī ar EK un Starptautiskā Valūtas fonda ekspertiem. Makroekonomiskās attīstības scenāriju ir apstiprinājusi Fiskālās disciplīnas padome, 2023. gada 10. martā publicējot savu atzinumu.
1.1. tabula
Makroekonomiskais scenārijs vidējam termiņam

	
	2021
	2022
	2023p
	2024p
	2025p
	2026p

	IKP, pieaugums faktiskajās cenās, %
	10,9
	16,4
	11,7
	5,5
	5,7
	5,5

	IKP, pieaugums salīdzināmās cenās, %
	4,1
	2,0
	0,0
	2,0
	2,9
	2,8

	IKP deflators (gads pret gadu), %
	6,5
	14,1
	11,7
	3,4
	2,7
	2,7

	Patēriņa cenu indekss (gads pret gadu), %
	3,3
	17,3
	10,0
	2,2
	2,5
	2,5

	Nodarbinātības izmaiņas, %
	-3,2
	2,6
	0,0
	-0,2
	-0,3
	-0,6

	Bezdarba līmenis, % (15-74 gadu vecuma grupā)
	7,6
	6,9
	7,1
	6,8
	6,4
	6,4


Datu avots: CSP
p - FM 2023. gada marta prognozes
Vidēja termiņa makroekonomiskā scenārija galvenie pieņēmumi:
· atbilstoši šā gada februārī izstrādātajam scenārijam, IKP šogad saglabāsies 2022. gada līmenī, bet 2024. gadā gaidāma ekonomikas izaugsme 2% apmērā. Salīdzinot ar iepriekšējām, 2022. gada decembra sākumā izstrādātajām prognozēm, IKP pieauguma prognoze 2023. gadam ir palielināta par 0,6 procentpunktiem, bet 2024. gadam IKP pieaugums prognozēts par vienu procentpunktu mazāks nekā pagājušā gada decembrī; 
· divos nākamajos gados – 2025. un 2026. gadā – ekonomikas izaugsme tiek prognozēta attiecīgi 2,9% un 2,8% apmērā;
· ekonomisko attīstību turpinās ietekmēt augstais energoresursu cenu līmenis, bremzējot mājsaimniecību patēriņu, kas pēc straujā pieauguma 2022. gadā Covid‑19 ierobežojumu atcelšanas rezultātā, šogad samazināsies par 0,9%. Tomēr tas ir par 2 procentpunktiem vairāk nekā 2022. gada decembra prognozē, jo šī ziema izrādījās siltāka nekā gaidīts. Cenām stabilizējoties un inflācijai noslīdot līdz pirmskara līmenim, mājsaimniecību patēriņa pieaugums atjaunosies līdz 2,1% 2024. gadā, un nākamajos divos gados mājsaimniecību patēriņš augs attiecīgi par 4% un 3,5%;
· būtiska ietekme būs arī ārējās tirdzniecības kanālam – paredzams, ka prognožu periodā ārējā pieprasījuma pieaugums vairs nebūs tik liels kā 2022. gadā. Stabilizējoties ārējam pieprasījumam, eksporta apjoms salīdzināmajās cenās saglabāsies nemainīgs jeb pieaugs par 0%. Daļēji to noteiks arī tas, ka tirdzniecības apjomi ar Krieviju un Baltkrieviju saglabāsies zemā līmenī un krasas situācijas izmaiņas nenotiks. Turpmākajos gados eksports pieaugs par 4-5% līdzīgi kā bija prognozēts 2022. gada decembrī;
· investīciju pieaugums 2023. gadā prognozēts 1% apmērā, kas ir par 2,1 procentpunktu vairāk nekā 2022. gada decembra prognozē. Pieaugumu noteiks gaidāmā straujāka ES līdzekļu izmantošana. Savukārt nākamajos gados investīciju pieaugums būs zem 5%, pieņemot, ka investīciju vide, tai skaitā, cenu stabilitāte, un uzņēmēju konfidence būs labvēlīgāka nekā šajā un pagājušajā gadā;
· tautsaimniecībā nodarbināto iedzīvotāju skaits 2023. gadā kopumā varētu saglabāties pagājušā gada līmenī, ekonomikas izaugsmei palēninoties, bet arī nepiedzīvojot kritumu, savukārt nākamajos gados sagaidāms neliels nodarbināto skaita samazinājums, ko noteiks galvenokārt darbspējas vecuma iedzīvotāju skaita samazināšanās. Bezdarba līmenim 2023. gadā prognozēts niecīgs, 0,2 procentpunktu pieaugums, savukārt tālākajos gados straujāka ekonomikas izaugsme un demogrāfiskās situācijas tendences noteiks bezdarba pakāpenisku pazemināšanos līdz 6,4% 2025. gadā;
· sagaidāms, ka mēneša vidējās bruto darba samaksas pieauguma temps 2023. gadā paātrināsies līdz 8,5%, ko noteiks gan apjomīgais minimālās algas palielinājums no 500 euro līdz 620 euro, gan finansējuma palielinājums sabiedriskā sektora nozarēm, gan joprojām augstais inflācijas līmenis, kas liks veikt algu paaugstinājumus privātā sektora uzņēmumiem. Nākamajos gados vidējās bruto darba samaksas pieauguma temps pakāpeniski mazināsies, vidējā termiņā stabilizējoties tuvu produktivitātes pieauguma tempam;
· gada vidējā inflācija 2023. gadam prognozēta 10% līmenī, kas ir būtiski zemāks cenu kāpums nekā 2022. gadā. Tomēr, salīdzinot ar decembra sākumā prognozēto, inflācijas prognoze ir paaugstināta par 1,5 procentpunktiem, ko noteica augstāki gada beigās fiksētie siltumenerģijas, elektroenerģijas un gāzes tarifi, kā arī spēcīgāki inflācijas otrās kārtas efekti. 2024. gadā inflācija turpinās pazemināties, cenu pieaugumam veidojot 2,2%, bet pēc tam stabilizējoties 2,5% līmenī;
· makroekonomiskās attīstības scenārijs joprojām ir izstrādāts augstas nenoteiktības apstākļos. Tomēr scenārija prognožu augšupvērstie un lejupvērstie riski pašlaik ir sabalansēti. Ekonomikas tālāko attīstību lielā mērā ietekmēs energoresursu piegādes kanālu efektivitāte pēc Krievijas energoresursu importa apturēšanas, un riski ir saistīti ar iespējamiem plašākiem piegāžu traucējumiem, kas var radīt energoresursu un citu preču piedāvājuma samazinājumu un būtiski palielināt to cenas, īpaši sākoties jaunajai apkures sezonai;
· straujāka cenu pieauguma ietekmē ekonomikas izaugsmes tempi var izrādīties būtiski zemāki, sarūkot privātā patēriņa un privāto investīciju apjomiem. Papildus tam, patērētāju un uzņēmēju konfidenci var pasliktināt tālāka ģeopolitiskās situācijas saasināšanās un karadarbības paplašināšanās, liekot atteikties no investīcijām reģionā;
· negatīvie riski ietver arī pamazām pieaugošo spriedzi darba tirgū, samazinoties darbspējas vecuma iedzīvotāju skaitam un pieaugot algām, kas var mazināt uzņēmumu konkurētspēju.





[bookmark: _Toc5959948][bookmark: _Toc132113073]2. 2022.gada ES Padomes rekomendāciju izpilde 
[bookmark: _Toc5959949][bookmark: _Toc132113074]2.1.  FISKĀLĀ UN NODOKĻU POLITIKA, PUBLISKĀS INVESTĪCIJAS, VESELĪBAS APRŪPE UN SOCIĀLĀ AIZSARDZĪBA
	ES PADOMES REKOMENDĀCIJA:
· NODROŠINĀT, KA 2023. GADĀ VALSTS FINANSĒTO PRIMĀRO KĀRTĒJO IZDEVUMU PIEAUGUMS ATBILST KOPUMĀ NEITRĀLAI POLITIKAS NOSTĀJAI, ŅEMOT VĒRĀ TO, KA TURPINĀS PAGAIDU UN MĒRĶORIENTĒTA ATBALSTA SNIEGŠANA PRET ENERGOCENU KĀPUMU VISNEAIZSARGĀTĀKAJĀM MĀJSAIMNIECĪBĀM UN UZŅĒMUMIEM, KĀ ARĪ PERSONĀM, KAS BĒG NO UKRAINAS. BŪT GATAVAI KĀRTĒJOS IZDEVUMUS PIELĀGOT MAINĪGAJAI SITUĀCIJAI. PALIELINĀT PUBLISKĀS INVESTĪCIJAS, KAS SEKMĒS ZAĻO UN DIGITĀLO PĀRKĀRTOŠANOS UN ENERĢĒTISKO DROŠĪBU, ŅEMOT VĒRĀ REPOWEREU INICIATĪVU, TOSTARP, IZMANTOJOT ATVESEĻOŠANAS UN NOTURĪBAS MEHĀNISMU UN CITUS SAVIENĪBAS FONDUS. ĪSTENOT FISKĀLO POLITIKU, KURAS MĒRĶIS IR PANĀKT PIESARDZĪGU VIDĒJA TERMIŅA FISKĀLO STĀVOKLI. LAI MAZINĀTU NEVIENLĪDZĪBU, PAPLAŠINĀT CITA STARPĀ NODOKĻU UZLIKŠANU ĪPAŠUMAM UN KAPITĀLA APLIKŠANU AR NODOKĻIEM UN STIPRINĀT VESELĪBAS APRŪPES UN SOCIĀLĀS AIZSARDZĪBAS ADEKVĀTUMU.




[bookmark: _Toc132113075]2.1.1. FISKĀLĀ UN NODOKĻU POLITIKA
Fiskālā politika
MK 2022. gada 12. aprīļa sēdē kopā ar Latvijas Stabilitātes programmu 
2022.–2025. gadam tika apstiprināta fiskālās politikas stratēģija 2022.–2025. gadiem, kas ņem vērā aktuālo sociāli-ekonomisko situāciju. 
Covid-19 pandēmijas laikā fiskālā stratēģija balstījās uz "Fiskālās disciplīnas likuma" (turpmāk – FDL) normu apturēšanu un vispārējās izņēmuma klauzulas izmantošanu bez tvēruma ierobežojuma. Savukārt jaunās stratēģijas pamatā ir atgriešanās pie FDL normu piemērošanas no 2023. gada, paredzot pārejas kārtību vispārējās valdības strukturālās bilances mērķa sasniegšanā – pakāpeniski samazinot strukturālo deficītu (vidēji par 0,5% no IKP gadā) līdz tas sasniedz FDL 10. pantā noteikto 0,5% no IKP vērtību. Turklāt, stratēģija nosaka vienreizējo pasākumu tvērumu (t.sk. atbalsts pret energocenu kāpumu un bēgļiem no Ukrainas) un to, ka ar tiem saistītie izdevumi tiek izslēgti no strukturālās bilances aprēķina un tāpēc neietekmē strukturālās bilances mērķi. Šie izdevumi jāveic tādā apmērā un laikā, kāds nepieciešams, lai mazinātu krīzes negatīvo ietekmi uz sabiedrību un tautsaimniecību. Pārējiem izdevumiem, sākot ar 2023. gadu, ir jāiekļaujas fiskālās disciplīnas nosacījumos.  
[bookmark: _Hlk124853049]Saistībā ar 2022. gada 1. oktobrī notikušajām Saeimas vēlēšanām, likumprojekts "Par valsts budžetu 2023. gadam un budžeta ietvaru 2023., 2024. un 2025. gadam" ir sagatavots 2023. gadā, apstiprināts MK sēdē 2023. gada 7. februārī un Saeimā 2023. gada 9. martā. Likumprojekta "Par valsts budžetu 2023. gadam un budžeta ietvaru 2023., 2024. un 2025. gadam" pamatā ir Fiskālās politikas stratēģija 2023.–2025. gadam[footnoteRef:3], kas formulē fiskālās politikas vispārējo mērķi un fiskālās politikas specifiskos mērķus, jeb vidēja termiņa budžeta politikas prioritāros attīstības virzienus. Latvijas fiskālās politikas vispārējais mērķis ir Latvijas ekonomikas transformācija labākai dzīvei Latvijā. Piecas savstarpēji cieši saistītās jomas – drošība, izglītība, enerģētika, konkurētspēja un dzīves kvalitāte ikkatram, cilvēka un sabiedrības veselība - ir fiskālās politikas specifiskie mērķi jeb vidēja termiņa budžeta politikas prioritārie attīstības virzieni, kuros mērķēti īstenojami NAP2027 uzdevumi, lai īstenotu plašu ekonomikas transformāciju. [3:  Fiskālās politikas stratēģija 2023.–2025. gadam ir pakārtota deklarācijai par Artura Krišjāņa Kariņa vadītā MK iecerēto darbību.] 

Ievērojot vispārējās izņēmuma klauzulas spēkā esamību 2023. gadā, strukturālās bilances mērķa noteikšanā 2023. gadam tika izmantots tikai bilances nosacījums. Ņemot vērā prognozēto izlaižu starpību un vienreizējo pasākumu apmēru, kā arī pamatojoties uz 2023. gada janvāra novērtējumu par strukturālo bilanci 2022. gadā (-0,03 % no IKP), strukturālās bilances mērķis 2023. gadam ir noteikts FDL 10. pantā noteiktajā maksimālajā pieļaujamā līmenī, proti 0,5% no IKP apmērā. Ņemot vērā definētos fiskālos nosacījumus un strukturālās bilances mērķi, tika noteikta fiskālā telpa valdības prioritāro pasākumu finansēšanai 2023. gadā. 
Vērtējot pēc strukturālās bilances izmaiņām no 0% no IKP 2022. gadā uz -0,5% no IKP 2023. gadā, fiskālā nostāja ir nedaudz ierobežojoša. Ņemot vērā atšķirīgos vērtējumus vienreizējo pasākumu klasifikācijā un nenoteiktību izlaižu starpību noteikšanā, var secināt, ka strukturālās bilances rādītājs pamatā uzrāda neitrālu fiskālo nostāju.  
Atbilstoši FM novērtējumam vispārējās valdības budžeta deficīts 2022. gadā bija 4,7% no IKP. Kopš 2020. gada sākuma Latvijas tautsaimniecība ir saskārusies ar Covid-19 pandēmiju un tās sekām, kā rezultātā valdība lēma par apjomīgu atbalsta paketi. Savukārt 2022. gada sākumā, sākoties energoresursu cenu pieaugumam un Krievijai iebrūkot Ukrainā, valdībai, lai reaģētu uz krīzi, bija jālemj par papildus atbalsta piešķiršanu gan energoresursu cenu pieauguma samazināšanai, gan Ukrainas civiliedzīvotājiem. Saglabājoties augstajam cenu līmenim, 2022. gada jūnijā-septembrī tika lemts par papildus atbalstu 2022./2023. gada apkures sezonai. Vispārējās valdības budžeta deficīts 2023. gadam tiek prognozēts 1,8 miljardu euro jeb 4,2% no IKP apmērā.
2.1.ielikums
ATBALSTS COVID-19 PANDĒMIJAS UN KRIEVIJAS MILITĀRĀS AGRESIJAS RADĪTO SEKU MAZINĀŠANAI
Kopējais realizētais atbalsts 2020. gadā veidoja 1,3 miljardus euro jeb 4,2% no IKP, savukārt 2021. gadā kopējais atbalsts tika sniegts 2,3 miljardu euro apmērā jeb 6,9% no IKP. 2022. gadā pēc FM novērtējuma visiem trim atbalsta veidiem izlietoti 1,7 miljardi euro jeb 4,2% no IKP, savukārt 2023. gadam šobrīd ieplānoti 824 milj. euro jeb 1,9% no IKP.
Atbalsta ietekme uz vispārējās valdības budžeta bilanci ir negatīva, un 2020. gadā tā veidoja 3,2% no IKP, 2021. gadā 6,3% no IKP, savukārt FM vērtējumā atbalsta ietekme uz bilanci 2022. gadā bija 3,8% no IKP (kopā ar dabasgāzes rezervju iegādi 4,8% no IKP) un 2023. gadā tā tiek prognozēta 2% no IKP.
Valsts atbalsts energoresursu cenu pieauguma apstākļos paredz pasākumu kopumu, kas ietverts "Energoresursu cenu ārkārtēja pieauguma samazinājuma pasākumu likumā". Četrus mēnešus – no 2022. gada 1. janvāra līdz 30. aprīlim tika nodrošināti dažāda veida atbalsta pasākumi juridiskām un fiziskām personām, lai daļēji kompensētu pieaugošās energoresursu izmaksas. Atbalsta pasākumu mērķis bija mazināt negatīvo sociālekonomisko ietekmi uz iedzīvotāju labklājību un tautsaimniecības izaugsmi, kas saistīta ar iepriekš nepieredzētu energoresursu strauju cenu kāpumu. Energoatbalsta pakete 2021./2022. gada apkures sezonai tika plānota 372 milj. euro, un tika realizēta 348 milj. euro apmērā, tai skaitā sniedzot atbalstu gan uzņēmumiem, gan mājsaimniecībām, tai skaitā izmaksājot pabalstus neaizsargātām sabiedrības sociālām grupām.
2022. gada jūnijā-septembrī valdība pieņēma lēmumu par atbalstu 2022./2023. gada apkures sezonai un energoatbalsta pakete, ņemot vērā līdz 2023. gada 13. janvārim pieņemtos MK lēmumus, tika plānota virs 1 miljarda euro apmērā, galvenokārt daļēji kompensējot mājsaimniecībām un uzņēmumiem elektroenerģijas, centralizētās siltumapgādes izmaksu sadārdzinājumu un dažāda veida kurināmā iegādi. Taču pēc FM novērtējuma, ņemot vērā pasākumu operatīvo izpildi līdz 2022. gada beigām, budžeta izdevumi energoatbalstam 2022. gadā kopumā nesasniedza plānoto par 231 milj. euro un veidoja 605 milj. euro jeb 1,5% no IKP, savukārt 2023. gadā tiek prognozēts, ka plāns 
622 milj. euro jeb 1,5% no IKP apmērā tiks izpildīts.
Ukrainas iedzīvotājiem, kuri ieceļojuši Latvijā, tiek sniegta sociālā palīdzība un nodrošināti sociālie pakalpojumi. Tiek segti ēdināšanas un izmitināšanas izdevumi, pašvaldības izmaksā vienreizēju pabalstu krīzes situācijā 272 euro pilngadīgai personai un 190 euro par katru bērnu, valsts nodrošina vienreizēju pabalstu darba uzsākšanai. Tāpat 7,2 milj. euro apmērā ir veiktas iemaksas starptautiskajās organizācijās humānās un militārās palīdzības sniegšanai Ukrainai, piešķirts finansējums pirmsskolas izglītības pakalpojuma nodrošināšanai bēgļu bērniem, kā arī līdzekļi latviešu valodas kursiem. 2022. gadā kopējais izdevumu apmērs no valsts budžeta veidoja 81 milj. euro, bet 2023. gadam atbilstoši valdības 2022. gada 20. decembrī lemtajam paredzēti 102 milj. euro.
Nodokļu politikas izmaiņas
ES Padomes rekomendācija par nodokļiem daļēji balstās uz datiem par uzņēmumu ienākuma nodokļa (turpmāk – UIN) ieņēmumiem 2020. gadā, kas neatspoguļo aktuālo situāciju. 2021. gadā UIN ieņēmumi bija jau par 35,5% augstāki nekā 2020. gadā, savukārt 2022. gadā par 34,7% augstāki nekā 2021. gadā, kas ir ievērojams pieaugums.
[bookmark: _Hlk132111316]Šobrīd norit darbs pie nekustamā īpašuma nodokļa politikas izmaiņām, ņemot vērā jaunās kadastrālās vērtības. Saskaņā ar "Nekustamā īpašuma valsts kadastra likuma Pārejas noteikumu" 45.– 47. punktu MK līdz 2024. gada 31. janvārim jāiesniedz Saeimai likumprojekts, kas saistībā ar kadastrālo vērtību bāzes izmaiņām paredz samērīgu nekustamā īpašuma nodokli un kas stājas spēkā vienlaikus ar kadastrālo vērtību bāzi, kura tiks izmantota kadastrālās vērtības aprēķinam 2025. gada 1. janvārī.
2023. gadā plānots pabeigt Vidēja termiņa nodokļu politikas pamatnostādnes, kurās tiks definētas nodokļu politikas prioritātes turpmākajiem gadiem, balstoties uz plašu un rūpīgu analīzi, tostarp izskatot dažādus nodokļu politikas izmaiņu scenārijus.

[bookmark: _Toc132113076]2.1.2. PUBLISKĀS INVESTĪCIJAS ZAĻĀS UN DIGITĀLĀS PĀRKĀRTOŠANAS VEICINĀŠANAI
Zaļā un digitālā transformācija ir starp Latvijas valdības galvenajiem mērķiem. Viens no galvenajiem politikas plānošanas dokumentiem, kurā ir atspoguļoti mērķi un pasākumi zaļās transformācijas veicināšanai ir Latvijas Nacionālais enerģētikas un klimata plāns 2021.–2030. gadam (turpmāk – NEKP), kas tika apstiprināts MK 2020. gada 4. februārī (skat. 2.2. ielikumu). Tas ir dokuments ilgtermiņa enerģētikas un klimata politikas plānošanai, kas nosaka Latvijas valsts enerģētikas un klimata politikas pamatprincipus, mērķus un rīcības virzienus turpmākajiem desmit gadiem, ņemot vērā ieskicētos ilgtermiņa attīstības virzienus. Plāna ilgtermiņa mērķis ir, uzlabojot enerģētisko drošību un sabiedrības labklājību, ilgtspējīgā, konkurētspējīgā, izmaksu efektīvā, drošā un uz tirgus principiem balstītā veidā veicināt klimatneitrālas tautsaimniecības attīstību.
2.2.ielikums
LATVIJAS NACIONĀLĀ ENERĢĒTIKAS UN KLIMATA PLĀNA 2021.-2030.GADAM RĪCĪBAS VIRZIENI
Lai īstenotu Latvijas Nacionālā enerģētikas un klimata plāna 2021.-2030. gadam mērķi ir nepieciešams:
1.	veicināt resursu efektīvu izmantošanu, kā arī to pašpietiekamību un dažādību;
2.	nodrošināt resursu, un it īpaši fosilu un neilgtspējīgu resursu, patēriņa būtisku samazināšanu un vienlaicīgu pāreju uz ilgtspējīgu, atjaunojamu un inovatīvu resursu izmantošanu, nodrošinot vienlīdzīgu pieeju energoresursiem visām sabiedrības grupām;
3.	stimulēt tādas pētniecības un inovāciju attīstību, kas veicina ilgtspējīgas enerģētikas sektora attīstību un klimata pārmaiņu mazināšanu.
Plāna mērķu sasniegšanai noteikti šādi rīcības virzieni:  
1. ēku energoefektivitātes uzlabošana;
2. energoefektivitātes uzlabošana un AER tehnoloģiju izmantošanas veicināšana siltumapgādē un aukstumapgādē un rūpniecībā;
3. ne-emisiju tehnoloģiju izmantošanas veicināšana elektroenerģijās ražošanā;
4. ekonomiski pamatotas enerģijas pašražošanas un pašpatēriņa veicināšana;
5. energoefektivitātes uzlabošana, alternatīvo degvielu un AER tehnoloģiju izmantošanas veicināšana transportā;
6. enerģētiskā drošība, enerģētiskās atkarības mazināšana, pilnīga enerģijas tirgu integrācija un infrastruktūras modernizācija;
7. atkritumu un notekūdeņu apsaimniekošanas efektivitātes uzlabošana un SEG emisiju samazināšana;
8. resursu efektīva izmantošana un SEG emisiju samazināšana lauksaimniecībā;
9. ilgtspējīga resursu izmantošana un SEG emisiju samazināšana un CO2 piesaistes palielināšana zemes izmantošanas, zemes izmantošanas maiņas un mežsaimniecības sektorā; 
10. fluorēto siltumnīcefekta gāzu (F-gāzu) izmantošanas samazināšanas veicināšana;
11. nodokļu sistēmas “zaļināšana” un draudzīguma pievilcīguma energoefektivitātei un AER tehnoloģijām uzlabošana;
12. sabiedrības informēšana, izglītošana un izpratnes veicināšana.
[bookmark: _Hlk130925839][bookmark: _Hlk130925897]2021. gada 16. februārī MK apstiprinātais vidēja termiņa politikas plānošanas dokuments "Nacionālās industriālās politikas pamatnostādnes 2021.–2027. gadam" (turpmāk – NIP) aptver visas tautsaimniecības nozares un nosaka rīcības virzienus turpmākajiem septiņiem gadiem gan vietējā, gan starptautiskā mērogā. NIP definētas Latvijas Viedās specializācijas stratēģijas (turpmāk – RIS3) jomas, kas ir pamatā investīciju pētniecībā un attīstībā (turpmāk – P&A) un inovācijās koncentrēšana. P&A un inovāciju sekmēšana dažādās RIS3 jomās sniedz ieguldījumu arī Eiropas Zaļā kursa mērķu sasniegšanai, īpaši izceļot tādas RIS3 jomas, kā "Zināšanu ietilpīga bioekonomika", "Viedā enerģētika un mobilitāte". Vienlaikus arī jomām "Fotonika un viedie materiāli, tehnoloģijas un inženiersistēmas" un "Informācijas un komunikācijas tehnoloģijas" ir nozīmīga ietekme uz industrijas zaļināšanu un nulles emisiju risinājumu (jauni produkti, tehnoloģijas) attīstīšanu. Rezultātā NIP arī papildina Nacionālo enerģētikas un klimata plānu 
2021.–2030. gadam.
Nozīmīga loma zaļās un digitālās pārkārtošanās veicināšanā ir ES fondu finansējumam. Latvijas Atveseļošanas un noturības mehānisma plāna ietvaros 2022. gadā tika sagatavota investīciju programma energoefektivitātes veicināšanai pašvaldību ēkās un infrastruktūrā, atbalstot pasākumus ar ikgadējā primārā enerģijas patēriņa samazināšanu un enerģijas ietaupīšanu, ieviešot efektīvākos CO2 samazinošos pasākumus energoefektivitātes un siltumnoturības uzlabošanai (Atveseļošanas un noturības mehānisma (turpmāk – ANM) finansējums – 29.30 milj. euro). 2022. gada 25. oktobrī ir pieņemta atbalsta programma, lai nodrošinātu investīcijas pašvaldību autobusu parku atjaunošanai, aizstājot ar fosilās izcelsmes degvielu darbināmus pašvaldību transportlīdzekļus (autobusus) ar ilgtspējīgu transportu – bezemisiju transportlīdzekļiem (elektroautobusiem) izglītojamo pārvadāšanai, tādējādi mazinot SEG emisijas un veicinot klimata mērķu sasniegšanu (ANM finansējums – 10 milj. euro). 2022. gada 30.augustā ir pieņemta atbalsta programma nacionālas nozīmes industriālo parku un teritoriju infrastruktūras (tai skaitā zaļās infrastruktūras un atjaunojamo energoresursu tehnoloģiju risinājumi) attīstībai un investoru piesaistei reģionos, lai sekmētu darba vietu ar augstu pievienoto vērtību un uz eksportu orientētu darba vietu radīšanu, kā arī mazinātu reģionālās attīstības atšķirības starp Rīgas reģionu un pārējo Latvijas teritoriju (ANM finansējums – 80 milj. euro). Šīm trim investīciju programmām 2022. gadā tika sasniegti Latvijas ANM plānā noteiktie atskaites punkti – MK noteikumu stāšanās spēkā. 2022. gadā turpinājās ANM reformas “Rīgas metropoles areāla transporta sistēmas zaļināšana” investīciju ieviešanas normatīvā regulējuma izstrāde, ko plānots pabeigt 2023. gadā.
Latvija turpina ES struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība" īstenošanu, jo līdz 2023. gada beigām ir jāpabeidz uzsākto projektu īstenošana un jāsasniedz programmā un projektos noteiktie mērķi un rādītāji. Lai veicinātu videi draudzīga sabiedriskā transporta izmantošanu un pasažieru skaita pieaugumu videi draudzīgā sabiedriskajā transportā, ES fondu 2014.–2020. gada plānošanas periodā projektu īstenošanai no Kohēzijas fonda finansējuma paredzēti 286,53 milj. euro. Līdz 2023. gadam kopumā paredzēts pārbūvēt esošās tramvaja līnijas 21,3 km garumā un izbūvēt jaunas tramvaja līnijas 4,22 km garumā, iegādāties 26 jaunus tramvaja sastāvus, 23 jaunus elektrovilcienus un 145 videi draudzīgus sabiedriskos autobusus.
Lai novērstu Covid-19 pandēmijas izraisītās krīzes sekas un veicinātu zaļu, digitālu un ilgtspējīgu ekonomikas atveseļošanu, 2022. gadā tika uzsākti projekti tādās investīciju programmās kā bioloģiski noārdāmo atkritumu pārstrāde, energoefektivitātes veicināšana pašvaldību ēkās un infrastruktūrā, uzņēmējdarbībai nepieciešamās publiskās infrastruktūras attīstība un kompleksu apsaimniekošanas pasākumu īstenošana Natura 2000 teritorijās. Projektu pabeigšana plānota 2023. gada beigās. Kopējais ES fondu finansējums iepriekš minēto darbību īstenošanai ir 83.64 milj. euro.
No apstiprinātajiem pašvaldību ēku energoefektivitātes paaugstināšanas 218 projektiem, ar ES fondu 2014.–2020. gada plānošanas perioda finansiālo atbalstu kopumā pabeigta 126 ēku energoefektivitātes paaugstināšana 38 pašvaldībās. Pabeigtajos projektos sasniegts ikgadējais primārās enerģijas ietaupījums 31,45 GWh apmērā, kā arī SEG emisiju samazinājums 7196 tonnu CO2 ekvivalenta gadā. 2022. gadā veiktās papildu projektu iesniegumu atlases "Energoefektivitātes paaugstināšana pašvaldību infrastruktūrā ekonomiskās situācijas uzlabošanai" ietvaros apstiprinātajos 12 projektos (par kopējo Eiropas Reģionālā attīstības fonda (turpmāk – ERAF) finansējumu 5,27 milj. euro) pašvaldību sabiedriskajās ēkās plānots samazināt ikgadējo primārās enerģijas patēriņu 2,42 GWh apmērā, kā arī SEG emisijas par 193,57 tonnām CO2 ekvivalenta gadā.  
[bookmark: _Hlk127521362]2022. gadā pabeigti nozīmīgi vides jomas projekti, kā rezultātā līdz 2023. gada sākumam plūdu un erozijas riski mazināti jau 87 200 Latvijas iedzīvotāju, vides prasībām atbilstošu centralizētās notekūdeņu savākšanas sistēmas pakalpojumu lietotāju skaits pieaudzis par vismaz 22 200, izveidotas iekārtas bioloģiski noārdāmo atkritumu pārstrādei ar kopējo jaudu 101 000 t/gadā. Tiek turpināti apsaimniekošanas pasākumi īpaši aizsargājamās dabas teritorijās un mikroliegumos, lai uzlabotu biotopu un sugu aizsardzības stāvokli – darbi pabeigti jau vairāk kā 1400 ha lielā platībā, aptverot 14 projekta darbības teritorijas. Noslēgušies gaisa kvalitātes monitoringa tīkla modernizācijas darbi, kas ir vērienīgākais šāda veida projekts 20 gadu laikā. Projekta ietvaros izveidotas jaunas un pilnveidotas esošās gaisa kvalitātes stacijas, ieviešot arī jaunu datu savākšanas sistēmu un pilnveidojot veidu, kā tiešsaistē tiek attēlota publiskā operatīvā informācija. Nozīmīgs projekta īstenošanas posms pabeigts vēsturiski piesārņotās vietas “Inčukalna sērskābā gudrona dīķi” sanācijas darbos – 2022. gadā pabeigta no dīķiem izsmeltā gudrona (~49 000 t) utilizācija. 2014.–2020. gada plānošanas perioda ietvarā līdz 2022. gada beigām vides jomas projektos kopējais izmaksātais ES fondu finansējums pārsniedz 197,01 milj. euro.
2022. gada 25. novembrī EK apstiprināja ES kohēzijas politikas programmu Latvijai 
2021.–2027. gadam. Tās ietvaros 2023. gadā tiks sekmēta zaļā pārkārtošanās, atbalstot efektīvu un piesārņojumu mazinošu sadedzināšanas iekārtu nomaiņu mājsaimniecībās, gaisa piesārņojošo vielu un notekūdeņu attīrīšanas iekārtu uzlabošanu siltumapgādes un ūdenssaimniecības uzņēmumos, pāreju uz aprites ekonomiku komersantiem, kā arī kompleksus piesārņojuma mazināšanas, pielāgošanās klimata pārmaiņām un dabas aizsardzību sekmējošus pasākumus pašvaldībām; nacionālā līmenī – plūdu risku mazināšanu un visaptverošu vides monitoringu. 2023. gadā plānots izstrādāt projektu iesniegumu atlases kritērijus un investīciju piešķiršanas nosacījumus (MK noteikumus). 
ES kohēzijas politikas programmā 2021.–2027. gadam klimata pārmaiņu mazināšanas un pielāgošanās klimata pārmaiņu un vides aizsardzības un attīstības prioritātēm plānotais finansējums līdz 2029. gadam ir 844,17 milj. euro. ES kohēzijas politikas programmā 2021.–2027. gadam plānoti vairāki pasākumi energoefektivitātes uzlabošanai, alternatīvo degvielu un AER tehnoloģiju izmantošanas veicināšanai transportā: multimodālu sabiedriskā transporta mezglu izveide, mikromobilitātes infrastruktūras attīstība, elektrisko transportlīdzekļu lieljaudas uzlādes punktu TEN-T pamattīklā izbūve, bezemisiju vilcienu iegāde (par ANM līdzekļiem), kā arī dzelzceļa elektrificētā tīkla modernizācija un attīstība (tostarp, arī ar ANM atbalstu), lai nodrošinātu ērtus un integrētus dažāda transporta veida savienojumus vienkopus, veicinot reģionu sasniedzamību un mainot iedzīvotāju pārvietošanās paradumus. Plānotais ES fondu finansējums šiem pasākumiem līdz 2029. gadam ir 380 milj. euro.
Lai veicinātu pārkārtošanos uz klimatneitralitāti un samazinātu klimata pārmaiņu negatīvo ietekmi, izmantojot Taisnīgas pārkārtošanās fonda (184.2 milj. euro) finansējumu, līdz 2030. gadam plānots pakāpeniski pārtraukt kūdras izmantošanu enerģētikā, atvieglot līdzsvarotu sociālekonomisko pārkārtošanos reģionos, kurus visvairāk skar pārkārtošanās uz klimatneitrālu ekonomiku, atbalstīt degradētu kūdras vietu rekultivāciju, ES nozīmes dzīvotņu atjaunošanu, pētniecības attīstību dabas resursu ilgtspējīgai izmantošanai, uzņēmējdarbībai nepieciešamās publiskās infrastruktūras attīstību, bezemisiju transportlīdzekļu iegādi pašvaldībās, uzņēmumu "zaļināšanu" un produktu izstrādi, to pašvaldību un reģionālo speciālistu un darbinieku zināšanu pilnveidi, kurus skar pārkārtošanās uz klimatneitrālu ekonomiku.
Lai gan kopumā nav sagaidāms, ka Eiropas zaļais kurss varētu atstāt būtisku ietekmi uz darbavietu kopējo skaitu Latvijā, tomēr izaicinājumus var radīt esošo darbavietu transformācija un strukturālās izmaiņas, kas saistītas ar "zaļo darbavietu" un "zaļo prasmju" pieprasījuma veidošanos, jo īpaši tādās jomās kā transporta nozare, enerģētika, lauksaimniecības un rūpniecības nozares. Daudzas no minētajām nozarēm Latvijā jau pašlaik saskaras ar izteiktu darbaspēka nepietiekamību, savukārt prasmju struktūras pārmaiņas (prasmju transformācija) kopumā var saasināt darbaspēka iztrūkumu, jo īpaši pēc STEM jomu speciālistiem un darbiniekiem ar profesionālo izglītību, kur kopumā sagaidāms būtiskākais zaļo prasmju un darbavietu pieaugums.
[bookmark: _Hlk130926608]Lai mazinātu "zaļo prasmju" iztrūkumu STEM jomās visās izglītības pakāpēs, būtiska ir pēc iespējas ātrāka "zaļo prasmju" ieviešana izglītības saturā. Latvijā zaļā pāreja saskaņā ar Izglītības attīstības pamatnostādnēm 2021.–2027. gadam "Nākotnes prasmes nākotnes sabiedrībai" (IAP 2021.–2027. gadam) kā horizontāla prioritāte ietverta lielākajā daļā izglītības un mācību attīstības virzienos, visos izglītības veidos un pakāpēs. Saskaņā ar ES Padomes 2018. gada 22. maija ieteikumu (2018/C 189/01) par pamatkompetencēm mūžizglītībā, šīs kompetences ir iekļautas profesionālās izglītības saturā kā atsevišķs modulis "Zaļās prasmes". No 2020. gada šis saturs ir obligāts profesionālajā vidējā izglītībā un profesionālās izglītības programmās. Vienlaikus visu profesionālo izglītības iestāžu investīciju un attīstības stratēģijās kā plānoto pasākumu sadaļa ietverti arī pasākumi zaļās pārejas īstenošanai saistībā ar īstenotajām izglītības programmām un iegūstamajām kvalifikācijām.
Saskaņā ar IAP 2021.-2027. gadam Latvijā tiek īstenoti dažādi pasākumi prasmju jomā, kas paredz plašas prasmju pilnveides un pārkvalificēšanās iespējas gan valsts budžeta, gan ES finansējuma ietvaros, īpaši Eiropas Sociālā fonda un ES Erasmus+ programmas ietvaros. 
Zaļās pārejas nodrošināšanas kontekstā plānots uzsākt darbu pie Taisnīgas pārkārtošanas fonda investīciju apguves, kur transformācijas virziena ietvaros paredzēts atbalsts prasmju attīstībai, pilnveidei un pārkvalificēšanas piedāvājuma sagatavošanai, īpaši īsajās profesionālās izglītības programmās.
Digitālā transformācija ietekmē visas ekonomikas nozares un cilvēku ikdienu, darbu un saziņu. NAP2027 digitalizācijas turpmākā attīstība identificēta kā caurvijošs elements attiecībā uz visām nozarēm, īpaši tādās jomās kā inovācijas un zinātne, izglītība, veselības aprūpe, iekļaujoša sabiedrība un darba tirgus, infrastruktūra, reģionālā attīstība, drošība, kā arī vide un enerģētika. 
Digitālās transformācijas pamatnostādnēs 2021.–2027. gadam (turpmāk – Pamatnostādnes) noteikta šāda vīzija: izveidota labvēlīga un moderna dzīves telpa, kas ir balstīta mūsdienu tehnoloģiju izmantošanā un attīstītās sabiedrības spējās savu labklājību un tautsaimniecības izaugsmi veidot efektīvi, pielietojot digitālo tehnoloģiju iespējas, kā arī attīstot radošo potenciālu (skat. 2.3. ielikumu).
2.3.ielikums
DIGITĀLĀS TRANSFORMĀCIJAS PAMATNOSTĀDNES 2021.-2027. GADAM
Pamatnostādnēm noteikts virsmērķis - ir izveidota tāda sabiedrība, tautsaimniecība un valsts pārvalde, kas mērķtiecīgi izmanto esošās un veido jaunas digitālo tehnoloģiju iespējas, kā arī to radīto vidi, uzlabojot dzīves kvalitāti ikvienam indivīdam un sabiedrībai kopumā, ceļot valsts un tautsaimniecības konkurētspēju.
Balstoties uz esošās situācijas analīzi un ņemot vērā nākotnes izaicinājumus un iespējamos attīstības scenārijus, Pamatnostādņu īstenošanai ir noteiktas piecas attīstības jomas:
1. digitālās prasmes un izglītība;
2. digitālā drošība un uzticamība;
3. telekomunikāciju un skaitļošanas pieejamība;
4. tautsaimniecības (t.sk valsts pārvaldes) digitālā transformācija;
5. inovācijas, IKT industrija un IKT zinātne.
To ieviešanai tiek izstrādāts pamatnostādņu rīcības plāns.
Uzņēmumu digitalizācija ir kļuvusi par vienu no uzņēmumu konkurētspējas un izaugsmes pamatnoteikumiem. Latvija Atveseļošanās un noturības mehānisma (turpmāk – ANM) plānā, kā arī 2021.–2027. gada plānošanas periodā, ir paredzējusi pasākumus, kas vērsti uz uzņēmējdarbības atbalstu digitālās transformācijas veicināšanai, kas pastarpināti veicinās arī zaļā kursa īstenošanu. Līdz 2026. gada 30. jūnijam komersantiem būs iespējams pieteikties atbalsta saņemšanai savas komercdarbības procesu digitalizācijai, jaunu produktu un pakalpojumu izstrādei, kā arī tehnoloģisko iekārtu testēšanai un iegādei.
[bookmark: _Hlk130926925]Lai nodrošinātu komersantu vajadzībām atbilstošu programmas izvēli investīciju projekta īstenošanai, Latvijā ir apstiprināti arī divi Eiropas Digitālas inovācijas centri (turpmāk – EDIC), kas ar reģionālo kontaktpunktu kā vienas pieturas aģentūru palīdzību sniegs konsultācijas, mentoringu, tehnoloģisko pakalpojumu, pirmreizējā un otrreizējā digitālā brieduma testa, digitālās attīstības ceļa kartes un atzinuma izstrādes pakalpojumus.
EDIC ir EK iniciatīva, kas izriet no programmas “Digitālā Eiropa” un kuras mērķis ir palīdzēt gan publiskā, gan privātā sektora organizācijām ieviest jaunākās digitālās tehnoloģijas, procesus, produktus un pakalpojumus. EDIC darbojas visā ES un kopā veido vienotu tīklu. Atbalsta programmas “Atbalsts Digitālo inovāciju centru un reģionālo kontaktpunktu izveidei” kopējais finansējums ir 10 milj. euro, kuras ietvaros Latvijas Informācijas tehnoloģiju klastera un Latvijas Digitālā akseleratora kontaktpunkti darbosies kā vienas pieturas aģentūras, kas padziļināti izvērtēs komersantus, sniedzot tehnisko ekspertīzi, apmācības, prasmju pilnveidi, lai tiktu īstenota digitālā transformācija.
Tāpat EDIC līdz 2026. gada 30. jūnijam nodrošinās komersantiem digitālās transformācijas konsultācijas un mentoringu, piekļuvi eksperimentēšanas, pilotēšanas un testēšanas darbībām pirms investīciju ieguldījumiem, kā arī palīdzēs komersantiem sagatavot projektu pieteikumus Latvijas Investīciju un attīstības aģentūras (turpmāk –  LIAA) un Attīstības finanšu institūcijas ALTUM (turpmāk – ALTUM) atbalsta saņemšanai. Vienlaikus katrs EDIC sniegs atbalstu vismaz piecos reģionālajos kontaktpunktos visā Latvijā.
LIAA īstenotās atbalsta programmas “Atbalsts procesu digitalizācijai komercdarbībā” kopējais finansējums ir 40,14 milj. euro un tās ietvaros līdz 2026. gada 30. jūnijam atbalstu saņems vismaz 200 komersanti. LIAA komersantiem būs pieejams atbalsts jaunu programmatūru un iekārtu ieviešanai uzņēmumos, nodrošinot iekšējo procesu digitalizāciju komercdarbībā un produktivitātes paaugstināšanā. LIAA sniegs atbalstu procesu digitalizācijai, kas tiks izmaksāts gala labuma guvējam: mikro un maziem komersantiem būs pieejams atbalsts līdz 5000 euro, savukārt MVU, lieliem komersantiem, NVO, valsts kapitālsabiedrībām būs pieejams atbalsts līdz 100 tūkst. euro. 
[bookmark: _Hlk107927799]ALTUM īstenotās atbalsta programmas “Finanšu instrumenti komersantu digitālās transformācijas veicināšanai” kopējais finansējums ir 45,14 milj. euro un tās  ietvaros līdz 2026. gada 30. jūnijam kopumā plānots atbalstīt 133 digitālās transformācijas projektus, piesaistot privāto līdzfinansējumu 37 milj. euro apmērā. ALTUM komersanti varēs saņemt aizdevumu uzņēmumu digitalizācijas, automatizācijas un robotizācijas veicināšanai. ALTUM aizdevuma minimālais apmērs 100 tūkst. euro, maksimālais apmērs – 7 milj. euro. Aizdevuma termiņš – līdz 10 gadiem. Kapitāla atlaide aizdevuma pamatsummas dzēšanai būs pieejama līdz 35% apmērā no projekta kopējām izmaksām (ievērojot valsts atbalsta reģionālās intensitātes nosacījumus), bet ne vairāk kā 1 milj. euro, ja tiks izpildīti ceļa kartē noteiktie priekšnosacījumi.
2021. gadā uzsāktā Norvēģijas finanšu instrumenta 2014.–2021. gadam programma "Uzņēmējdarbības attīstība, inovācijas un mazie un vidējie uzņēmumi" (turpmāk – NFI programma) tiek īstenota līdz 2024. gada aprīlim. NFI programmā uzņēmējiem ir pieejams finansējums 14,7 milj. euro apmērā. NFI programmas mērķis ir veicināt augstākas pievienotās vērtības produktu un pakalpojumu radīšanu trīs jomās: (1) "zaļās" inovācijas; (2) informācijas un komunikācijas tehnoloģijas; un (3) dzīves līmeni atbalstošas tehnoloģijas. NFI programmā kopā tika saņemti 116 pieteikumi un atbalstīta 44 projektu īstenošana. Saskaņā ar iesniegto projektu datiem, NFI programmā plānots sasniegt ikgadējo CO2 emisiju samazinājumu 21 222,36 tonnas, kas ir apmēram desmit reizes vairāk kā bija plānots, un enerģijas patēriņa gada samazinājumu gadā plānots sasniegt 35 464,65 MWh apmērā.
Latvija ir iesaistīta dažās Eiropas kopējo interešu projektu programmas (turpmāk – IPCEI) iniciatīvās kopā ar citām ES dalībvalstīm. Piemēram, Latvija piedalās IPCEI "Veselība" iniciatīvā, kuras mērķis ir atbalstīt inovācijas un uzlabot veselības aprūpes kvalitāti un pieejamību Eiropas pilsoņiem. Latvija piedalās arī tādās IPCEI iniciatīvās kā mākoņdatošana un mikroelektronika. 
ES fondu 2014.–2020. gada plānošanas perioda ietvaros līdz 2022. gada beigām digitālās transformācijas jomā ir noslēgti līgumi 58 projektu īstenošanai ar kopējo ERAF finansējumu 121,8 milj. euro, t.sk. pabeigti 36 projekti (ERAF finansējums 61,2 milj. euro). IKT projektos ir izstrādātas 24 centralizētas informācijas sistēmu platformas un pilnveidoti kopumā 373 darbības procesi. 2022. gadā pabeigto projektu ietvaros ir izstrādāta, piemēram, Fizisko personu reģistra informācijas sistēma, E-lietu platforma, Vienotais tiesību aktu projektu izstrādes un saskaņošanas portāls u.c. 2022. gadā tika veikti grozījumi IKT jomas projektu sarakstā un veiktas finansējuma pārdales, lai mazinātu īstenošanas riskus projektu ietvaros un projektos ietaupīto finansējumu novirzītu nozīmīgu un augstas gatavības digitālās transformācijas aktivitāšu īstenošanai. Visu projektu pabeigšana plānota līdz 2023. gada beigām.
Izmantojot ES Kohēzijas politikas programmā 2021.–2027. gadam pieejamās investīcijas, plānots veicināt valsts un privātā sektora digitālo transformāciju, attīstot valsts IKT risinājumus un pakalpojumus un radot iespējas privātajam sektoram.
2023. gada 22. februārī atklātas pirmās trīs ANM atbalsta programmas uzņēmējdarbības digitalizācijai, kuru ietvaros plānots sniegt atbalstu komersantiem 92,64 milj. euro apmērā. 
2023. gadā plānots izstrādāt vēl divas atbalsta programmas digitalizācijas veicināšanai:
· programmas “Uzņēmumu digitālo prasmju attīstība” mērķis būs pilnveidot Latvijas sīko (mikro), mazo, vidējo un lielo komersantu digitālās prasmes, t. sk. prasmes, kas sekmētu eksporta veicināšanu, augsta līmeņa digitālās pārvaldības prasmes uzņēmumu vadības līmenī un prasmes digitālo tehnoloģiju izmantošanai dažādos uzņēmējdarbības procesos;
· programmas " Atbalsts jaunu produktu un pakalpojumu ieviešanai uzņēmējdarbībā” mērķis būs sniegt grantus jaunu digitālu produktu, tehnoloģiju un pakalpojumu izstrādei, lai palielinātu privātos P&A izdevumus, izmantojot mērķtiecīgus valsts ieguldījumus.
Uzņēmumu digitālās transformācijas sekmēšanai kopumā tiks ieviestas piecas jaunas ANM investīcijas[footnoteRef:4], no kurām trīs savu darbību turpinās ES Kohēzijas politikas programmas 2021.–2027. gadam pasākumu ietvaros. Līdz ar to periodā līdz 2026. gada 30. jūnijam kopumā plānots sniegt atbalstu vismaz 376 komersantiem un vismaz 3000 uzņēmumu darbiniekiem, uzņēmējdarbības digitālajā transformācijā, kā arī digitālo pakalpojumu un nepieciešamo spēju un prasmju attīstībā kopumā ieguldot 183,5 milj. euro ANM un ES Kohēzijas politikas programmas 2021.–2027. gadam investīcijas. Tāpat plānots veicināt mediju nozares uzņēmumu digitālo transformāciju, īstenojot Latvijas ANM plāna 
2.2.1.5.i. investīciju “Mediju nozares uzņēmumu digitālās transformācijas veicināšana” ar plānoto finansējumu 3,7 milj. euro. [4:  2.2.1.1.i. investīcijas "Atbalsts Digitālo inovāciju centru un reģionālo kontaktpunktu izveidei";
2.2.1.2.i. investīcijas "Atbalsts procesu digitalizācijai komercdarbībā";
2.2.1.4.i. investīcijas "Finanšu instrumenti komersantu digitālās transformācijas veicināšanai";
2.3.1.2.i. investīcijas “Uzņēmumu digitālo prasmju attīstība”;
2.2.1.3.i. investīcijas "Atbalsts jaunu produktu un pakalpojumu ieviešanai uzņēmējdarbībā".] 

IAP 2021.–2027. gadam paredz, ka viena no nozīmīgākajām horizontālajām pārmaiņām, kas aptvers visas vai vairākas izglītības jomas ir digitalizācija, tai skaitā, digitālo prasmju kā caurviju kompetences prioritāra attīstība sabiedrībā. IZM īsteno visaptverošus pasākumus, tai skaitā ES projektu ietvaros, lai attīstītu Latvijas iedzīvotāju digitālās prasmes.
2022. gadā IZM uzsāka ES fondu līdzfinansēta REACT EU projekta “Izglītības iestāžu digitalizācija 7.-9. klasēm” īstenošanu, kas paredz portatīvās datortehnikas iegādi (25 080 vienības) vispārejās izglītības iestāžu izglītojamajiem. Projekts tiek īstenots sadarbībā ar Valsts izglītības satura centru, kas ir apzinājusi pašvaldību līdzšinējo pieredzi un sniedz nepieciešamos atbalsta pasākumus sekmīgai izglītības procesa digitalizācijas īstenošanai un mērķtiecīgai IT risinājumu izmantošanai mācību procesā. Mācību procesa nodrošināšanai paredzēto tehnoloģiju iegāde tiks turpināta ANM un ES struktūrfondu pasākumu ietvaros.
Lai attīstītu mūsdienu vajadzībām nepieciešamās studējošo digitālās prasmes, ES fondu līdzfinansētās REACT-EU programmas ietvaros augstskolām 2022. un 2023. gadā ir pieejamas investīcijas vairāk nekā 7,8 miljonu euro apmērā. Investīcijas paredzētas, lai augstskolas varētu ieviest digitalizācijas iniciatīvas, tajā skaitā pārņemot un adaptējot labāko pasaules pieredzi un veidojot kopīgu digitālo prasmju attīstību veicinošu studiju saturu ar atbilstošu mācību metodiku un saistītajiem tehnoloģiskajiem risinājumiem (attīstot virtuālās studiju vides, izmantojot mākslīgā intelekta, datu analītikas, mašīnmācīšanās tehnoloģiju integrāciju studiju procesā). Atbalsts paredzēts arī akadēmiskajam personālam jaunā digitālā satura, mācību metodikas un digitālo tehnoloģisko risinājumu ieviešanai. Studējošo digitālo prasmju attīstības iniciatīva tiks turpināta ar citiem atbalsta pasākumiem arī jaunajā ES fondu plānošanas periodā 
2021.–2027. gadam, kur digitālā transformācija ir viens no ES izvirzītajiem prioritārajiem virzieniem.
2022. gadā IZM izstrādāja ANM 2.3.1.1. investīcijas "Augsta līmeņa digitālo prasmju apguves nodrošināšana" nosacījumu izstrādi, kā arī apstiprināja trīs investīciju projektus, kas vērsti uz augsta līmeņa digitālo prasmju attīstību augstas veiktspējas skaitļošanas tehnoloģiju, valodu tehnoloģiju un kvantu tehnoloģiju jomā. Investīciju projektu ietvaros līdz 2026. gada vidum plānos izstrādāt 21 jaunu studiju moduli un apmācīt 3000 speciālistus (uzņēmējdarbības, akadēmiskā un valsts sektora) un studentus, nodrošinot tiem padziļinātas digitālās prasmes augstas veiktspējas skaitļošanas,  valodu tehnoloģiju un kvantu tehnoloģijas jomā.
2022. gadā turpinājās Eiropas Sociālā fonda (turpmāk – ESF) projekta “Nodarbināto personu profesionālās kompetences pilnveide”. Projekta 8.kārtas ietvaros tika piedāvātas izglītības programmas digitālo pamatprasmju apguvei (DigComp 1. līmenis). Projekta īstenošanas laikā kopš 2017. gada 60 728 unikālas personas (t.sk. 11 743 ar zemu izglītības līmeni) ir pabeigušas mācības izglītības programmās un šobrīd 1 786 personas vēl turpina mācības. Vislielākā iesaiste izglītības programmās bija elektronisko un optisko iekārtu ražošanas nozarē un IKT nozarēs – 32 559.  2022. gada nogalē Pieaugušo izglītības pārvaldības padome apstiprināja izglītības piedāvājumu sarakstu projekta īstenošanas 9.kārtai, kas vērsta uz nodarbināto digitālo prasmju pilnveidi. Kopējais projekta īstenošanai piešķirtais finansējums ir 45,5 milj. euro, t. sk. ESF finansējums 38,68 milj. euro un valsts budžeta līdzfinansējums – 6,85 milj. euro, kas laika posmā no 2017. līdz 2023. gadam ļauj izglītības programmās iesaistīt vairāk nekā 87 tūkst. nodarbināto personu.
Papildus minētajam, Erasmus+ projekta “Nacionālie koordinatori Eiropas Pieaugušo izglītības programmas īstenošanai” projekta ietvaros, 2022. gadā tika izstrādāta neformālās izglītības programma “Digitālo pakalpojumu izmantošana ikdienas situācijās”, kas paredzēta pieaugušajiem ar zemām digitālajām prasmēm un sagatavots aprobācijai vietējās pašvaldībās. Līdz šim ir parakstīti sadarbības līgumi ar 12 pašvaldībām, lai īstenotu programmu un dalītos labajā praksē par to, kā sasniegt, uzrunāt, iesaistīt un atbalstīt pieaugušos izglītojamos, kuriem trūkst digitālo pamatprasmju.
[bookmark: _Hlk128726981]ANM plāna ietvaros līdz 2026. gada 31. maijam plānots attīstīt un aprobēt Latvijas kontekstam atbilstošu individuālo mācību kontu konceptu, kas stiprina indivīda mācību ceļu īstenošanu, pārvaldību un informācijas par mācīšanas rezultātiem uzglabāšanu, kā arī sekmēt pieaugušo dalību izglītībā, palīdzot apgūt un pilnveidot sabiedrības digitālās prasmes, tostarp veicinot piekļuvi starptautisku un ārvalstu mācību platformu mācību iespējām, izmantojot individuālo mācību kontu resursus. Pasākuma finansējumu veido ANM finansējums 14,30 milj. euro apmērā un plānots, ka līdz 2026. gada 31. maijam vismaz 
3 500 pieaugušajiem, izmantojot individuālo mācību kontu resursus, ir palīdzēts apgūt digitālās prasmes. 
ANM plāna ietvaros paredzēts izveidot jaunu pieeju IKT speciālistu sagatavošanai, t.i. pašvadītas IKT mācīšanās skolas mācību vidi un līdz 2026. gadam izglītojot ap 500-600 jaunus IKT speciālistus. Tāpat paredzētas investīcijas jau izveidoto ārpusformālās izglītības IKT speciālistu sagatavošanas iniciatīvu mērogošanai, īpaši atbalstot sieviešu iesaisti IKT darbam, intensīvu mācību īstenošanai cilvēkiem, kas vēlas mainīt karjeru un apgūt nepieciešamās iemaņas darbam IT jomā. Šādi plānots papildus iesaistīt mācībās ap 400 personu. Pasākuma finansējumu veido ANM finansējums 7,6 milj. euro apmērā.
[bookmark: _Hlk128497616]Lai veicinātu digitālo prasmju attīstību un uzlabošanu pieaugušajiem, plānots izstrādāt normatīvo regulējumu vienotas sistēmas izveidei digitālo prasmju novērtēšanai, mācību vajadzību apzināšanai, plānošanai un novērtēšanai, nosakot, ka  izglītības  programmas, kuras mērķis ir digitālo kompetenču apguve, saturs un sasniedzamie mācību rezultāti tiek strukturēti atbilstoši Eiropas Iedzīvotāju digitālo kompetenču ietvara (DigComp) aprakstiem un kompetenču apguves līmeņiem. Līdz 2023. gada 31. maijam plānots izstrādāt un apstiprināt normatīvo regulējumu, kas attieksies uz neformālajām izglītības programmām, savukārt līdz 2023. gada 31. decembrim plānots izstrādāt un apstiprināt valsts profesionālās tālākizglītības standartu un valsts profesionālās pilnveides izglītības standartu, kas noteiks minēto izglītības programmu stratēģiskos mērķus, obligāto izglītības saturu un iegūtās profesionālās kvalifikācijas vai profesionālās kompetences vērtēšanas pamatprincipus un kārtību.
[bookmark: _Toc132113077]2.1.3. VESELĪBAS APRŪPE
2022. gada 26. maijā MK apstiprināja Sabiedrības veselības pamatnostādnes 
2021.–2027. gadam (turpmāk – veselības pamatnostādnes)[footnoteRef:5], kas ir galvenais veselības nozares politikas plānošanas dokuments, kurā iekļautas veselības nozares prioritātes turpmākajos gados (skat. 2.4. ielikumu). [5:  2022. gada 26. maija MK rīkojums Nr. 359 "Sabiedrības veselības pamatnostādnes 2021.–2027.gadam". Pieejams: https://likumi.lv/ta/id/332751-sabiedribas-veselibas-pamatnostadnes-2021-2027-gadam.  ] 



2.4.ielikums
SABIEDRĪBAS VESELĪBAS PAMATNOSTĀDNES 2021.-2027. GADAM
Sabiedrības veselības pamatnostādņu 2021.–2027. gadam mērķis ir uzlabot Latvijas iedzīvotāju veselību, pagarinot labā veselībā nodzīvoto mūžu, novēršot priekšlaicīgu mirstību un mazinot nevienlīdzību veselības jomā. Veselības pamatnostādnēs ir noteikti arī apakšmērķi:
1. nodrošināt iedzīvotājiem iespēju saglabāt un uzlabot savu veselību, samazinot neinfekcijas slimību riska faktoru un traumatisma negatīvo ietekmi, vienlaikus īstenojot veselības veicināšanas un slimību profilakses pasākumus veselīgas, drošas dzīves un darba vides attīstīšanai;
2. mazināt infekcijas slimību izplatīšanās riskus un to ietekmi uz sabiedrības veselību, tai skaitā ņemot vērā "pieeju "Viena veselība";
3. veicināt uz cilvēku centrētas un integrētas veselības aprūpes pakalpojumu pieejamību;
4. panākt, ka pieaug nodarbināto ārstniecības personu īpatsvars valsts apmaksāto veselības aprūpes pakalpojumu sniegšanai, notiek līdzsvarota ārstniecības personu paaudžu nomaiņa, kā arī ārstniecības personām ir iespēja īstenot savu profesionālo izaugsmi;
5. nodrošināt veselības aprūpes ilgtspēju un noturībspēju, stiprinot pārvaldību un veicinot efektīvu veselības aprūpes resursu izlietošanu.
Veselības pamatnostādnes paredz finansējuma pieaugumu veselības aprūpei līdz 6% no IKP 2027. gadā. 2023. gadam VM papildus valsts budžeta pamatfunkcijām nepieciešamais finansējums veselības pamatnostādņu īstenošanai indikatīvi aprēķināts 306,37 milj. euro apmērā. 2023. gada 9. martā Saeima apstiprināja valsts budžetu 2023. gadam, kas paredz papildu 85,8 milj. euro piešķīrumu veselības aprūpei, kas ir 3,57 reizes mazāk nekā ir nepieciešams.
Galvenie izaicinājumi veselības aprūpes jomā ir pakalpojumu un zāļu pieejamība iedzīvotājiem un ārstniecības personu nodrošinājums valsts apmaksāto pakalpojumu sektorā. 2023. gadā veselības sistēmas adekvātuma nodrošināšanai, kā arī noturības un pieejamības stiprināšanai piešķirtais papildu finansējums veicinās vien akūtāko veselības aprūpes sistēmas problēmsituāciju risināšanu, ņemot vērā, ka veselības aprūpes pakalpojumu pieejamības uzlabošanai nepieciešamais finansējums ir daudz lielāks.
Būtisks ir arī veselības aprūpes pakalpojumu tarifu jautājums. Liela daļa tarifu jau ilgstoši nav pārskatīta, lai gan ir mainījušās tehnoloģijas un medikamentu cenas. Tāpat nepieciešams kompensēt energoresursu cenu sadārdzinājumu. 2023. gadā paredzēts izstrādāt valsts apmaksāto veselības aprūpes pakalpojumu tarifu pārskatīšanas plānu, un līdz 2024. gada martam izstrādāt un apstiprināt metodiku tarifu indeksācijai.
2022. gadā tika piešķirts papildu finansējums, piemaksu nodrošināšanai ārstniecības personām un pārējiem nodarbinātajiem par papildu slodzi, paaugstinātu intensitāti un bīstamību Covid-19 izplatības dēļ. Finansējums tika piešķirts stacionārajām un ambulatorajām ārstniecības iestādēm, kas sniedza valsts apmaksātus veselības aprūpes pakalpojumus Covid-19 inficētajām personām un viņu kontaktpersonām. Piemaksas tika noteiktas arī ģimenes ārstu praksēm un aptiekām, kas izsniedz valsts kompensētos medikamentus, kā arī citām veselības nozares institūcijām, kas bija iesaistītas Covid-19 problēmu risināšanā un seku novēršanā. Piešķirtais papildu finansējums saistībā ar Covid-19 izplatības mazināšanu 2022. gadā zināmā mērā kompensēja ārstniecības iestāžu izdevumus.
2023. gadā plānots  pārskatīt  valsts nodokļu politiku, tajā skaitā arī veselības aprūpes finansēšanas modeli. 
Veselības aprūpes cilvēkresursu piesaiste un atalgojuma palielināšana
Motivējot darbam valsts sektorā, turpinās ārstniecības personu darba samaksas palielināšana. 2022. gadā vidējā darba samaksa ārstiem un funkcionālajiem speciālistiem tarifā tika palielināta līdz 1 963 euro mēnesī (kas ir par 5,42% vairāk, salīdzinot ar 
2021. gadu), ārstniecības un pacientu aprūpes personām un funkcionālo speciālistu asistentiem līdz 1 183 euro mēnesī (par 5,91% vairāk, salīdzinot ar 2021. gadu), savukārt ārstniecības un pacientu aprūpes atbalsta personām darba samaksa tarifā 2022. gadā netika palielināta un saglabājās 2021. gada līmenī – 745 euro mēnesī.
2022. gada 20. septembrī MK sēdē apstiprināts Informatīvais ziņojums par jaunas ārstniecības personu darba samaksas kārtības izstrādāšanu[footnoteRef:6], kas paredz jauna ārstniecības personu atalgojuma modeļa ieviešanu un ārstniecības personu pilnas slodzes ekvivalenta koncepciju. VM 2022. gadā izveidoja darba grupu, kuras uzdevums ir izstrādāt normatīvo regulējumu jaunās ārstniecības personu darba samaksas kārtības ieviešanai. Saskaņā ar jauno ārstniecības personu atalgojuma modeli mērķa algas visām ārstniecības personu grupām paredzēts sasniegt līdz 2027. gadam. Tam papildu nepieciešamais indikatīvi novērtētais finansējums pret 2022. gadu ir 335,3 milj. euro.  [6:  Informatīvais ziņojums par jaunas ārstniecības personu darba samaksas kārtības izstrādāšanu pieejams: https://tapportals.mk.gov.lv/legal_acts/fabe8439-4466-428f-8f4d-fbd91076e525. ] 

Arī 2023. gadā daļu no veselības nozarei papildus paredzētā finansējuma plānots novirzīt veselības nozarē strādājošo speciālistu atalgojuma palielināšanai, lai mazinātu darbaspēka aizplūšanu no valsts apmaksātā veselības aprūpes sektora, kā arī palielinātu studentu piesaisti veselības aprūpes nozares specialitāšu apguvei. Vienlaikus 2023. gadā cilvēkresursu jautājumu risinājums ietver valsts finansētu papildu apmācību nodrošināšanu vispārējās aprūpes māsām un rezidentiem, personāla pieejamības uzlabošanu Neatliekamās medicīniskās palīdzības dienestā, papildu studiju vietu nodrošināšanu ārstu palīgu koledžas studiju programmās. 
2023. gadā plānots, ka vidējā darba samaksa ārstiem un funkcionālajiem speciālistiem tarifā tiks palielināta līdz 2 083 euro mēnesī (kas ir par 6,11% vairāk, salīdzinot ar 2022. gadu), ārstniecības un pacientu aprūpes personām un funkcionālo speciālistu asistentiem līdz 1 303 euro mēnesī (par 10,14% vairāk, salīdzinot ar 2022. gadu), savukārt ārstniecības un pacientu aprūpes atbalsta personām līdz 865 euro mēnesī (par 16,11% vairāk, salīdzinot ar 2022. gadu). Latvijas Brīvo arodbiedrību savienība sniedza viedokli par atalgojuma palielinājumu 2023. gadā, norādot, ka 2023. gada plānotais vidējās darba samaksas pieaugums nozarē ir smagās sarunās starp Latvijas Veselības un sociālās aprūpes darbinieku arodbiedrības un Latvijas Brīvo arodbiedrību savienības no vienas puses un VM no otras puses panāktais kompromiss. Taču tas joprojām ir zemāks nekā konceptuālajā ziņojumā “Par veselības aprūpes sistēmas reformu”[footnoteRef:7] noteiktais. Darba samaksu nepieciešams palielināt arī stacionārās ārstniecības iestādēs strādājošiem veselības aprūpes speciālistiem – farmaceitiem un farmaceitu asistentiem. [7:  Apstiprināts ar 2017.gada 7. augusta MK rīkojumu Nr. 394 "Par konceptuālo ziņojumu "Par veselības aprūpes sistēmas reformu"": https://likumi.lv/ta/id/292718-par-konceptualo-zinojumu-par-veselibas-aprupes-sistemas-reformu-.] 

2022. gadā EK Strukturālo reformu atbalsta ģenerāldirektorāts ir atbalstījis VM iesniegto pieprasījumu pēc tehniskā atbalsta projektā “Veselības darbaspēka stratēģijas Latvijā  izstrādē”. Projekta īstenotājs ir SIA “Ernst and Young Baltic”. Veselības darbaspēka stratēģijas izstrādes projekta rezultātu ieviešanai paredzēts ANM plāna finansējums 
500 tūkst. euro apmērā. Veselības darbaspēka stratēģijas izstrādes projekta ietvaros līdz 2023. gada maijam paredzēts veikt veselības darbaspēka un apmācības sistēmas analīzi, izstrādāt tehnisko specifikāciju projektu ārstniecības personu datubāzes (reģistra) modernizācijai, izstrādāt rīcības plānu ārstniecības personu apmācībai un prasmju attīstībai; izstrādāt darbaspēka plānošanas modeli veselības jomā. Veselības darbaspēka stratēģijas mērķis ir novērst konstatētos organizatoriskos trūkumus Latvijas veselības aprūpes darbaspēka sagatavošanā, prognozēt veselības aprūpes darbinieku pieprasījumu nākotnē un nepieciešamās prasmes un kompetences.
2022. gadā ir ieviesta vispārējās aprūpes māsas profesija. Lai nodrošinātu nepieciešamās zināšanas un prasmes veselības aprūpes sistēmā jau strādājošām māsām, 2022. gadā uzsākta ES fondu finansētu apmācību īstenošana. 2022. gadā apmācības pabeidza 114 medmāsas. Ņemot vērā valstī nepietiekamo māsu skaitu, 2023. gadā papildu 2,9 milj. euro no valsts budžeta paredzēts novirzīt vispārējās aprūpes māsas kvalifikācijas iegūšanai, nodrošinot māszinību izglītības programmas apguvi lielākam studējošo skaitam augstskolās, tādējādi ilgtermiņā nodrošinot papildu māsu ienākšanu ārstniecības iestādēs un uzlabojot veselības aprūpes pakalpojumu kvalitāti.
[bookmark: _Hlk129562530]2023. gadā 5,5 milj. euro paredzēts novirzīt personāla pieejamības uzlabošanai Neatliekamās medicīniskās palīdzības dienestā. Ar šo finansējumu tiks palielināts medicīnas koledžās apmācāmo ārstu palīgu skaits, kā arī nodrošināts papildu finansējums Neatliekamās medicīniskās palīdzības dienesta darbinieku darba samaksas nodrošināšanai.
ESF projekta “Ārstniecības un ārstniecības atbalsta personu pieejamības uzlabošana ārpus Rīgas” ietvaros līdz 2023. gada sākumam ir noslēgti 1459 atlīdzības līgumi, un 2022. gadā darbam reģionos kopumā piesaistīti 334 ārstniecības darbinieki, t.sk. 46 ārsti, 74 māsas, 58 ārsta palīgi, 18 fizioterapeiti, 120 māsu palīgi u.c. Savukārt darbam Rīgā 2022. gadā piesaistīti 174 speciālisti, no tiem 12 ārsta palīgi, 66 māsas un 94 māsu palīgi. 
2023. gadā, lai ar 2021.–2027. gada ES fondu plānošanas perioda finansējuma atbalstu nodrošinātu turpmāku speciālistu piesaisti darbam valsts apmaksāto pakalpojumu sniegšanā, tiks izstrādāts ārstniecības personu piesaistes darbam Rīgā un reģionos projektu īstenošanas tiesiskais regulējums un projektu vērtēšanas kritēriji un to metodika.
Papildus 2023. gadā cilvēkresursu piesaistes nodrošināšanai ir paredzēts veikt grozījumus "Ārstniecības likumā"[footnoteRef:8] un saistītajos MK noteikumos, nosakot, ka ārsti var iegūt specializāciju elastīgākā veidā, t.i. profesionālajā tālākizglītībā, (bez tiešas sasaistes ar mācību gadu), kas paredz specializāciju atbilstoši darba tirgus prasībām (specialitātes apguve saskaņā ar pieprasījumu veselības aprūpes sistēmā), kā arī tiks mazināti dubultās darba samaksas riski, līdz ar to sagaidāma līdzekļu efektīvāka izlietošana un novirzīšana pamatspecialitātes apguvei. [8:  "Ārstniecības likums" pieejams: https://likumi.lv/ta/id/44108-arstniecibas-likums. ] 

Ņemot vērā kara darbību Ukrainā, tiek nodrošināta ārstniecības personu, farmaceitu, farmaceitu asistentu kvalifikācijas atzīšana Ukrainas civiliedzīvotājiem, kas ieradušies Latvijā. Latvijā viņiem jāstrādā attiecīgā Latvijas speciālista vadībā.
Veselības aprūpes kvalitātes un efektivitātes uzlabošana
Veselības aprūpes kvalitātes uzlabošanai 2022. gadā tika turpināta klīnisko algoritmu (standartizēts secīgu darbību apraksts, kur katra nākamā darbība ir atkarīga no iepriekšējās darbības rezultāta un kas kalpo veselības aprūpes problēmas risināšanai) izstrāde. Tika izstrādāts klīniskais algoritms skābekļa terapijas nodrošināšanai Covid-19 pacientiem, kā arī klīniskie algoritmi un klīniskie ceļi (konkrētām pacientu grupām definēts un strukturēts multidisciplinārs veselības aprūpes organizēšanas plāns, kura ietvaros tiek definēti sasniedzamie mērķi, darbību pēctecība, sadarbība un koordinācija starp dažādu specialitāšu ārstniecības personām vienas ārstniecības iestādes ietvaros un starp dažādām ārstniecības iestādēm, kā arī citām veselības aprūpes nodrošināšanā iesaistītajām iestādēm ar mērķi standartizēt pacientu veselības aprūpi, uzlabot tās rezultātus un samazināt izmaksas) Covid-19 pārslimojušo pacientu dinamiskajai novērošanai (pieaugušajiem un bērniem). Tāpat 2022. gadā tika noslēgti līgumi par jaunu klīnisko algoritmu, klīnisko ceļu un kvalitātes indikatoru izstrādi onkoloģijas, hematoonkoloģijas, bērnu aprūpes un bērnu psihiatrijas jomā, kā arī par klīnisko algoritmu un kvalitātes indikatoru izstrādi vispārējās aprūpes māsu praksē. 
Piesaistot ārpakalpojuma sniedzējus, izstrādāta aptaujas anketa un konsultēti pārstāvji no Neatliekamās medicīniskās palīdzības dienesta un slimnīcām par darbinieku psihoemocionālā stāvokļa novērtēšanu. 
Lai nodrošinātu savlaicīgu autisma izvērtēšanu, klīniskajiem un veselības psihologiem tika organizētas mācības strukturētu autisma izvērtēšanas instrumentu, tajā skaitā ADOS (daļēji strukturēta, standartizēta metode (uz rotaļām-sarunām balstīts sociālo prasmju un komunikācijas prasmju novērojums/novērtējums), ar kura palīdzību tiek izvērtēta bērna saskarsmes un komunikācijas prasmes un noteikts, vai ir vērojami autiskā spektra traucējumu simptomi) un M-CHAT[footnoteRef:9] lietošanas apgūšanai. Paredzēts, ka pakalpojuma sniegšana lielākam skaitam bērnu uzlabos pakalpojumu kvalitāti, veicot agrīnu autiskā spektra atpazīšanu, ārstēšanu un rehabilitāciju, kā arī būtiski uzlabos tālāko personas psihosociālo prognozi. [9:  Divpakāpju vecāku aptauja, skrīninga rīks, kas ir izstrādāta ar mērķi novērtēt autiskā spektra traucējumu  risku mazbērna vecumā  (Modified Checklist for Autism in Toddlers, M-CHAT Robins, Fein, & Barton, 2009).] 

Lai nodrošinātu metodisko vadību onkoloģijas jomā un uzlabotu vēža aprūpes pieejamību un kvalitāti, ir uzsākta Nacionālā vēža centra izveide. 2022. gada 11. janvārī Eiropas Vēža institūtu organizācija (OECI) un Rīgas Austrumu klīniskā universitātes slimnīca 
(turpmāk – RAKUS) noslēdza līgumu par RAKUS akreditāciju[footnoteRef:10]. Lai sagatavotu centru akreditācijai, tam paredzēts finansējums ANM plānā. Paredzams, ka Nacionālais vēža centrs tiks izveidots līdz 2025. gada beigām. [10:  Akreditācijas un nozīmēšanas programmas līgums.] 

Turpinās EK Strukturālo reformu atbalsta programmas 2017.–2020. gadam atbalstītā projekta “Pacientu aptaujas izstrāde par veselības aprūpes kvalitāti valstī un šīs aptaujas rezultātu integrācija veselības sistēmas darbības novērtēšanas sistēmā” rezultātu izplatīšana. Līdz 2022. gada nogalei pacientu ziņotās pieredzes mērījumus, kas paredz, ka pacienti, kuri ir ārstējušies slimnīcā, var sniegt savas atsauksmes par saņemto pakalpojumu, bija ieviesušas visas V līmeņa slimnīcas, 57% IV līmeņa slimnīcu, 71% III līmeņa slimnīcu, 25% II līmeņa slimnīcu,  20% I līmeņa slimnīcu, 25% specializēto slimnīcu. Līdz 2027. gadam ir plānots panākt, ka 100% trešā līdz piektā līmeņa un specializētajās slimnīcās un vismaz 75% pārējo slimnīcu tiek veikta pacientu atsauksmju iegūšana par ārstēšanas norisi slimnīcā.
Veselības aprūpes kvalitātes uzlabošanas nolūkos ESF projektā “Ārstniecības un ārstniecības atbalsta personāla kvalifikācijas uzlabošana” ietvaros tiek īstenotas apmācības ārstniecības un ārstniecības atbalsta personām, nodrošinot profesionālo zināšanu un prasmju pilnveidi un turpmākās resertifikācijas iespējas, kā arī radot iespējas savā specialitātē nepraktizējošai ārstniecības personai atgriezties darba tirgū. Tālākizglītības atbalsta pasākumos līdz 2023. gada janvāra beigām iesaistītas 38,5 tūkst. personas un izstrādāti 123 metodiskie materiāli, kas ir publicēti interneta vietnē www.talakizglitiba.lv. Kopumā projekta ietvaros ārstiem ir iespēja mācīties 130 neformālās izglītības programmās, māsām 115, bet ārsta palīgiem 93 neformālās izglītības programmās. 2022. gadā izglītoti 12 tūkst. medicīnas darbinieku. Ņemot vērā ievērojamo māsu trūkumu Latvijā, īstenotas ES finansētas apmācības māsām prakses tiesību atjaunošanai (apmācības 2022. gadā pabeidza 99 māsas).
ES fondu 2021.–2027. gada plānošanas periodā paredzēts turpināt ārstniecības personu tālākizglītības īstenošanu. 
2023. gadā paredzēts izstrādāt atbalsta saņemšanas nosacījumus ES fondu ietvaros, lai saņemtu atbalstu ieguldījumiem visu līmeņu ārstniecības iestāžu infrastruktūrā. Vienlaikus 2023. gadā plānots izstrādāt atbalsta saņemšanas nosacījumus, kas paredz atbalstu ārstniecības iestāžu paliatīvās un hronisko pacientu veselības aprūpes pakalpojumu infrastruktūras attīstīšanai, kā arī nosacījumus sekundārās ambulatorās veselības aprūpes pakalpojumu sniedzēju infrastruktūras attīstīšanai, lai nodrošinātu integrētu pakalpojumu sniegšanu, epidemioloģisko drošību un vides pieejamību.
Veselības nozares digitalizācija
Lai uzlabotu veselības aprūpes pakalpojumu kvalitāti un pieejamību, ieviešot jaunus digitālos risinājumus veselības aprūpē, VM sadarbībā ar veselības aprūpes nozares profesionālajām organizācijām, ārstniecības iestādēm un pacientiem, kā arī nevalstiskajām organizācijām, kas pārstāv IT jomu, 2022. gada jūlijā parakstīja sadarbības memorandu par digitālo veselību[footnoteRef:11]. 2022. gada decembrī tika izveidota Digitālās veselības padome[footnoteRef:12], lai veicinātu turpmāku digitalizācijas jautājumu risināšanu, nodrošinātu digitālās veselības ekosistēmas izveidi un attīstību, uzlabotu veselības aprūpes kvalitāti, pieejamību un izmaksu efektivitāti. 2023. gadā plānots nodot sabiedriskajai apspriešanai un virzīt apstiprināšanai MK Digitālās veselības stratēģiju. Digitālās veselības stratēģijas mērķis ir digitāla veselības aprūpes datu aprite un pieejamība gan ārstniecības iestādēm, gan pacientam ārstniecības mērķu sasniegšanai, gan politikas plānotājiem un pētniekiem datos balstītas politikas plānošanai un statistikas nodrošināšanai  un citu valsts pārvaldes funkciju īstenošanai. [11:  Sadarbības memorands par digitālo transformāciju, digitālās veselības ekosistēmu un inovāciju veicināšanu veselības nozarē: https://www.vm.gov.lv/lv/jaunums/vienojas-par-jaunu-pieeju-veselibas-nozares-digitalizacija.]  [12:  Informācija par Digitālās veselības padomi: https://www.vm.gov.lv/lv/digitalas-veselibas-padome.] 

Lai nodrošinātu priekšnosacījumus kvalitatīviem, drošiem un pēc vienotiem nosacījumiem sniegtiem telemedicīnas pakalpojumiem Latvijā, VM 2023. gadā Digitālās veselības padomes ietvaros izveidoja ekspertu darba grupu, kas strādās pie EK Strukturālo reformu atbalsta ģenerāldirektorāta atbalstītajā projektā 
Nr. SRSS/2018/01/FWC/002 “Slimnīcas pakalpojumu, telemedicīnas un integrētās aprūpes turpmāka attīstība” sniegto rekomendāciju īstenošanas, izstrādājot praktiskās vadlīnijas ārstiem telekonsultāciju pakalpojumu sniegšanai, telekonsultāciju platformu tehniskās un drošības prasības, kā arī sagatavojot telemedicīnas pakalpojumu tiesisko regulējumu.
Lai nodrošinātu starptautiski salīdzināmu onkoloģisko datu vākšanu un analīzi, 
2022. gadā tika uzsākta un 2023. gadā turpināta nacionālā Vēža reģistra modernizācija, kas ietver gan normatīvā regulējuma izstrādi, gan tehnisko risinājumu nodrošināšanu, tai skaitā, vēža reģistra datu pieejamību valsts E-veselības sistēmā. Modernizēto Nacionālo Vēža reģistru plānots ieviest līdz 2024. gadam.  Attiecīgi pirmās kārtas faktiskās izstrādes izmaksas sastādīja 966,4 tūkst. euro[footnoteRef:13].  [13:  Atbilstoši MK 24.09.2021. sēdes prot. Nr.63 1.§ 2.punktam tika atbalstīta papildu valsts budžeta finansējuma piešķiršana 2022. gadam 49,8 milj. euro apmērā VM prioritārā pasākuma “Veselības aprūpes pakalpojumu onkoloģijas jomā uzlabošana, tai skaitā aprīkojums BKUS, RAKUS, PSKUS” īstenošanai, tai skaitā vēža reģistra izveidei 1,6 milj. euro apmērā. Attiecīgi pirmās kārtas faktiskās izstrādes izmaksas sastādīja 966,4 tūkst. euro.] 

Lai nodrošinātu Nacionālā Vēža reģistra pilnvērtīgu funkcionēšanu un neradītu papildu administratīvo slogu ārstniecības iestādēm, 2023. gadā visas Latvijas klīniskās universitātes slimnīcas uzsāks Onkoloģijas pacientu datu apmaiņas platformas izveidi, kas nodrošinās onkoloģijas pacientu ārstniecības datu ievadi un apstrādi un statistikai nepieciešamo datu nodošanu Vēža reģistram. Pasākuma īstenošana tiks nodrošināta ANM plāna ietvaros, 3,8 milj. euro apmērā[footnoteRef:14].  [14:  MK rīkojuma projekts "Par Eiropas Savienības Atveseļošanas un noturības mehānisma plāna 2. komponentes "Digitālā transformācija" reformas 2.1. reformu un investīciju virziena "Valsts pārvaldes, tai skaitā pašvaldību, digitālā transformācija" investīcijas 2.1.3.1.i projekta "Klīnisko universitāšu slimnīcu onkoloģijas pacienta datu apmaiņas platformas izveide" pases apstiprināšanu": https://tapportals.mk.gov.lv/legal_acts/88756e96-3138-498b-b541-1a479886a6e7.] 

2023. gadā paralēli E-veselības sistēmas tehniskajai attīstībai, ko veic Nacionālais veselības dienests, VM virzīs grozījumus normatīvajos aktos, lai nodrošinātu tiesisko pamatu E-veselības sistēmas (valsts elektroniskās veselības kartes) attīstīšanai, jaunu E-veselības funkciju ieviešanai, piemēram, laboratorijas datu iekļaušana E-veselībā, jaunu datu iekļaušana vēža reģistrā. 
Tāpat 2023. gadā plānots ieviest elektronisko vadības sistēmu valsts apmaksātās vakcinācijas plānošanai.
Veselības aprūpes pakalpojumu pieejamības uzlabošana 
Lai uzlabotu valsts apmaksāto veselības aprūpes pakalpojumu pieejamību iedzīvotājiem, no 2022. gada palielināts no pacienta līdzmaksājumiem atbrīvoto personu loks. Turpmāk arī iedzīvotāji ar 2. grupas invaliditāti ir atbrīvoti no pacienta līdzmaksājuma, saņemot valsts apmaksātus veselības aprūpes pakalpojumus. 
2022. gadā MK apstiprināja vidēja termiņa rīcības plānus, kas paredz veselības aprūpes pakalpojumu pilnveidi un pieejamības uzlabošanu  onkoloģijas jomā[footnoteRef:15], reto slimību jomā[footnoteRef:16] un psihiskās veselības aprūpes jomā[footnoteRef:17].  [15:  2022. gada 6. jūlija MK rīkojums Nr. 493 "Par Veselības aprūpes pakalpojumu uzlabošanas plānu onkoloģijas jomā 2022.–2024. gadam": https://likumi.lv/ta/id/333775-par-veselibas-aprupes-pakalpojumu-uzlabosanas-planu-onkologijas-joma-20222024-gadam. ]  [16:  2022. gada 25. oktobra MK rīkojums Nr. 774 "Plāns reto slimību jomā 2023.–2025. gadam": https://likumi.lv/ta/id/336729-plans-reto-slimibu-joma-2023-2025-gadam. ]  [17:  2022. gada 13. decembra MK rīkojums Nr. 939 "Par Psihiskās veselības aprūpes organizēšanas uzlabošanas plānu 2023.–2025. gadam": https://www.vestnesis.lv/op/2022/245.19. ] 

VM 2022. gadā iesniegusi MK Informatīvo ziņojumu par primārās veselības aprūpes stiprināšanu[footnoteRef:18]. Ziņojumā analizēta situācija primārās veselibas aprūpes jomā un sniegti ieteikumi turpmākai rīcībai. Iecerēts veikt primārās veselības aprūpes reformu un uzlabot primārās veselības aprūpes pieejamību un kvalitāti, nosakot minimālo sniedzamo pakalpojumu apjomu un palīdzot nodrošināt šo pakalpojumu apjomu katrā ģimenes ārsta praksē, lai ikviens iedzīvotājs Latvijā to var saņemt. Vienlaikus reforma paredz pilnveidot norēķinu sistēmu, sakārtot infrastruktūru, stiprināt ģimenes ārstu komandu, veicināt digitalizāciju. Arī valdības rīcības plāna projektā primārās veselības aprūpes stiprināšana ir noteikta kā viena no prioritātēm - paredzēts definēt primārās veselības aprūpes pakalpojumu grozu, pilnveidot primārās veselības aprūpes finansēšanas modeli un stiprināt ģimenes ārsta prakses komandu. [18:  Informatīvais ziņojums par primārās veselības aprūpes stiprināšanu: https://tapportals.mk.gov.lv/legal_acts/44ee00ff-5edc-454e-85de-050003aa0213. ] 

2022. gadā VM sadarbībā ar LM un nozares ekspertiem izstrādāja hospisa tipa pakalpojuma saturu, kas ietver gan veselības aprūpes, gan sociālās aprūpes pakalpojumus. Mobilie paliatīvie pakalpojumi sākot ar 2023. gadu pakāpeniski tiks ieviesti visā valstī kā valsts apmaksāts un koordinēts starpnozaru pakalpojums.
ANM plāna ietvaros 2023. gadā tiks veikts pētījums par sekundārās ambulatorās veselības aprūpes pakalpojumu kvalitāti un pieejamību, t.sk. tiks veikta pakalpojumu kartēšana. Pētījuma rezultātus plānots izmantot, lai izstrādātu rekomendācijas nākotnes politikas maiņai.
Lai pēc iespējas mazinātu iedzīvotāju veselības un dzīvības apdraudējumu, kā arī slimnīcu noslodzi, 2021./2022. gada gripas sezonas laikā tika paplašināts to personu loks, kas bija tiesīgi saņemt valsts apmaksātu vakcināciju pret gripu. Vienlaikus 2022. gadā precizēta kārtība riska grupu vakcinācijai pret sezonālo gripu. 2022./2023. gada gripas sezonai par valsts budžeta līdzekļiem iepērkamo gripas vakcīnas devu skaits palielināts par 20%, salīdzinot ar laiku pirms Covid-19 pandēmijas. 2022. gada pavasarī Eiropā un citās pasaules valstīs strauji izplatījās pērtiķu baku uzliesmojums, un Pasaules Veselības organizācija pasludināja pērtiķu baku uzliesmojumu par “starptautisku satraucošu ārkārtas situāciju”. Reaģējot uz iespējamajiem draudiem, veikti grozījumi vairākos normatīvajos aktos, lai sabiedrību aizsargātu no inficēšanās riska ar pērtiķu bakām, un izstrādāta kārtība, kā sadarbībā ar nevalstiskajām organizācijām notiek riska grupu personu vakcinācija pret pērtiķu bakām. 2022. gadā arī uzsākta 12-14 gadus vecu zēnu vakcinācija pret cilvēka papilomas vīrusu, pasargājot zēnus no cilvēka papilomas vīrusa izraisītajiem vēžu veidiem vīriešiem, kā arī grūtnieču un 14 gadus vecu pusaudžu vakcinācija pret garo klepu, kas ļauj pasargāt vakcinācijas vecumu nesasniegušus zīdaiņus no garā klepus un samazina kopējo saslimstību ar garo klepu.
Turpinoties Covid-19 izplatībai, lai samazinātu smagu slimības, hospitalizācijas un nāves risku, 2022. un 2023. gadā iedzīvotājiem tiek piedāvāta iespēja vakcinēties pret Covid-19, akcentējot riska grupu vakcinācijas nozīmīgumu. Cilvēkiem, kuriem ir īpaši augsts risks veselībai saistībā ar Covid-19, būtiski veikt balstvakcināciju un otro balstvakcināciju, bet tiem, kas nav pabeiguši primāro vakcināciju, rekomendēts to pabeigt. Senioru vidū 1. balstvakcinācijas aptvere uz 2022. gada decembra beigām sasniedza 46,3%, savukārt 2. balstvakcinācijas aptvere uz 2022. gada decembra beigām sasniedza 9,3%. Vecumgrupā 18-64 gadi 1. balstvakcīnu saņēma 32,3%, bet 2. balstvakcīnu – 2,3% (līdz 2022. gada beigām). Vecumgrupā 12-17 gadi 1. balstvakcīnu saņēma 1% un 2. balstvakcīnu – 0,1% (līdz 2022. gada beigām). Vērtējot Covid-19 vakcinācijas statusu 2022. gada beigās, 11% senioru pēdējo sešu mēnešu laikā bija saņēmuši vismaz vienu vakcīnas devu, kas nodrošina pilnvērtīgu aizsardzību pret Covid-19, bet visā populācijā tikai 4,5% iedzīvotāju pēdējo sešu mēnešu laikā bija saņēmuši vismaz vienu vakcīnu, tādejādi saņemot pietiekamu aizsardzību pret Covid-19.
2023. gadā papildus piešķirtais valsts budžeta finansējums 30 milj. euro apmērā tiks novirzīts, lai sekmētu onkoloģisko slimību laicīgu atklāšanu un nodrošinātu labāku ārstēšanu. 2023. gadā kompensējamo medikamentu reģistrā paredzēts iekļaut jaunus onkoloģijas medikamentus, uzlabot paliatīvās aprūpes pakalpojumu mājās pieejamību un kvalitāti, kā arī nodrošināt jaunus izmeklējumus onkoloģijas pacientiem. 
2023. gadā papildus piešķirtais finansējums 5 milj. euro apmērā tiks novirzīts veselības aprūpes pakalpojumu pieejamības uzlabošanai bērniem. 2023. gadā ir paredzēts  paplašināt un uzlabot bērniem sniegto pakalpojumu klāstu, palielināt jaundzimušo skrīninga un priekšlaikus dzimušo bērnu izmeklējumu klāstu un uzlabot specifisku medicīnas ierīču un medikamentu pieejamību bērniem ar specifiskām slimībām un traucējumiem.
Lai turpinātu ierobežot HIV, hepatīta, tuberkulozes un seksuālās transmisijas infekciju izplatību (plašāka pārbaude, sabiedrības informēšana, epidemioloģiskās uzraudzības uzlabošana), notiek rīcības plāna izstrāde 2023.–2027. gadam. Tāpat 2023.–2024. gadā plānots izstrādāt tālāko pasākumu plānu sirds un asinsvadu veselības uzlabošanai.
2023. gadā plānots izstrādāt vienotu regulējumu paliatīvās aprūpes sniegšanai valstī un izstrādāt algoritmu veselības aprūpes iestādēm vienotai ambulatorās un stacionārās paliatīvās aprūpes pakalpojumu sniegšanai.
2023. gada pirmajā pusē plānots iesniegt apstiprināšanai MK VM un Zemkopības ministrijas izstrādāto plānu “Viena veselība 2023.–2027. gadam”[footnoteRef:19] mikrobu rezistences ierobežošanai un piesardzīgai antibiotiku lietošanai. [19:  Plāna projekts "Antimikrobiālās rezistences ierobežošanas un piesardzīgas antibiotiku lietošanas plāns “Viena veselība” 2023.-2027. gadam": https://tapportals.mk.gov.lv/legal_acts/97a12e40-7e01-4c9d-b19d-4acc6458ed21. ] 

Latvijā nonākušajiem Ukrainas civiliedzīvotājiem, kara bēgļiem, ir tādas pašas tiesības kā Latvijas pilsoņiem saņemt visus valsts apmaksātos veselības aprūpes pakalpojumus. Valsts apmaksāti veselības aprūpes pakalpojumi, tostarp rehabilitācija, pieejami arī Ukrainas karavīriem, kuri ierodas Latvijā.
Zāļu pieejamības uzlabošana
Kopš 2022. gada veikti dažādi pasākumi, lai uzlabotu zāļu pieejamību, tostarp, kompensējamo medikamentu sarakstā ir iekļauti medikamenti arī reto slimību ārstēšanai.
2022. gada septembrī iesniegts izskatīšanai MK Konceptuālais ziņojums par zāļu finansiālo pieejamību[footnoteRef:20]. Ziņojumā paredzēti pasākumi zāļu finansiālās pieejamības uzlabošanai un zāļu un uztura bagātinātāju racionālas lietošanas veicināšanai, samazinot medikamentu cenas, samazinot PVN likmi medikamentiem no 12% uz 5%, nosakot, ka zāļu cenas un uzcenojumi medikamentiem Latvijā nav lielāki par uzcenojumiem Lietuvā vai Igaunijā. Lai uzlabotu kompensējamo zāļu pieejamību pacientiem, nodokļu politikas pamatnostādņu izstrādes procesā 2023. gadā tiks vērtēta iespēja pārskatīt PVN likmi zālēm, recepšu zālēm PVN likmi samazinot ne mazāk kā par 5%.  [20:  Konceptuālā ziņojuma projekts par zāļu finansiālo pieejamību: https://tapportals.mk.gov.lv/legal_acts/138a53c9-bdfd-447e-93fc-de4a3063a337. ] 

2023. gadā, lai samazinātu pacientu izdevumus par zālēm, zāļu vispārīgā nosaukuma izrakstīšanas principu plānots ieviest arī nekompensējamo recepšu medikamentu receptēs.
Pacientu tiesības
Kopš 2022. gada tiek ieviesta Covid-19 vakcīnas blakusparādību dēļ nodarītā smaga vai vidēji smaga cilvēka veselībai vai dzīvībai nodarītā kaitējuma atlīdzināšanas kārtība[footnoteRef:21]. Tā paredz, ka tiek kompensēti ārstēšanas izdevumi, kas radušies, lai novērstu vai mazinātu Covid-19 vakcīnas blakusparādību radīto veselības bojājumu sekas. [21:  2022. gada 3. maija MK noteikumi Nr. 272 "Noteikumi par kompensāciju par vakcīnas pret Covid-19 infekciju blakusparādību izraisīto smagu vai vidēji smagu kaitējumu pacienta veselībai vai dzīvībai": https://likumi.lv/ta/id/332106-noteikumi-par-kompensaciju-par-vakcinas-pret-Covid-19-infekciju-blakusparadibu-izraisito-smagu-vai-videji-smagu-kaitejumu-pacienta-veselibai-vai-dzivibai. ] 

2023. gadā plānots izstrādāt un virzīt pieņemšanai Saeimā grozījumus "Pacientu tiesību likumā", nodrošinot pacientu tiesību ievērošanu un uzraudzību, paplašinot iespējas pacientam, tajā skaitā nepilngadīgajam, līdzdarboties savā ārstniecībā.
Iedzīvotāju veselības veicināšana 
ESF līdzfinansēto 2014.–2020. gada plānošanas perioda iedzīvotāju veselības veicināšanas projektu īstenošana turpināsies līdz 2023. gada beigām. 2022. gadā ir īstenotas šādas aktivitātes:
· 4 sabiedrības informēšanas kampaņas: par psihisko veselību (ņirgāšanās izplatības mazināšana izglītības vidē), par veselīgu uzturu, seksuālo un reproduktīvo veselību, bērnu traumatisma mazināšanu;
· 3 apmācību programmas par seksuālo un reproduktīvo veselību, mutes un zobu veselību saistībā ar veselīga uztura paradumiem un pilotēta sociālās ietekmes profilakses programma "Unplugged" 12-14 gadus veciem jauniešiem skolās, lai novērstu vai aizkavētu atkarību izraisošo vielu lietošanas uzsākšanu;
· metodiskā materiāla izstrāde skolām par atkarību izraisošo vielu lietošanas atpazīšanu, profilaksi un palīdzības sniegšanu;
· izstrādāta atkarību profilakses programma 13-25 gadus veciem iedzīvotājiem, kuriem ir paaugstināts atkarību izraisošo vielu lietošanas radīto veselības traucējumu attīstības risks, kā arī notiek speciālistu apmācības Latvijas pašvaldībās darbam ar šo programmu.
2023. gadā turpinās psihiskās veselības veicināšanas programmas pilotēšana 7.-9. un 10.-12.klašu skolēniem, senioriem, jaunajiem un topošajiem vecākiem, kā arī pilotprojekts sirds un asinsvadu slimību riska faktoru noteikšanai un mazināšanai bērniem.
2022. gada janvārī VM, Latvijas Pārtikas uzņēmumu federācijas un Latvijas Tirdzniecības un rūpniecības kameras parakstītajam Sadarbības memorandam par pārtikas produktu sastāva uzlabošanu[footnoteRef:22] pievienojās 12 Latvijā populāri pārtikas uzņēmumi. Memoranda mērķis ir uzlabot uztura paradumus, veicinot tādu pārtikas produktu pieejamību, kuros ir samazināts piesātināto tauku, cukura un sāls daudzums. Pārtikas ražotāji, kas pievienojas memorandam, apņemas, ka savos produktos samazinās piesātināto taukskābju, cukura un sāls daudzumu[footnoteRef:23]. [22:  Pieejams: https://www.vm.gov.lv/lv/sadarbibas-memorandi. ]  [23:  Iekļautas tādas pārtikas produktu grupas kā gaļas un zivju produkti, graudaugu produkti, produkti, kas ražoti no augļiem un dārzeņiem, saldēta gatavā pārtika, piena produkti, saldumi, dzērieni, kartupeļu izstrādājumi, mazu bērnu pārtikas produkti.] 

2022. gadā izstrādātas Rekomendācijas drošai un veselībai nekaitīgai moderno tehnoloģiju lietošanai bērniem[footnoteRef:24], kas paredzētas izglītības iestādēm un to darbiniekiem, pedagogiem, bērnu vecākiem, likumīgajiem pārstāvjiem un citiem interesentiem. [24:  Pieejamas: https://www.vm.gov.lv/lv/media/10445/download. ] 

2022. gada 25. oktobrī MK pieņēma Profilakses pasākumu un veselības aprūpes pakalpojumu uzlabošanas plānu alkoholisko dzērienu un narkotisko vielu lietošanas izplatības mazināšanas jomā 2023.–2025. gadam[footnoteRef:25]. Plāna mērķis ir samazināt alkoholisko dzērienu un narkotisko vielu nodarīto kaitējumu sabiedrības veselībai, nodrošinot iedzīvotājiem pierādījumos balstītus, mērķtiecīgus, kvalitatīvus atkarību izraisošo vielu lietošanas profilakses pasākumus, kā arī agrīnu diagnostiku un kvalitatīvus, pieejamus un individuālajām vajadzībām atbilstošus veselības aprūpes un sociālos pakalpojumus.  [25:  2022. gada 25. oktobra MK rīkojums Nr.773 "Par Profilakses pasākumu un veselības aprūpes pakalpojumu uzlabošanas plānu alkoholisko dzērienu un narkotisko vielu lietošanas izplatības mazināšanas jomā 2023.–2025. gadam": https://likumi.lv/ta/id/336736-par-profilakses-pasakumu-un-veselibas-aprupes-pakalpojumu-uzlabosanas-planu-alkoholisko-dzerienu-un-narkotisko-vielu-lietosanas.
] 

2023. gadā plānots izstrādāt un apstiprināt pasākumu, lai apturētu liekā svara un aptaukošanās izplatības pieaugumu un veicinātu fizisko aktivitāti Latvijas iedzīvotāju vidū. Paredzēts arī, ka IZM, sadarbojoties ar VM, no 2023. gada sāks izstrādāt diagnostikas instrumentus veselības izglītības jautājumos, lai pieņemtu uz datiem balstītus lēmumus izglītības iestādes, dibinātāja un valsts līmenī par pasākumiem, kas nepieciešami veselības izglītības jautājumu apguves uzlabošanai.
[bookmark: _Toc132113078]2.1.4. SOCIĀLĀ AIZSARDZĪBA UN NEVIENLĪDZĪBAS MAZINĀŠANA
Lai turpinātu samazināt nodokļu slogu zemo algu saņēmējiem un paaugstinātu to rīcībā esošos ienākumus, no 2022. gada 1. janvāra maksimālais diferencētais neapliekamais minimums tika paaugstināts no 300 uz 350 euro mēnesī, savukārt no 2022. gada 1. jūlija uz 500 euro mēnesī. Tāpat arī pensionāra neapliekamā minimuma paaugstināšana 
2022. gadā notika divreiz – 2022. gada 1. janvārī no 330 uz 350 euro mēnesī un 2022. gada 1. jūlijā no 350 uz 500 euro mēnesī.
Lai mazinātu straujā cenu kāpuma ietekmi uz iedzīvotāju ienākumu līmeni:
1) līdztekus vispārējiem atbalsta pasākumiem 2022. un 2023. gada apkures sezonā tika pārskatīti mājokļa pabalsta piešķiršanas nosacījumi, lai to varētu saņemt plašāks mājsaimniecību loks un lielāku atbalstu saņemtu nabadzības un/vai sociālās atstumtības riskam vairāk pakļautās mājsaimniecības (atsevišķi dzīvojošs pensionārs vai cilvēks ar invaliditāti, vai mājsaimniecība, kurā ir tikai pensijas vecuma personas vai cilvēki ar invaliditāti). Tāpat no 2022. gada sākuma līdz 2023. gada aprīlim tiek piešķirta valsts mērķdotācija 50% apmērā pašvaldībām mājokļa pabalsta nodrošināšanai iedzīvotājiem;
2) 2022. gadā pensiju indeksācija tika veikta divus mēnešus agrāk nekā parasti – 1. augustā. Pensiju indeksācijas rezultātā vidējās pensijas apmērs pieauga par aptuveni 20%.
Lai nodrošinātu sociālās aizsardzības adekvātumu, īpaši iedzīvotājiem ar zemiem ienākumiem, Saeimā apstiprināta minimālo ienākumu sliekšņu pārskatīšana no 2023. gada 1. jūlija. Piedāvātās izmaiņas minimālo ienākumu sliekšņos paredz:
1) to noteikšanu saskaņā ar konkrētu aprēķina metodoloģiju, proti, aizstājot esošos absolūtos minimālos ienākumu sliekšņu apmērus ar procentuālu vērtību no minimālo ienākumu mediānas uz vienu ekvivalento patērētāju (ekvivalences 
skala – 1; 0,7; 0,7); 
2) regulāru ikgadēju minimālo ienākumu sliekšņu pārskatīšanu pēc aktuālo Ienākumu un dzīves apstākļu apsekojuma (EU-SILC) datu publicēšanas, aizstājot līdzšinējo normu par pārskatīšanu ne retāk kā reizi trijos gados; 
3) valstī vienotu koeficientu noteikšanu mājokļa pabalsta aprēķināšanai dažādiem mājsaimniecību veidiem, lielāku atbalstu nodrošinot mājsaimniecībām ar pensijas vecuma personām un personām ar invaliditāti.
[bookmark: _Hlk130981987]Prognozējams, ka šīs izmaiņas skars aptuveni 64 tūkst. trūcīgas personas un 37 tūkst. maznodrošinātas personas, 24 tūkst. valsts sociālā nodrošinājuma pabalsta saņēmējus un 19 tūkst. minimālo pensiju saņēmējus. Valsts sociālā nodrošinājuma pabalsta palielinājuma rezultātā pieaug arī no šī pabalsta apmēra izrietošie pensiju un pabalstu apmēri – ČAES pabalsts, apbedīšanas pabalsts, no valsts pamatbudžeta izmaksāto izdienas pensiju minimālais apmērs, papildu izdevumu kompensācija sakarā ar nelaimes gadījumu darbā vai arodslimību, atlīdzības par darbspēju zaudējumu minimālais apmērs u.c. Izmaiņu ieviešanai 2023. gadā papildu plānotais valsts budžeta finansējums ir 
10,3 milj. euro, tai skaitā, 5,6 milj. euro valsts budžeta mērķdotācija pašvaldībām 30% apmērā no mājsaimniecībām izmaksātā garantētā minimālā ienākuma pabalsta un mājokļa pabalsta apmēra.


Saskaņā ar piedāvātajām izmaiņām minimālo ienākumu sliekšņu pārskatīšanai no 
2023. gada 1. jūlija atbalsta apmēri ir šādi:
	Valsts sociālā nodrošinājuma pabalsts

	Personām ar invaliditāti 

	Invaliditātes grupa
	Koeficients
	Apmērs euro no 01.01.2021.
	Apmērs euro (% no ienākumu mediānas) no 01.07.2023.

	Kopš bērnības 

	I grupa
	1,4 
	190,40 
	219, 80 (25% + koef.)

	nestrādājošs[footnoteRef:26] [26:  +30% piemaksa no I invaliditātes grupai noteiktā apmērā.] 

	247,52
	285,74

	II grupa
	1,2
	163,20
	188, 40 (25% + koef.)

	nestrādājošs[footnoteRef:27] [27:  +20% piemaksa no II invaliditātes grupai noteiktā apmērā.] 

	195,84
	226,08

	III grupa
	Bāze
	136
	157 (25%)

	Pārējās personas ar invaliditāti

	I grupa
	1,4
	152,60
	175 (20% + koef.)

	nestrādājošs[footnoteRef:28] [28:  +30% piemaksa no I invaliditātes grupai noteiktā apmēra.] 

	198,38
	227,50

	II grupa
	1,2
	130,80
	150 (20% + koef.)

	nestrādājošs[footnoteRef:29] [29:  +20% piemaksa no II invaliditātes grupai noteiktā apmērā.] 

	156,96
	180

	III grupa
	Bāze
	109
	125 (20%)

	Pensijas vecumu sasniegušām personām apmērs euro no 01.01.2021.
	Apmērs euro (% no ienākumu mediānas) no 01.07.2023.

	109
	125 (20%)

	Apgādnieka zaudējuma gadījumā apmērs euro no 01.01.2021.
	Apmērs euro (% no ienākumu mediānas) no 01.07.2023.

	Līdz 7 g.v., t.sk. bērniem ar inval.
	136
	157 (25%)

	No 7 g.v.
	163
	188 (30%)

	Minimālās pensijas

	Minimālā vecuma pensija [footnoteRef:30] [30:  Piemērojot vecuma pensijas aprēķina bāzei koeficientu – 1,1, un par katru nākamo gadu, kas pārsniedz vecuma pensijas piešķiršanai nepieciešamo apdrošināšanas stāžu, palielinot apmēru par 2% no minimālās vecuma pensijas aprēķina bāzes.] 


	Vecuma pensijas aprēķina bāzes apmērs 01.01.2021.
	Apmērs euro (% no ienākumu mediānas) no 01.07.2023.

	Pensijas vecuma personām
	136
	157 (25%)

	Personām ar invaliditāti kopš bērnības
	163
	188 (30%)

	Minimālās invaliditātes pensija

	
	Koeficients
	Apmērs euro no 01.01.2021.
	Apmērs euro (% no ienākumu mediānas) no 01.07.2023.

	Kopš bērnības

	I invaliditātes grupa
	1,6
	260,80
	300,8 (30% +koef.)

	II invaliditātes grupa
	1,4
	228,20
	263,2 (30% +koef.)

	III invaliditātes grupa
	Bāze
	163
	188 (30%)

	Pārējās personas ar invaliditāti

	I invaliditātes grupa
	1,6
	217,60
	251,2 (25% +koef.)

	II invaliditātes grupa
	1,4
	190,40
	219,8 (25% +koef.)

	III invaliditātes grupa
	Bāze
	136
	157 (25%)

	Minimālās pensijas apgādnieka zaudējuma gadījumā apmērs euro no 01.01.2021.
	Apmērs euro no 01.07.2023.

	Līdz 7 g.v., t.sk. bērniem ar invaliditāti
	136
	157 (25%)

	No 7 g.v.
	163
	188 (30%)

	Minimālo ienākumu sliekšņu sociālās palīdzības jomā apmērs euro no 01.01.2021.
	Apmērs euro (% no ienākumu mediānas) no 01.07.2023.

	Garantētā minimālā ienākuma slieksnis*
	109 / 76
	125 (20%)  / 87,50

	Trūcīgas mājsaimniecības ienākumu slieksnis*
	272 / 190
	313 (50%)  / 219

	Maznodrošinātas mājsaimniecības ienākumu slieksnis*
	Maksimālais apmērs 
436 / 305
	Maksimālais apmērs 
501 (80%)  / 351


* Apmērs pirmajai un vienīgajai personai mājsaimniecībā, pārējām personām mājsaimniecībā, piemērojot ekvivalences skalu 1 un 0,7.

[bookmark: _Toc132113079][bookmark: _Toc5959950]2.2. ATVESEĻOŠANAS UN NOTURĪBAS MEHĀNISMA PLĀNS, ES FONDI
	ES PADOMES REKOMENDĀCIJA:
· TURPINĀT ATVESEĻOŠANAS UN NOTURĪBAS PLĀNA ĪSTENOŠANU, IEVĒROJOT PADOMES 2021. GADA 13. JŪLIJA ĪSTENOŠANAS LĒMUMĀ IEKĻAUTOS ATSKAITES PUNKTUS UN MĒRĶRĀDĪTĀJUS. IESNIEGT 2021.–2027. GADA KOHĒZIJAS POLITIKAS PLĀNOŠANAS DOKUMENTUS, LAI BŪTU IESPĒJAMS NOSLĒGT SARUNAS AR KOMISIJU UN PĒC TAM SĀKT TO ĪSTENOŠANU.


Saskaņā ar panākto vienošanos, kopumā Latvijai pieejamais finansējums no ES daudzgadu finanšu shēmas 2021.–2027. gadam un Atveseļošanas instrumenta ir 
12,92 mljrd. euro. No kopējā piešķirtā finansējuma, 10,44 mljrd. euro Latvijai pieejami grantu (piešķīrumu) veidā, savukārt 2,48 mljrd. euro Latvija nepieciešamības gadījumā var aizņemties ar zemiem procentiem. 
Ar ANM un ES fondu atbalsta instrumentiem Latvijas tautsaimniecībā paredzēts investēt papildus 1,6 mljrd. euro, paredzot ieguldījumus digitālajā transformācijā (183,5 milj. euro), ekonomikas transformācijā un produktivitātē (543,6 milj. euro), nevienlīdzības mazināšanā (205,5 milj. euro) un energoefektivitātē (668,5 milj. euro).
Latvija ir uzsākusi un turpina ANM ieviešanu 1,82 mljrd. euro apmērā. Līdz 2022. gada beigām MK noteikumos vai informatīvajos ziņojumos par 43 reformu vai investīciju īstenošanu apstiprināts kopējais ANM finansējums 976 milj. euro apmērā (aptuveni 53% no kopējā Latvijai piešķirtā ANM finansējuma). 2022. gada 7. oktobrī Latvija saņēmusi pirmo maksājumu no EK 201 milj. euro apmērā par 2021. gada 9 rādītāju izpildi nevienlīdzības mazināšanas, likuma varas un digitālās transformācijas jomā. 2023. gada otrajā pusē plānots iesniegt maksājuma pieprasījumu par 2022. gada 49 rādītāju izpildi tādās jomās kā klimata pārmaiņas, digitālā transformācija, nevienlīdzības mazināšana, veselība, ekonomikas transformācija, likuma vara – maksājuma summa ir 438 milj. euro. Kopumā Latvijai līdz 2023. gada beigām plānots apstiprināt Latvijas ANM reformu un investīciju ieviešanas normatīvo regulējumu visam atlikušajam Latvijai piešķirtajam finansējumam, nodrošinot Latvijai noteikto atskaites punktu un mērķu savlaicīgu sasniegšanu.
Šobrīd Atveseļošanas instrumenta programma ir izstrādāta par granta daļu – 
1,826 mljrd. euro apmērā. Pēc mainīgās daļas gala aprēķiniem Latvijai granta daļas gala pieejamais finansējums ir  1,834 mljrd. euro. Attiecīgi šobrīd tiek izstrādāti Latvijas Atveseļošanas instrumenta programmas grozījumi, lai izmantotu papildus pieejamo finansējumu 8,5 milj. euro apmērā, kā arī papildus piešķīrumu enerģētikas jomai – RePowerEU iniciatīvas finansējumu 123,79 milj. euro apmērā.
EK ES Kohēzijas politikas programmu 2021.–2027. gadam apstiprināja 2022. gada 
25. novembrī, kas paredz 4,4 mljrd. euro  ESF+, ERAF, Kohēzijas fonda un Taisnīgas pārkārtošanās fonda investīcijas. 2023. gadā plānots uzsākt 91 projektu atlases par kopējo finansējumu 2,8 mljrd. euro visos ES kohēzijas politikas programmas politiskajos mērķos, kas ir vairāk kā 60% no kopējā piešķīruma. Notiek intensīvs darbs pie nepieciešamajiem MK noteikumiem un projektu atlases kritērijiem, lai sāktu investīcijas, kas plānotas programmā.
Detalizētāka informācija par konkrētajiem pasākumiem, kas tiek īstenoti Latvijas Atveseļošanas un noturības plāna ietvaros ir atspoguļoti citās Progresa ziņojuma par Latvijas NRP īstenošanu nodaļās.

[bookmark: _Toc132113080]2.3. FINANSĒJUMA PIEEJAMĪBA MAZAJIEM UN VIDĒJIEM UZŅĒMUMIEM
	ES PADOMES REKOMENDĀCIJA:
· UZLABOT FINANSĒJUMA PIEEJAMĪBU MAZAJIEM UN VIDĒJIEM UZŅĒMUMIEM, IZMANTOJOT PUBLISKĀS AIZDEVUMU UN GARANTIJU SHĒMAS, KAS VĒRSTAS UZ STRATĒĢISKI NOZĪMĪGU INVESTĪCIJU ATVIEGLOŠANU, JO ĪPAŠI ZAĻĀS PĀRKĀRTOŠANĀS UN REĢIONĀLĀS ATTĪSTĪBAS JOMĀ.


Finanšu instrumentu atbalsts
Finansējuma pieejamības mazajiem un vidējiem uzņēmumiem (MVU) uzlabošanai līdz 2023. gada beigām plānots:
· finanšu instrumentu tirgus nepilnību risināšanai pieejamais valsts atbalsta programmu portfelis 1060 milj. euro apmērā;
· piesaistīts kapitāls uzņēmumiem 227 milj. euro apmērā, tai skaitā privātā sektora līdzekļi 125 milj. euro apmērā un ERAF līdzekļi 45,2 milj. euro apmērā;
· resursu piesaistes apjoms no starptautiskajām finanšu institūcijām vai kapitāla tirgū finanšu instrumentu valsts atbalsta programmu tirgus nepilnību risināšanai nepieciešamā apjoma palielināšanai 20 milj. euro.
Vienlaikus ir paredzēts, ka saskaņā ar "Lauksaimniecības un lauku attīstības likumu" un "Attīstības finanšu institūcijas likumu" valsts 250 milj. euro apmērā atbild par akciju sabiedrības "Attīstības finanšu institūcija Altum" izsniegtajām garantijām.
Biznesa inkubatoru atbalsts
2022. gadā uzņēmējdarbības uzsācējiem turpinājās biznesa inkubatoru atbalsta programmas sniegtais atbalsts. Pasākumu mērķis - atbalstīt jaunu dzīvotspējīgu un konkurētspējīgu komersantu izveidi un attīstību Latvijas reģionos, nodrošinot gala labuma guvējiem uzņēmējdarbībai nepieciešamās konsultācijas, apmācības un pasākumus par vispārīgiem uzņēmējdarbības jautājumiem, tāpat mentoru atbalstu, vidi (telpas) un grantu līdzfinansējumu komersantu darbības izmaksām. Pasākumu ietvaros saņemams gan pirmsinkubācijas, gan inkubācijas atbalsts. Līdz 2022. gada 31.decembrim grantus saņēmuši 649 komersanti, nefinansiālu atbalstu – 1 041 komersants, 2 931 gala labuma guvēji ir saņēmuši pirmsinkubācijas atbalstu. Pasākums būs pieejams līdz 
2023. gada 31. decembrim, turpinot inkubācijas un pirmsinkubācijas atbalstu.
Kompetences centru programma
2022. gadā turpinājās kompetences centru atbalsts, kura mērķis ir komersantu konkurētspējas paaugstināšana, veicinot pētniecības un rūpniecības sektora sadarbību, īstenojot projektus, kas attīsta jaunus produktus, kā arī tehnoloģijas un ievieš tās ražošanā. Uz 2022. gada decembri apstiprināti 420 pētniecības projekti. Savukārt iesaistīto uzņēmumu līdzfinansējums P&A projektiem uz 2022. gada decembri bija 
52 milj. euro. Atbalstītajos uzņēmumos kompetences centru programmas otrajā un ceturtajā kārtās kopumā radīti 610 jauni produkti un tehnoloģijas.
Investīciju fonda atbalsts 
Investīciju fonda mērķis ir veicināt jaunu investīciju veikšanu uzņēmējdarbības paplašināšanā, kā arī dot stimulu uzņēmējiem veikt jaunas, sākot no 10 milj. euro, investīcijas, tādējādi radot pievienotās vērtības ķēdi visā tautsaimniecībā. Programmā piešķirtā finansējuma un pirmās un slēgtās kārtas ietvaros uz 2023. gada martu, LIAA ir apstiprinājusi 24 investīciju projektus ar kopējo plānoto investīciju apjomu 
517 milj. euro. Apstiprinātie projekti paredz izveidot 1149 jaunas darba vietas ar darba algu 1,5 reizes lielāku kā vidēji reģionā, kā arī veikt investīcijas uzņēmumos P&A vairāk kā 16 milj. euro apmērā un nodrošināt eksporta apjomu vairāk kā 350 milj. euro gadā.

Atbalsts Krievijas militārās agresijas radīto seku mazināšanai
Lai mazinātu Krievijas militārās agresijas pret Ukrainu radītās ekonomiskās sekas un nodrošinātu tūlītēju atbalstu uzņēmējiem, ir izstrādāti un ieviesti jauni atbalsta pasākumi: 
· atbalsts likviditātes aizdevumu veidā uzņēmumiem (MVU, lielie) apgrozāmo līdzekļu un investīciju nodrošināšanai līdz 3 milj. euro, bet nepārsniedzot 15% no iepriekšējo trīs noslēgto finanšu gadu vidējā apgrozījuma vai 50% no kopējām enerģijas izmaksām pēdējo 12 mēnešu laikā. Plānotais finansējums - 21,5 milj. euro; 
· atbalsts likviditātes garantiju veidā saimnieciskās darbības veicējiem (MVU, lielie, biedrības). Garantiju summa līdz 5 milj. euro, bet nepārsniedzot 15% no iepriekšējo trīs noslēgto finanšu gadu vidējā apgrozījuma vai 50% no kopējām enerģijas izmaksām pēdējo 12 mēnešu laikā. Plānotais finansējums - 12,5 milj. euro; 
· atbalsts energoietilpīgiem apstrādes rūpniecības komersantiem, lai kompensētu energoresursu cenu sadārdzinājumu ģeopolitiskās ietekmes rezultātā. Līdz 2022. gada 31. decembrim atbalsts sniegts 134 energoietilpīgiem apstrādes nozares komersantiem 23,5 milj. euro apmērā.
Latvijai ANM, kā arī jaunā 2021.–2027. gada ES fondu plānošanas perioda ietvaros uzņēmējdarbības atbalstam ir pieejami finanšu līdzekļi, t.sk.: 
· digitālajai transformācijai - paredzēti 183,5 milj. euro; 
· produktivitātes veicināšanai - plānoti 520,8 milj. euro; 
· nevienlīdzības mazināšanai - plānoti 205,5 milj. euro; 
· klimata un energoefektivitātes pasākumiem - plānoti 673,1 milj. euro. 
2023. gadā tiks uzsākta ANM atbalsta programmu īstenošana, kā arī tiks uzsākta jaunā 2021.–2027. gada ES fondu plānošanas perioda atbalsta programmu praktiskā ieviešana, tādejādi nodrošinot finansējuma pieejamības nepārtrauktību uzņēmējiem.
Lai sekmētu MVU investīcijas savu resursu efektīvākā izmantošanā pakalpojumos un ražošanā, ES kohēzijas politikas programmas 2021.–2027. gadam ietvaros tiks īstenots pasākums “Aprites ekonomikas principu ieviešana” (Kohēzijas fonda finansējums – 
10 milj. euro), kurā atbalsts tiks piešķirts ekodizaina principu, atkritumu samazināšanas, “safe by design”, slēgtu materiālu ciklu, ekoinovāciju u.c. aprites ekonomikas tehnoloģisko risinājumu un procesu ieviešanai, kā arī jaunu projektu izveidei.


[bookmark: _Toc132113081]2.4. ENERĢĒTIKAS POLITIKA
	ES PADOMES REKOMENDĀCIJA:
· SAMAZINĀT VISPĀRĒJO ATKARĪBU NO FOSILAJĀM DEGVIELĀM UN DIVERSIFICĒT FOSILO DEGVIELU IMPORTU, PAĀTRINOT ATJAUNĪGO ENERGORESURSU APGUVI, NODROŠINOT PIETIEKAMAS STARPSAVIENOJUMU JAUDAS, DIVERSIFICĒJOT ENERĢIJAS PIEGĀDES UN PIEGĀŽU MARŠRUTUS UN AR VĒRIENĪGU ENERGOEFEKTIVITĀTES PASĀKUMU PALĪDZĪBU SAMAZINOT KOPĒJO ENERĢIJAS PATĒRIŅU.


Latvijas energoneatkarības un enerģētiskās drošības veicināšanai 2020. gada 4. februārī tika apstiprināts Nacionālais enerģētikas un klimata plāns 2021.-2030.gadam, kas noteica ambiciozus atjaunojamās enerģijas un energoefektivitātes mērķus, kā arī noteica enerģijas piegādātāju diversificēšanas, starpsavienojumu un energoatkarības mazināšanas mērķus (detalizētāk skat. 2.1.2. nodaļu).
2022. gadā tika uzsākts un 2023.–2024. gadā notiks aktīvs darbs pie Nacionālā enerģētikas un klimata plāna 2030.gadam aktualizācijas saskaņā ar ES tiesību aktiem, tajā būtiski kāpinot atjaunojamās enerģijas, energoefektivitātes u.c. mērķus un paplašinot un intensificējot izstrādātās rīcībpolitikas un pasākumus.
Tāpat 2023. gadā Latvija iesniegs EK progresa ziņojumu par klimata un enerģētikas mērķu izpildes progresu visās enerģētikas savienības dimensijās.
Enerģētiskā neatkarība un energopatēriņš
Latvijas energoatkarība 2021. gadā ir samazināta līdz 38,3%, kas ir par 15,7% mazāk nekā 2020. gadā. To galvenokārt nodrošina iekšzemes atjaunojamo energoresursu patēriņa pieaugums, piemēram, hidroenerģijas un saules elektroenerģijas ražošana un atjaunojamo energoresursu patēriņa pieaugums siltumenerģijas sektorā, vienlaikus samazinot importēto energoresursu (gan fosilo, gan atjaunojamo) apjomu.
[bookmark: _Hlk130985819][bookmark: _Hlk130985800]Aizvadītajā gadā ikgadējais gāzes patēriņš samazinājās par vairāk nekā 40%, no 12,7 TWh 2021. gadā līdz 8,8 TWh 2022. gadā. Patēriņa samazinājumu ietekmēja galvenokārt labvēlīgie laikapstākļi un nepieredzēti augstas dabasgāzes cenas. Jāatzīmē, ka iepriekš Latvija importēja no Krievijas vairāk nekā 90% dabasgāzes, bet Krievijas iebrukums Ukrainā veicināja ātrāku un efektīvāku enerģijas piegādātāju un piegādes ceļu dažādošanu, par prioritāti izvirzot enerģijas importu no uzticamiem partneriem (piemēram, Norvēģijas). Piebilstams, ka ar 2023. gada 1. janvāri Latvijas tiesību aktos ir noteikts Krievijas dabasgāzes importa aizliegums. Tomēr dabasgāze joprojām ir būtiska vietējai enerģijas ražošanai, tādējādi ir būtiski pabeigt iesākto projektu “Latvijas-Lietuvas starpsavienojuma uzlabošana”. Kad projekts tiks pabeigts, pašreizējā pārrobežu punkta jauda 67,6 gigavatstundas dienā (GWh/d) no Lietuvas uz Latviju un 65,1 GWh/d no Latvijas uz Lietuvu tiks gandrīz dubultota, palielinoties līdz 130,47 GWh/d no Lietuvas uz Latviju un 119,53 GWh/d no Latvijas uz Lietuvu. Turklāt gāzes starpsavienojuma Polija-Lietuva (GIPL) nodošana ekspluatācijā 2022. gada maijā arī pozitīvi ietekmē Baltijas reģiona energoapgādes drošību, vēl vairāk dažādojot piegādes iespējas.
Latvijas elektroenerģijas patēriņš 2022. gadā samazinājies par 3,7%, sasniedzot 
7 106 GWh, savukārt vietējā ražošana sasniedza 4 794 GWh, gada laikā samazinoties par 14,5%. Tā kā vietējās ražošanas apjoms ir nepietiekams, pārrobežu elektroenerģijas starpsavienojumu pieejamība un kvalitāte ir ārkārtīgi svarīga. Noslogotākais pārrobežu starpsavienojums virzienā uz Latviju 2022. gadā bija no Igaunijas uz Latviju ar vidējo gada noslodzi 72%, savukārt noslogotākais pārrobežu starpsavienojums virzienā no Latvijas 2022. gadā bija uz Lietuvu, ar vidējo gada slodzi 48%. Stabila starpsavienojuma uzturēšana ar Igauniju iespējama galvenokārt pateicoties svarīga projekta jeb trešā Igaunijas-Latvijas elektropārvades tīkla starpsavienojuma (330kV elektroenerģijas pārvades līnija no Igaunijas uz Rīgu) veiksmīgai nodošanai ekspluatācijā 2021. gadā. Turklāt jāatzīmē, ka kopš 2022. gada februāra Latvija netirgo elektroenerģiju ar Krieviju, būtiski ierobežojot esošā Latvijas-Krievijas elektroenerģijas starpsavienojuma izmantošanu un nodrošinot, ka atlikušās fiziskās elektroenerģijas plūsmas ir nepieciešamas tikai tīkla kopējai stabilitātei. Šobrīd ir būtiski plānotajā laikā (līdz 
2025. gada beigām) pabeigt iesākto Baltijas valstu elektrotīklu sinhronizāciju ar Kontinentālās Eiropas tīklu.  
Atjaunojamā enerģija
Latvijas atjaunojamās enerģijas īpatsvars 2021. gadā bija 42,1%, kur visās energobilances nozarēs (izņemot transportu) – elektroenerģijas ražošanā, centralizētajā siltumapgādes, rūpniecības un ēku sektorā, atjaunojamo energoresursu īpatsvars pārsniedz 50-55%. Faktiskais atjaunojamo energoresursu īpatsvars elektroenerģijā pārsniedz 63%.
2022. gadā (un 2023. gadā, kā plānots) vērojams straujš uzstādītās saules elektrostaciju (PV; photovoltics)  jaudas pieaugums, kad 2022. gadā uzstādītā jauda ir pieaugusi 11 reizes no 7MW 2021. gada beigās līdz 80-100MW 2022. gada beigās. Arī saules elektroenerģijas ražošana 2022. gadā saules elektroenerģijas staciju (izņemot mikroģeneratorus) skaits 2022. gadā ir palielinājies vairāk nekā divas reizes. Latvijas sadales sistēmas operators plāno, ka 2023. gadā uzstādītā saules elektrostaciju jauda varētu sasniegt 300MW. Straujš vēja enerģijas jaudas pieaugums plānots ap 
2025.–2026. gadu, jo vairāki vēja parku attīstītāji ir saņēmuši galīgās atļaujas un ir gatavi uzstādīt tehnoloģijas, taču pasaulē pēc šīm tehnoloģijām ir liels pieprasījums un arī grūtības tehnoloģiju ražošanas ķēdēs Latvijā. Vēja parku attīstītāji aizkavējas arī globālās ražošanas situācijas dēļ. Ģeopolitiskās situācijas dēļ reģionā un, neskatoties uz degvielas cenu kāpumu, ir pieaudzis iekšzemē ražotās (no valsts izejvielām) cietās biomasas kurināmā apjoms.
2022. gadā tika apstiprināti vairāki grozījumi "Enerģētikas likumā", kas nosaka likumdošanas bāzi biometāna, enerģētikas un atjaunojamo energoresursu kopienu izcelsmes garantiju sistēmai. Tāpat tika aktualizēti ilgtspējības kritēriji biodegvielām un noteikti biomasas degvielām, nodrošinot ilgtspējīgu biomasas izmantošanu konkrētās iekārtās. 2023. gadā turpinās likumā noteikto nosacījumu detalizēta izteikšana MK noteikumos.
Energoefektivitāte
Latvija pārsniedza 2020. gada energoietaupījumu mērķi par vairāk nekā 5% un, lai gan primārās un gala enerģijas patēriņš 2020.–2021. gadā palielinājās, ekonomikai atgūstoties no Covid-19 pandēmijas ietekmes, primārās enerģijas patēriņš 
2019.–2021. gadā ir samazinājies par gandrīz 2%.
2022. gada 14. jūlijā Saeima pieņēma grozījumus "Energoefektivitātes likumā", pilnveidojot noteikumus par valsts iestāžu, lielo uzņēmumu un lielo elektroenerģijas patērētāju tiesībām un pienākumiem. Cita starpā grozījumi precizēja atsevišķas ar energoefektivitātes uzraudzību saistītas normas, iekļāva likumā atsauci uz Nacionālo enerģētikas un klimata plānu un noteica, ka ar nozares attīstības plānošanu, nozaru politikām saistīto lēmumu pieņemšanā un investīciju projektiem jāpiemēro princips “energoefektivitāte pirmajā vietā”. 2023. gadā turpinās darbs pie ES energoefektivitātes tiesību aktu ieviešanas, tiek pārskatīti energoefektivitātes pienākumu shēmas nosacījumi.
Īstenotās un plānotās atbalsta programmas
2022. gadā tika turpināta un 2023. gadā ir jāpabeidz ES struktūrfondu un Kohēzijas fonda 2014.–2020. gada plānošanas perioda atbalsta programmu un projektu īstenošana tādās jomās kā daudzdzīvokļu māju un valsts ēku, kā arī uzņēmumu un centralizētās siltumapgādes energoefektivitāte. Papildus tam, 2022. gadā arī turpinājās atbalsta sniegšana privātmāju energoefektivitātei un atjaunojamo energoresursu ieviešanai, kā arī daudzdzīvokļu mājām remonta fonda ietvaros. Kopējais finansējuma apjoms šīm programmām sastādīja 393 milj. euro. 
Lai veicinātu atteikšanos no fosilās, importētās dabasgāzes, 2022. gada 8. martā MK apstiprināja normatīvo bāzi trešajai kārtai atbalsta programmā investīcijām centralizētajā siltumapgādē, kuras ietvaros tika apstiprināti 42 projekti. Kopējais plānoto investīciju apjoms atbalstītajos projektos ir plānots 139,9 milj. euro apmērā, no tā ES fondu finansējums -  39,2 milj. euro. Projektos paredzēts veikt siltumapgādes ražošanas avotu būvniecību, aizstājot esošu siltumapgādes ražošanas avotu, un rekonstrukciju, ja pēc investīciju ieguldīšanas siltumenerģijas ražošanai tiek izmantoti atjaunojamie energoresursi.
2022. gadā tika uzsāktas arī jaunās ANM programmas daudzdzīvokļu māju un uzņēmumu energoefektivitātei, kā arī elektrības sadales un pārvaldes tīklu modernizācijai. 
2023. gadā darbs tiks turpināts un tiks uzsākta valsts ēku energoefektivitātes projektu īstenošana. Kopā augstāk minētajām programmām no ANM un ES fondu 
2021.–2027. gada plānošanas perioda ir plānoti 668.5 milj. euro.
Latvijā tiek īstenotas atbalsta programmas energoefektivitātes veicināšanai, t.sk. pašvaldību ēkās un infrastruktūrā, pašvaldību autobusu parku atjaunošanai, alternatīvo degvielu un AER tehnoloģiju izmantošanas veicināšanai transportā u.tml. (detalizētāk skat. 2.1.2. nodaļu). 
[bookmark: _Hlk130986501]Kopš 2021. gada maija MK ir apstiprinājusi vairākas atbalsta programmas SEG emisiju samazināšanai Emisijas kvotu izsolīšanas instrumenta (turpmāk – EKII) ietvaros.
Projektu konkursa (atbalsta programmas) “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” ietvaros uz 
2022. gada beigām ir noslēgti līgumi par projektu īstenošanu ar 3493 projektu īstenotājiem atjaunojamo energoresursu izmantošanai mājsaimniecībās. Kopā iesniegti 4686 projektu iesniegumi un projektu iesniegumu skaits arvien palielinās. Atbalsta programmā pieejamais finansējums ir 30 milj. euro. Projektu konkursa (atbalsta programmas) “Siltumnīcefekta gāzu emisijas samazināšana transporta sektorā – atbalsts bezemisiju un mazemisiju transportlīdzekļu iegādei” ietvaros uz 2022. gada decembra beigām noslēgti līgumi par 579 transportlīdzekļu iegādi un atbalsta programmā pieejamais finansējums ir 10 milj. euro. Projektu konkursa (atbalsta programmas) “Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos” (II. kārta) un projektu konkursa (atbalsta programmas) “Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā” atbalsta programmas ietvaros 2022. gadā notika projektu iesniegumu vērtēšana un līgumu par projekta īstenošanu slēgšana.
2023. gadā EKII ietvaros ir plānots turpināt atbalsta sniegšanu projektu konkursos “Siltumnīcefekta gāzu emisiju samazināšana mājsaimniecībās – atbalsts atjaunojamo energoresursu izmantošanai” un “Siltumnīcefekta gāzu emisijas samazināšana transporta sektorā – atbalsts bezemisiju un mazemisiju transportlīdzekļu iegādei”, kā arī jaunu atbalsta programmu izstrādē, lai veicinātu visaptverošu energoefektivitātes pasākumu īstenošanu, kā arī inovatīvu klimata tehnoloģiju un risinājumu ieviešanu.
Sākot no 2021. gada 2% no ES emisijas kvotu tirdzniecības sistēmas emisijas kvotu kopapjoma laika periodam no 2021. līdz 2030. gadam tiek izsolītas, lai gūtu finansējumu jaunam finansēšanas mehānismam – Modernizācijas fondam. Modernizācijas fonda mērķis ir atbalstīt oglekļa mazietilpīgus ieguldījumus, atbalstot valstu virzību uz klimatneitralitāti, finansējot neliela mēroga investīciju projektus. Modernizācijas fonda ietvaros kā viena no pirmajām atbalsta programmām tiek gatavota siltumnīcefekta gāzu emisijas samazināšana transporta sektorā, atbalstot bezemisiju transportlīdzekļu iegādi uzņēmumiem, pašvaldībām un tiešās pārvaldes iestādēm.

[bookmark: _Toc132113082]3. Eiropas sociālā tiesību pīlāra īstenošana latvijā
Eiropas Sociālo tiesību pīlāra Rīcības plāna[footnoteRef:31] ietvaros ir noteikti jauni, ilgtermiņa nabadzības un sociālās atstumtības mērķi. Rīcības plāns ir EK ieguldījums sociālā pīlāra principu īstenošanā un tas izvirza trīs mērķus, kas sasniedzami līdz 2030. gadam un ir saskaņā ar Apvienoto Nāciju organizācijas (turpmāk – ANO) ilgtspējīgas attīstības mērķiem: [31:  https://eur-lex.europa.eu/legal-content/LV/TXT/DOC/?uri=CELEX:52021DC0102&from=LV, publicēts 2021. gada 4. martā.] 

1. līdz 2030. gadam vismaz 78% iedzīvotāju vecumā no 20 līdz 64 gadiem vajadzētu būt nodarbinātiem;
2. vismaz 60% visu pieaugušo katru gadu jāpiedalās apmācībā;
3. nabadzības vai sociālās atstumtības riskam pakļauto personu skaits līdz 2030. gadam būtu jāsamazina vismaz par 15 miljoniem.
EK aicina ES dalībvalstis noteikt savus valsts mērķrādītājus kā ieguldījumu šajos kopīgajos centienos.
Eiropas Sociālo tiesību pīlāra Rīcības plānā noteikto trīs pamatmērķu sasniegšanai Latvija, izpildot Portu sociālajā samitā pausto apņemšanos, ir definējusi šādus, līdz 2030. gadam sasniedzamus nacionālos mērķus:
· vismaz 80% no pieaugušajiem (20–64 gadu vecumā) ir nodarbināti;
· vismaz 60% no pieaugušajiem katru gadu piedalās mācībās;
· par 95 tūkstošiem vai par 5 procentpunktiem samazināts personu skaits, kas ir pakļauti nabadzības vai sociālās atstumtības riskam (bāzes gads – 2019. gads).
3.1. tabula
Latvijas mērķu sasniegšanas progress
Eiropas Sociālo tiesību pīlāra Rīcības plāna īstenošanai

	
	2019
	2020
	2021
	…
	2030

	Nodarbinātības līmenis vecuma grupā 20-64 gadi, %
	77,4%
	77,0%
	75,3%
	…
	80%

	Pieaugušo 25-64 g.v. līdzdalība mācībās 12 mēnešu laikā, %*
	Dati nav pieejami*
	Dati nav pieejami*
	Dati nav pieejami*
	…
	60%*

	Nabadzības vai sociālās atstumtības riskam pakļautās personas, tūkst. un %
	25,1%
474 tūkst.
	26,1%
488 tūkst.
	26,0%
482 tūkst.
	…
	20,1%
379 tūkst.


* Sākot ar 2023. gadu Eurostat maina Darbaspēka apsekojuma metodoloģiju un mērīs pieaugušo līdzdalību formālajā un neformālajā izglītībā iepriekšējo 12 mēnešu laikā (līdz šīm 4 nedēļas pirms aptaujas) reizi divos gados, tādējādi ļaujot uzraudzīt ES līmeņa mērķa progresu. Šo datu pirmā publicēšana paredzēta 2023. gada maijā[footnoteRef:32]. [32:  Avots: https://ec.europa.eu/eurostat/statistics-xplained/index.php?title=Adult_learning_statistics.] 

Līdz 2019. gadam vērojamo pozitīvo attīstības tendenci nodarbinātības stabilā ikgadējā pieaugumā un pakāpeniskā nabadzības un sociālās atstumtības mazināšanā, līdzīgi kā citās ES dalībvalstīs, negatīvi ietekmēja Covid-19 pandēmijas izplatība un ar to saistītās izmaiņas tautsaimniecībā un darba tirgū. Vērtējot Latvijas mērķu sasniegšanas progresu, kā izaicinājums jāmin nabadzības vai sociālās atstumtības riska pieaugums. Starp visām ES dalībvalstīm Latvijā bija piektais augstākais nabadzības vai sociālās atstumtības riskam pakļauto iedzīvotāju īpatsvars.
Saskaņā ar CSP datiem 2022. gadā Latvijā ievērojami augusi pieaugušo dalība izglītībā. Iedzīvotāju īpatsvars vecumā no 25 līdz 64 gadiem, kuri pēdējo četru nedēļu laikā pirms aptaujas piedalījušies izglītībā, ir pieaudzis no 6,6% 2020. gadā līdz 9,7% 2022. gadā, sasniedzot augstāko līdzdalības līmeni kopš uzskaites sākuma. Iepriekšējā gadā par 
12,6 procentpunktiem pieaudzis arī nodarbināto pieaugušo īpatsvars, kuri piedalījās izglītības procesā apmaksāto darba stundu laikā – no 34,9% 2020. gadā līdz 47,9% 2022. gadā[footnoteRef:33]. Statistikas dati liecina, ka gan darba devēji, gan privātpersonas aktīvi izmantojušas publiski piedāvātās prasmju attīstības, pilnveides un pārkvalifikācijas iespējas.
 [33:  https://data.stat.gov.lv/pxweb/lv/OSP_PUB/START__IZG__IZ__IZI/IZI070.] 

[bookmark: _Toc132113083]4. Progress Ano ilgtspējīgas attīstības 
mērķu sasniegšanā

Saeima 2020. gada 2. jūlija ārkārtas sēdē apstiprināja NAP2027, kas nosaka stratēģiskos mērķus, prioritātes un uzdevumus Latvijas ilgtspējīgai un līdzsvarotai attīstībai nākamajā septiņu gadu plānošanas periodā un uz kā pamata tiek veikti valsts budžeta, ES fondu un citi ieguldījumi Latvijas attīstībā. 
Latvijas progress ANO Ilgtspējīgas attīstības mērķu (IAM) sasniegšanā skatāms kontekstā ar 2021. un 2022. gada Augsta līmeņa politikas foruma atziņām, ka IAM ieviešana globālā līmenī ievērojami atpaliek no vēlamā tempa un nepieciešami būtiski papildus ieguldījumi un resursi, kas ļautu paātrināt IAM ieviešanu.
2021. gadā tika izstrādāts un iesniegts izskatīšanai MK un Saeimā Informatīvais ziņojums par Nacionālā attīstības plāna 2014.–2020. gadam īstenošanu, kas ļāva novērtēt arī Latvijas ilgtspējīgas attīstības stratēģijā ietverto mērķu īstenošanas sekmes. Šis ziņojums un tajā ietvertie secinājumi tika izmantoti arī Latvijas ziņojuma par ANO Ilgtspējīgas attīstības mērķu īstenošanu Latvijā izstrādāšanai 2022. gada pirmajā pusē, kas tika sniegts ANO Augsta līmeņa politikas forumā 2022. gada jūlijā. Ziņojuma galvenie secinājumi ir, ka Latvijai ir bijuši un, iespējams, arī turpmāk būs gan iekšējie, gan ārējie izaicinājumi, taču tie nekavēs mūsu valsts virzību izvirzīto mērķu sasniegšanai, kuri ir izvirzīti ilgstošā iekļaujošā un demokrātiskā procesā. Galvenie veidi, kā turpināt IAM īstenošanu:  turpināsim un uzlabosim labās pārvaldības prakses; vairāk izmantosim faktorus, kas aktivizē rīcību un politiku maiņu; sadarbībā ar sabiedrību plānosim nākotni - kādā realitātē vēlamies dzīvot 2050. gadā.
Virzība uz klimatneitralitāti prasīs ieguldījumus, tādēļ valsts budžeta pieauguma ietvaros sniedzams atbalsts iedzīvotājiem ar zemāku rocību un uzņēmumiem, lai tie varētu pāriet uz atjaunojamiem energoresursiem. Latvijas darbs ar ilgtspējīgu finanšu sistēmu var palīdzēt novirzīt naudu tur, kur tā veicinās klimata mērķu sasniegšanu un mazinās nabadzību un nevienlīdzību. Kā piemēru tam var minēt Latvijas veiksmi vērtspapīru emisijā, kurā iekļauts atbalsts Latvijas minimālā ienākumu līmeņa reformas īstenošanas uzsākšanai, kurai būs ilgtermiņa ietekme uz nabadzības mazināšanu.
Latvija turpinās aprobēt misijas pieeju, veidojot vairāku pušu sadarbību darbā ar inovācijām un iesaistot sabiedrību. Ceram ap Baltijas jūru nodrošināt inovatīvu un ekoefektīvu "zilo ekonomiku" ar atbalstošu vidi biznesa, sociālo un vides inovāciju atklāšanai, aprobēšanai un ieviešanai.
Latvijas valdība ir pieteikusi kā centrālo mērķi ekonomikas transformāciju, un tās rezultātā Latvijas ekonomiku saredzam inovatīvu, digitālu un klimatneitrālu. Tas prasīs ieguldījumus kompetenču pieejas ieviešanā izglītībā, infrastruktūrā un viedās specializācijas jomās, lai virzītu sabiedrības izaugsmi un ilgtspēju.
Lai gan dziļā materiālā nenodrošinātība un ekonomiskā spriedze mazinās, nabadzības risks vecāka gadagājuma cilvēkiem turpina pieaugt un nevienlīdzība starp indivīdiem un reģioniem joprojām ir augsta, kas negatīvi ietekmē uzticēšanos un saliedētību sabiedrībā. Nabadzības, ienākumu un iespēju nevienlīdzības cēlonis daļēji ir paaudzes faktors, bet tas ir arī atkarīgs no mūsu ekonomikas veiktspējas sabalansēšanas ar sociālo atbalstu. Ņemot to vērā, valsts sasniedz nosacītus iespēju griestus, ja nav panākta vienošanās par IKP pārdales dziļumu – privātā un publiskā sektora pakalpojumu līmeni, pilsoņu un valsts pienākumu un pakalpojumu līmeni, nodokļu slogu un dažādu grupu solidaritāti, kā arī valsts iekšējo kohēziju, tādēļ šā jautājuma risināšanai nepieciešams atjaunot plašu sabiedrības un politisko diskusiju.
1. Novērsta nabadzība
Atbilstoši CSP datiem, 2021. gadā nabadzības riskam bija pakļauti 22,5% iedzīvotāju, kas ir par 0,9 procentpunktiem mazāk nekā iepriekšējā gadā. 2021. gadā palielinoties rīcībā esošajiem ienākumiem, pieauga arī nabadzības riska slieksnis. Nabadzības risks samazinājās starp vecākā gadagājuma iedzīvotājiem un mājsaimniecībām ar vienu pieaugušo un bērniem, turklāt vēl straujāk nabadzības risks samazinājās starp tiem vecākā gadagājuma iedzīvotājiem (virs 65 gadiem), kuri dzīvoja vieni[footnoteRef:34]. Tomēr jāatzīmē, ka kopš 2022. gada sākuma ir novērojams patēriņa cenu pieaugums, kas šobrīd negatīvi ietekmē iedzīvotāju pirktspēju, it īpaši iedzīvotājiem ar zemiem ienākumiem. [34:  https://stat.gov.lv/lv/statistikas-temas/iedzivotaji/monetara-nabadziba-nevienlidziba-un-sociala-atstumtiba/preses-15.] 

Lai uzlabotu situāciju iedzīvotājiem ar viszemākajiem ienākumiem, gandrīz divkāršoti minimālie ienākumi no 2021. gada. Vēl, tika ieviesti pakalpojumi, kas uzlabo personu piekļuvi darba tirgum, un ļauj mājsaimniecībām mazināt izmaksas. Tā, 2022. gadā kopējais finansējums asistentu pakalpojumiem personām ar invaliditāti pieauga par 70%, salīdzinot ar iepriekšējo gadu. 2022. gadā tika piešķirts valsts līdzfinansējums 50% apmērā pašvaldībām mājokļa pabalsta nodrošināšanai. Divas reizes tika paaugstināts pensionāra neapliekamais minimums, un trūcīgām un maznodrošinātām mājsaimniecībā esošām personām dota iespēja atbrīvoties no parādsaistībām[footnoteRef:35], ko radījuši patērētāju kreditēšanas līgumi.  Vienlaikus, pakāpeniski tiek paaugstināts minimālās algas apmērs.  [35:  https://www.tm.gov.lv/lv/jaunums/no-2022-gada-1-janvara-trucigam-un-maznodrosinatam-personam-bus-iespeja-dzest-paradsaistibas.] 

Valdība turpinās mērķētu atbalsta sistēmas ieviešanu grūtībās nonākušu iedzīvotāju atbalstam, tai skaitā augstas inflācijas un energoresursu cenu sadārdzinājuma apstākļos. Tā turpinās pārskatīt dažādu grupu minimālo ienākumu sliekšņus, kas izriet no minimālo ienākumu mediānas. Paredzēts pārskatīt sociālo pabalstu izmaksu mērķētību un uzlabot saņēmēju pārklājumu. Lai gan minētā rīcība rada pozitīvas tendences, nabadzības risks turpinās skart pensijas vecuma iedzīvotājus, bezdarbniekus un citus ekonomiski neaktīvus iedzīvotājus. Šīs grupas ietekmē izteiktas nodarbinātības un bezdarba līmeņa reģionālās atšķirības, augsts nodarbināto īpatsvars, kas valsts sociālās apdrošināšanas iemaksas veic no zemiem ienākumiem un atsevišķu iedzīvotāju grupu nepietiekama izpratne un zināšanas par finanšu pārvaldību.
2. Pilnvērtīgs uzturs, ilgtspējīga lauksaimniecība
[bookmark: _Hlk130987970]2022. gada 11. novembrī EK ir apstiprinājusi Latvijas Kopējās lauksaimniecības politikas (KLP) stratēģisko plānu 2023.–2027. gadam, kas ir pamats  bioekonomikas attīstībai ar mazākām SEG emisijām un priekšnosacījums veselīgas un kvalitatīvas pārtikas pieejamībai katram Latvijas iedzīvotājam. Šajā plānošanas periodā politikas veidotāji sadarbībā ar nozares NVO ir apņēmušies sasniegt vides kvalitātes un klimata mērķus KLP ietvaros, piemēram, pesticīdu mazāku lietošanu, bioloģiskās lauksaimniecības attīstību, ar nozari saistīto SEG emisiju samazināšanu, kā arī panākt tiešo maksājumu pārdali par labu mazākām lauku saimniecībām. 
Latvijas lauku saimniecības ir daudzveidīgas – no 60 tūkst. lauku atbalsta maksājumu saņēmējiem apmēram 230 saimniecības uzskatāmas par lielajām saimniecībām ar apgrozījumu 1 milj. euro un vairāk.  Ja lielās saimniecības ir orientētas uz  produkcijas eksporta kāpināšanu, tad mazo un vidējo saimniecību loma ir vietējās produkcijas pieejamībā vietējiem iedzīvotājiem. Tieši šī iemesla dēļ ir jāsekmē plašāka zaļā publiskā iepirkuma izmantošana sabiedriskās ēdināšanas pakalpojumu nodrošināšanā, kā arī jāsekmē īsās pārtikas ķēdes.
Vienlaikus kopējais ar pārtikas produktu ražošanu saistītais sadārdzinājums, kas veidojies pēc Krievijas iebrukuma Ukrainā, saglabā risku par vietējās pārtikas pieejamību Latvijas iedzīvotājiem un rada jautājumus par lauksaimniecības politikas atdevi sabiedrībai kopumā. Jau 2022. gadā pārtikas sadārdzinājuma dēļ Rīgas pašvaldībā pirmsskolēniem un skolēniem no 1. oktobra ēdināšanai tiek piemērots vecāku līdzmaksājums. Tikai 1.–4. klašu skolēniem ēdināšanas izdevumi pilnā apmērā tiek segti no valsts un pašvaldības budžeta, tāpat ēdināšana bez maksas ir izglītojamiem, kuru ģimenes atzītas par trūcīgām, maznodrošinātām mājsaimniecībām vai ģimenes ar trim un vairāk bērniem.
[bookmark: _Hlk130988310][bookmark: _Hlk130988365]Saskaņā ar LAD datiem, 2022. gadā ELFLA, ELGF, EJZF, EJZAF un valsts subsīdiju  finansējumu saņēma 60 tūkst. klientu, kur izmaksātais finansējums par platību maksājumiem, investīcijām pasākumos, kā arī valsts atbalstu kopumā sastādīja vairāk nekā 586 milj. euro [footnoteRef:36]. Politikas veidotājiem lauku saimniecību atšķirīgais ekonomiskais mērogs ir izaicinājums, lai politikas veidošanas procesā nodrošinātu taisnīgu atbalstu sociālo, ekonomisko un vides mērķvērtību sasniegšanā. [36:  https://www.lad.gov.lv/lv/jaunums/lauku-atbalsta-dienests-paveiktais-2022-gada.] 

3. Laba veselība un labklājība
[bookmark: _Hlk64968051]Dati liecina, ka veselīgi nodzīvoto mūža gadu rādītājs Latvijā pamazām uzlabojas. Tāpat arī šķietami uzlabojas veselības aprūpes pakalpojumu pieejamība, jo gan neapmierināto veselības aprūpes vajadzību īpatsvars, gan arī tiešmaksājumi veselības aprūpē ir samazinājušies. Tas gan nevieš pamatu optimismam, jo vienlaikus joprojām problemātiska ir salīdzinoši ar citām valstīm zemāka ārstu un māsu piesaiste veselības aprūpes pakalpojumu sniegšanai,  kā arī veselības aprūpes kvalitāte un pacientu apmierinātība. Neskatoties uz pēdējo gadu centieniem uzlabot māsu piesaisti darbam veselības aprūpes sektorā, situācija nav uzlabojusies un kopējais māsu skaits uz 100 000 iedzīvotāju turpina samazināties. Arī rādītājs par praktizējošo ārstu skaitu uz 100 000 kopš 2018. gada nav mainījies. Tas, tāpat kā Covid-19 pandēmijas laikā ieviestie ierobežojumi veselības aprūpes pakalpojumu saņemšanai, atstāj ietekmi uz veselības aprūpes pakalpojumu kvalitāti, kā rezultātā profilaktiski un medicīniski novēršamās mirstības rādītāji ir būtiski pasliktinājušies. Tas, visticamāk, arī izskaidro, kāpēc nedaudz, bet samazinās pacientu apmierinātība ar saņemtiem veselības aprūpes pakalpojumiem.
Lai uzlabotu veselības aprūpes kvalitāti, ir jāmaina veselības aprūpes pakalpojumu apmaksas modelis, nostiprinot vērtībās balstītu veselības aprūpes pakalpojumu apmaksas pieeju, kur valsts maksā par ārstniecības rezultātu, nevis veiktajām manipulācijām. Vienlaikus ir jāstiprina arī pakalpojumu kvalitātes novērtēšanas sistēma veselības aprūpē visos līmeņos un jāattīsta integrēti veselības un sociālās aprūpes pakalpojumi cilvēkiem ar hroniskām slimībām. 
Pandēmijas diktēto izmaiņu ikdienas dzīvē un sociālo kontaktu ierobežošanas dēļ pasliktinājusies iedzīvotāju psihiskā un emocionālā veselība, kas ilgtermiņā ietekmē arī fizisko veselību un pašsajūtu. Par to liecina tas, ka Latvija joprojām ir starp ES valstīm ar augstākajiem pašnāvību rādītājiem. Tāpat arī reģistrētā absolūtā alkohola patēriņš litros uz vienu 15 g.v. un vecāku iedzīvotāju, neieskaitot tūristu absolūtā alkohola patēriņu, ir stabili augsts. Lai gan šīs tendences bija vērojamas jau iepriekšējos gados, šobrīd tam pievienojušies vēl sākotnējie aprēķini, kas liecina, ka vienlaikus pieaug arī regulāro smēķētāju īpatsvars populācijā. Lai uzlabotu sabiedrības veselību, ir nepieciešami strikti pasākumi atkarību izraisošo vielu lietošanas izplatības ierobežošanai, caur akcīzes nodokļa un tirdzniecībai noteikto regulējumu būtiski samazinot atkarības vielu pieejamību.
4. Kvalitatīva izglītība
Valsts veicina iespējas ikvienam iegūt kvalitatīvu izglītību – nākotnes ekonomikai un tās izaugsmei atbilstošas zināšanas un prasmes, kas cilvēkam nepieciešamas darbā un citās dzīves jomās. Tāpat Latvija virzās uz iekļaujošu izglītību, kas nozīmē agrīnu izglītības vajadzību diagnostiku, individuālo talantu un spēju apzināšanu, atbalstu, lai mazinātu sociāli ekonomiskos riskus, un vides pielāgošanu cilvēkiem ar īpašām vajadzībām.
No 2022. gada 27. oktobra līdz 2023. gada 16. jūnijam IZM un Latvijas Universitāte sadarbībā ar pētījumu centru SKDS visā Latvijas teritorijā īsteno starptautisku aptauju par pieaugušo iedzīvotāju izglītību, prasmēm un kompetencēm OECD PIAAC, kas ir visplašākais pieaugušo prasmju un spēju pielietojuma pētījums pasaulē. Latvija šajā pētījumā piedalās pirmo reizi. Intervijās un testos iegūtie dati sniegs informāciju par Latvijas iedzīvotāju formālo un papildu izglītību, par patieso nodarbinātību un bezdarbu, par reālo prasmju un iemaņu atbilstību profesionālajām un ikdienas dzīves vajadzībām. Pētījums ļaus iegūt vērtīgu starptautiski salīdzināmo informāciju izglītotājiem, darba devējiem un valsts institūcijām par Latvijas iedzīvotāju prasmju līmeni piedāvājumu un pieprasījumu, kā arī plānot izglītības un mācību iespējas, kuras patiešām atbilstu iedzīvotāju un tautsaimniecības vajadzībām. Pētījuma dati tiks publiskoti 2024. gadā.
Būtiskas reformas ir veiktas Latvijas augstākās izglītības sistēmā – 2022. gadā ir izveidotas un uzsākušās darbību augstskolu padomes visās valsts dibinātajās augstskolās, kuru uzdevums ir sekmēt augstskolu stratēģisko attīstību, pieņemt stratēģiskus lēmumus par augstskolas darbību finanšu un nekustamā īpašuma apsaimniekošanas jomā,  nodrošināt iekšējās kontroles sistēmu darbības un risku vadības pārraudzību. Vienlaikus jānorāda, ka satraucoša ir doktora grādu ieguvēju skaita izmaiņu tendence, jo doktora grāda ieguvēju īpatsvars no 25 līdz 34 gadus veciem iedzīvotājiem 2020. gadā bija aptuveni tāds pats kā tas bija 2017. gadā un būtiski zemāks nekā Lietuvā un Igaunijā.
Lai nodrošinātu kvalitatīvu cilvēkresursu ataudzi pētniecībai un inovācijām, MK 2020. gada 25. jūnijā atbalstīja konceptuālo ziņojumu “Par jauna doktorantūras modeļa ieviešanu Latvijā”. Lai pārliecinātos par jaunā modeļa īstenošanas efektivitāti, tiek īstenots pilotprojekts[footnoteRef:37], vienlaikus ir sagatavoti un 2023. gada janvārī Saeimā iesniegti atbilstoši "Augstskolu likuma" un "Zinātniskās darbības likuma" grozījumi, lai nostiprinātu jauno pieeju doktorantūras īstenošanā. [37:  (SAM 8.2.2. investīcijas).] 

Tiek īstenots profesionālās izglītības absolventu un augstākās izglītības absolventu monitorings, lai politikas veidotājiem, izglītības iestādēm un potenciālajiem izglītojamiem nodrošinātu lēmumu pieņemšanai nepieciešamos datus par izglītības iestāžu absolventu nodarbinātību un ienākumiem pēc izglītības iestādes absolvēšanas. Saskaņā ar CSP sniegtajiem absolventu monitoringa datiem profesionālās izglītības 2020. gada absolventu vidējā nodarbinātība gadu pēc absolvēšanas (uz 2021. gadu) ir 64,5%, kas ir augstāks rādītājs nekā gadu iepriekš – 62,9%. 2019. gada absolventu vidējo nodarbinātību gadu pēc absolvēšanas (uz 2020. gadu) varēja ietekmēt Covid-19 pandēmija, jo salīdzinot ar 2018. gada absolventu vidējo nodarbinātību gadu pēc absolvēšanas (uz 2019. gadu) tā samazinājusies par 3,4% (no 66,3%). Jāņem vērā, ka absolventu monitoringa dati neietver informāciju par tiem absolventiem, kuri turpina izglītību.
Augstākās izglītības monitoringa dati uzrāda, kā nodarbinātības, tā arī ienākumu tendenču dinamikas konsekventu augstākās izglītības vērtības pieaugumu gan tautsaimniecības, gan indivīda līmenī. 2020. gada absolventu vidējā nodarbinātība gadu pēc absolvēšanas (uz 2021. gadu) ir 87,7%, kas ir augstāks rādītājs nekā 2017. gadā (uz 2018. gadu) - 87,1%.
Augstākā izglītība kā stabila un konsekventi pieaugoša vērtība ir saglabājusies arī 
Covid-19 pandēmijas laikā, ņemot vērā, ka šajā laikā vērojams būtisks uzņēmējdarbības aktivitāšu pieaugums, kas ļauj pieņemt, ka augstākās izglītības iestāžu absolventi ir tie, kuri krīzes apstākļos saredz iespējas attīstībai un izmanto tās.
Palielinās stipendiju skaits augstākajā izglītībā studējošajiem, jo īpaši jauniešiem no daudzbērnu ģimenēm, pieaug arī stipendiju apmērs. Latvijas valsts stipendijas ir pieejamas studējošajiem no vairākām jaunattīstības valstīm.
5. Dzimumu līdztiesība
Plāns sieviešu un vīriešu vienlīdzīgu tiesību un iespēju veicināšanai 2021.–2023. gadam  nosaka šī principa integrēšanu nozaru politikās. Atbilstoši ES EIGE dzimumu līdztiesības indeksa 2022. gadam (2020. gada dati),  Latvija ierindota 16. vietā starp ES dalībvalstīm, summējot dažādas rādītāju kopas (apakšindeksus)[footnoteRef:38].  Vislielākā nevienlīdzība saskatāma izglītības apakšindeksa sniegumā (47.7), kurā ir izteikts sieviešu īpatsvars ar terciāro izglītību, seko zems sniegums sievietēm varas pozīcijās (50.9), un vienlīdzībā  pavadītajam laikam darot darbus mājsaimniecībā (65,8), arī finanšu jomā, sievietēm saņemot kopumā zemāku atalgojumu par darbu nekā vīriešiem, lai gan situācija ir labāka, ja skata algu kopā ar sociālajiem transfertiem (69.4). [38:  https://eige.europa.eu/gender-equality-index/2022/LV] 

Dzimumu vardarbība un vardarbības mazināšana ģimenē ir nozīmīgs valdības uzdevums. To mazinās, sekmējot prevenciju, koordināciju un sadarbību starp institūcijām, apkopojot datus par vardarbību tās novēršanai un ieviešot Eiropas Padomes Konvencijas par vardarbības pret sievietēm un vardarbības ģimenē novēršanu un apkarošanu prasības[footnoteRef:39].  [39:  Valdības rīcības plāna 253 uzdevuma apakšpunkti.] 

Vēl, līdz 2023. gada beigām horizontālā plāna ietvaros paredzēts panākt agrīnu cilvēku tirdzniecības gadījumu atklāšanu, veiksmīgāku darbu un privāto dzīves saskaņošanu, tuvināties vienlīdzīgas darba samaksas nodrošināšanai starp dzimumiem, mazināt stereotipus par profesijām un nozarēm. Starp lielajiem izaicinājumiem paliek nabadzības riska tālāka mazināšana sievietēm pensijas vecumā, īpaši tāpēc, ka sievietes vidēji dzīvo aptuveni dekādi ilgāk nekā vīrieši.
2022. gadā, pateicoties Saeimas Prezidija lēmumam un finansiālajam atbalstam, bija iespējams uzsākt dzimumneitrālas vakcinācijas nodrošināšanu pret cilvēka papilomas vīrusu (12-14 gadus veciem zēniem), kas nākotnē pasargās zēnus no cilvēka papilomas vīrusa izraisītajiem vēžu veidiem vīriešiem. Arī 2023. gadā VM turpinās nodrošināt vakcināciju pret cilvēka papilomas vīrusu zēniem, vienlaikus palielinot vakcinējamo vecumu uz 12-17 gadus veciem zēniem (valsts finansēta vakcinācija pret cilvēka papilomas vīrusu meitenēm  tiek nodrošināta kopš 2010. gada).
6. Tīrs ūdens un sanitārija
Latvija ir bagāta ar dabiskajiem ūdens resursiem, tomēr virszemes ūdeņu un jūras ekoloģiskā kvalitāte nav ideāla. Latvijā gada laikā gan no virszemes, gan pazemes ūdeņiem tiek iegūti aptuveni 185 milj. m3 ūdens, no kuriem vairāk nekā 45% tiek izmantoti komunālo pakalpojumu (dzeramā ūdens apgāde) nodrošināšanai, ~25% - lauksaimniecībā, ~20% - rūpniecībā, bet ~7% – pārējās nozarēs. Ūdeņu aizsardzība ir viena no Latvijas vides aizsardzības politikas prioritātēm.
Virszemes un pazemes ūdeņu kvalitāte un pieejamība ir pietiekama dažādiem ūdens izmantošanas veidiem. Lai gan daudzu virszemes ūdeņu ekoloģiskā kvalitāte nav laba, tomēr augstai un labai ekoloģiskai kvalitātei atbilstošu ūdensobjektu īpatsvars pieaug – 2022. gadā tas sasniedza 35%.
Lai panāktu iekšzemes ūdensobjektu un jūras vides stāvokļa uzlabošanu, Latvija cenšas mazināt ekonomikas, t.sk. lauksaimniecības, ietekmi uz ūdens kvalitāti. Ir izstrādāti 4 upju baseinu apgabalu apsaimniekošanas plāni 2022.–2027. gadam, kas ir integrēti vienā dokumentā ar plūdu riska pārvaldības plāniem.
Ar ES fondu atbalstu līdz 2023. gada beigām projektos kopā paredzēts nodrošināt vides prasībām atbilstošus notekūdeņu savākšanas pakalpojumus vismaz 38 000 iedzīvotāju (līdz 2023. gada sākumam vēl 22 248 iedzīvotāju). Šobrīd vides prasībām atbilstošs notekūdeņu savākšanas pakalpojums pieejams >90% iedzīvotāju blīvi apdzīvotās vietās.
Tuvākajos gados plānots attīstīt notekūdeņu dūņu apsaimniekošanu un uzlabot notekūdeņu attīrīšanas iekārtas. 
Tāpat Latvijai būtiska ir starptautiskā sadarbība ūdens resursu aizsardzībā un apsaimniekošanā, jo 56% no kopējās upju noteces ir ārpus Latvijas – kaimiņvalstīs Lietuvā, Igaunijā, Baltkrievijā un Krievijā, kas prognozējami ka nākotnē būs apgrūtināta starptautiskās situācijas (karš Ukrainā) dēļ.
Piekļuve tīram dzeramajam ūdenim lielākoties tiek nodrošināta visiem iedzīvotājiem. Centralizētā ūdensapgāde ir pieejama aptuveni 84% Latvijas teritorijas iedzīvotāju. Regulāri tiek veikts ūdeņu monitorings, kas ļauj iegūt informāciju par virszemes un pazemes ūdeņu ekoloģisko un ķīmisko kvalitāti, jūras ūdeņu kvalitāti kā arī ar lauksaimniecību saistītā piesārņojuma ietekmi. Ūdens monitoringa sistēmas attīstībā būtiska nozīme ir ES fondu 2014. –2020. gada un 2021.–2027. gada periodu investīcijām, paplašinot un pilnveidojot monitoringa tīklu. Monitoringa rezultāti liecina, ka labā ekoloģiskā kvalitātē 2022. gadā bija 33% ezeru ūdensobjektu un 34% upju ūdensobjektu. 22 pazemes ūdensobjektu kvantitatīvais un ķīmiskais stāvoklis bija labs, ķīmiskais stāvoklis bija slikts 3 pazemes riska ūdensobjektos.
7. Pieejama un atjaunojama enerģija
2021. gada beigās Latvija ir sasniegusi 42,11% no AER saražotās enerģijas īpatsvaru bruto enerģijas galapatēriņā, nodrošinot virzību uz 2027. gada mērķi, kas paredz 47,5% no kopējā enerģijas patēriņa nodrošināt, izmantojot AER, kā arī līdz 2050. gadam panākt pilnīgu enerģijas ieguves pāreju uz AER visos sektoros, kur tas ir tehnoloģiski iespējams. 
Viens no sektoriem, kas patērē visvairāk fosilos energoresursus, ir transports, kur 
2021. gadā Latvija nodrošināja 6,44% no AER saražotās enerģijas īpatsvaru.
Turpinot darbu pie pieejamas un atjaunojamas enerģijas veicināšanas, 2022. gadā Latvija ir panākusi būtisku progresu, lai novērstu šķēršļus AER elektroenerģijas ražošanai, elektroenerģijas pašpatērētāju un energokopienu izveidei, kā arī izcelsmes apliecinājumiem biometānam. Notiek aktīvs darbs pie starpvalstu kopprojekta atkrastes vēja enerģijas ražošanas īstenošanai (ELWIND), noslēdzot priekšizpētes novērtējumu par atkrastes teritoriālo laukumu atbilstības apstiprināšanu un optimālā laukuma atkrastes vēja parka izbūvei noteikšanu. Tāpat ir nodibināts AS "Latvenergo" un AS "Latvijas valsts meži" kopuzņēmums stratēģiski svarīgu vēja parku projektu īstenošanai valsts mežu zemēs, veicinot turpmāku virzību uz klimatneitralitātes sasniegšanu un enerģētiskās neatkarības nodrošināšanu. 
Ņemot vērā energoresursu cenu kāpumu, lai nodrošinātu energoresursu pieejamību, tika ieviesti atbalsta instrumenti daļējai cenu kāpuma kompensēšanai un atbalsta pasākumi mazaizsargātām iedzīvotāju grupām aptuveni 820 milj. euro apmērā, un valdība lems par atbalsta programmu turpināšu energoresursu sadārdzinājumu apstākļos. 
Plānots īstenot pilnīgu enerģijas tirgu integrāciju un infrastruktūras modernizāciju. Paredzēts palielināt AER tehnoloģiju izmantošanu elektrības ražošanā, siltumapgādē un rūpniecībā. Tiks sniegts atbalsts (t.sk. ES fondu) mājsaimniecībām, lai nodrošinātu elektroenerģijas un siltumenerģijas ražošanu no AER tehnoloģijām pašpatēriņa vajadzībām un lai veicinātu energoefektīvu ēku būvniecību un esošo ēku atjaunošanu.
Latvijā ir izvirzīti trīs galvenie reformu virzieni klimatneitralitātes politikas mērķu sasniegšanai: SEG emisiju mazināšana transporta sektorā; energoefektivitātes paaugstināšana un pielāgošanās pasākumi klimata pārmaiņām. Finansiāli nozīmīgākie ieguldījumi plānoti ilgtspējīgā transporta infrastruktūrā Rīgā un Pierīgas reģionā, AER izmantošanai transportā, energoefektivitātes veicināšanai publiskajā un privātajā sektorā, krīžu reaģēšanas kapacitātes stiprināšanā, kā arī pielāgošanās un emisiju piesaistes pasākumiem. 
8. Cienīgs darbs un ekonomikas izaugsme
[bookmark: _Hlk128740924]2022. gadā kopumā Latvijas ekonomika pieauga par 2%. Minēto lielā mērā noteica eksports, privātais un publiskais patēriņš, zemā bāze 2021. gada sākumā, pakāpeniska Covid-19 ierobežojumu atcelšana, savukārt būtiskākie ekonomiku bremzējošie faktori bija energoresursu cenu kāpums un izejmateriālu piegāžu ķēžu traucējumi Krievijas iebrukuma Ukrainā dēļ. Reģistrētā bezdarba līmenis 2022. gada decembra beigās veidoja 6,1%. IKP uz vienu iedzīvotāju pēc pirktspējas paritātes līmeņa Latvijā 2021. gadā saglabājās nemainīgs – 72% no ES-27 vidējā rādītāja, kamēr nabadzības risks strādājošiem vecuma grupā virs 18 gadiem 2020. gadā (9,8%) un 2021. gadā (9,2%) kāpis, iespējams Covid-19 kontekstā. 
[bookmark: _Hlk98828251]Cienīga darba nodrošināšanai no 2023. gada noteikta minimālā mēneša darba alga 
620 euro apmērā. Lai turpinātu mazināt darbaspēka nodokļu slogu zemu ienākumu saņēmējiem, no 2022. gada 1. jūlija ar IIN neapliekamais minimums strādājošajiem tiek palielināts uz 500 euro mēnesī, tādā pašā līmenī tiek celts arī pensionāra neapliekamais minimums. Taču jāatzīmē, ka šobrīd iedzīvotāju pirktspēju, it īpaši iedzīvotājiem ar zemiem ienākumiem, negatīvi ietekmē pieaugošas patēriņa cenas.
2022. gadā letālo nelaimes gadījumu skaits darba vietās ir samazinājies par 45%, smago nelaimes gadījumu skaits samazinājies par 25% un kopējais nelaimes gadījumu skaits ir samazinājies par 11%.
Turpina augt sieviešu nodarbinātība, 2022. gadā vecuma grupā 15-64 gadi sasniedzot 70,2%, kas ir par 2,3 procentpunktiem mazāk nekā vīriešu nodarbinātība, vienlaikus saglabājas būtiskas atšķirības sieviešu un vīriešu darba samaksā. 
Tāpat 2022. gadā tika apstiprināta ES Kohēzijas politikas programma 2021.–2027.gadam, kā arī izstrādāta pavadošā nacionālo normatīvo aktu pakete, tādējādi radot priekšnosacījumus ES fondu un ANM investīciju uzsākšanai Latvijā. Noslēdzot darbu pie finanšu sektora uzraudzības reformas, tika pieņemts jauns "Latvijas Bankas likums", kas stājies spēkā 2023. gada 1. janvārī. Likums regulē valsts centrālās bankas darbību pēc tās apvienošanas ar Finanšu un kapitāla tirgus komisiju, un tas ir daļa no pasākumu kopuma, kas nepieciešami, lai nodrošinātu finanšu sektora uzraudzības sistēmas reformas īstenošanu, kā arī modernizētu un attīstītu Latvijas Bankas darbību sabiedrības un finanšu sektora interesēs.
9. Ražošana, inovācija un infrastruktūra
Latvijas kopējie izdevumi pētniecībā un attīstībā (P&A) 2021. gadā bija 232 milj. euro, veidojot 0,71% no IKP. Salīdzinot ar 2020. gadu, tie bija pieauguši par 11,6%, un par 19,1% bija palielinājušies uzņēmēju ieguldījumi P&A aktivitātēs. Domājams, šādus rezultātus palīdzēja sasniegt pasākumi, kas bija īstenoti inovāciju veicināšanai valsts kapitālsabiedrībās un inovāciju ieviešanas sekmēšanai MVU. Kopumā uzņēmumu finansējums P&A 2021. gadā bija 66,83 milj. euro, kas ir 28,7% no kopējā P&A finansējuma Latvijas tautsaimniecībā. Tomēr šis rādītājs būtiski atpaliek no ES dalībvalstīs sasniegtā, kur uzņēmēji nodrošina vairāk nekā pusi no kopējiem ieguldījumiem P&A (2020. gadā: ES-27 – 65,8%; Latvijā – 30,9%).
2018. gadā tika izveidota un pašlaik ir sekmīgi attīstījusies Latvijas uzņēmumu inovācijas platforma. To iniciēja Pārresoru koordinācijas centrs[footnoteRef:40], Ministru prezidenta birojs un EM ciešā sadarbībā ar četrām aktīvākajām valsts kapitālsabiedrībām – “Latvenergo”, “LMT”, “Tet”, “Latvijas valsts meži”, vēlāk pievienojoties vēl vairākām saistīto jomu kapitālsabiedrībām. Rezultātā īstenoti sadarbības projekti, kā arī izstrādāts piedāvājums inovāciju kultūras stiprināšanai un plašākai ieviešanai arī pārējās valsts un pašvaldību kapitālsabiedrībās. Sākot ar 2022. gadu, Pārresoru koordinācijas centrs39 ir sācis apkopot valsts kapitālsabiedrību izdevumus un/vai kapitālieguldījumus P&A. Atbilstoši kapitālsabiedrību sniegtajai informācijai 2021. gadā tās ieguldīja P&A 27,1 milj. euro, kas, salīdzinot ar 2020. gadu, ir par 4,94 milj. euro jeb 22,3% vairāk. Lai nodrošinātu precīzu uzskaiti par P&A izdevumiem uzņēmumos, 2022. gada 1. janvārī stājās spēkā grozījumi "Gada pārskatu un konsolidēto gada pārskatu likumā" (attiecas uz gada pārskatiem un konsolidētajiem gada pārskatiem, sākot ar 2021. pārskata gadu), ar kuriem, lai uzlabotu P&A statistikas datu iegūšanu, tajā skaitā izmantojot Valsts ieņēmumu dienesta Elektroniskās deklarēšanas sistēmas resursus, tika noteikts obligāts pienākums uzņēmumiem (lielajām un vidējām sabiedrībām) sniegt finanšu pārskatu sastāvdaļā – pielikumā detalizētu informāciju par P&A izmaksām. [40:  Pamatojoties uz MK 2022. gada 15. novembra rīkojumu Nr.808 "Par Pārresoru koordinācijas centra likvidāciju" ar 2023. gada 1. martu ir likvidēts Ministru prezidenta pakļautībā esošais Pārresoru koordinācijas centrs, pievienojot to Valsts kancelejai.] 

2022. gadā turpinājās Norvēģijas finanšu instrumenta 2014.–2021.gadam programmas “Uzņēmējdarbības attīstība, inovācijas un mazie un vidējie uzņēmumi” (turpmāk – NFI programma) īstenošana. NFI programma tiek īstenota līdz 2024. gada aprīlim. NFI programmā darbu turpina arī LIAA Tehnoloģiju biznesa centrs. Tehnoloģiju biznesa centra ietvaros tiek īstenota LIAA Inovāciju akadēmija, kas sniedz iespēju biznesa attīstītāju komandām iesaistīties īpašā apmācību kursā, kā arī saņemt 100% finansiālo atbalstu prototipēšanai, lai validētu savas biznesa idejas un tehnoloģisko hipotēžu dzīvotspēju un potenciālu.
Agrīnas stadijas pētniecības projektiem ar komercializācijas potenciālu kopumā valsts pētījumu programmā “Inovāciju fonds – nozaru pētījumu programma" (turpmāk  – Inovāciju fonds) ir pieejami 22 milj. euro 2022.–2025.  gadu periodā. Inovāciju fonda iniciatīvas tika uzsāktas 2022. gada nogalē un kopumā programmas ietvaros atbalstīti divi projekti – katrs 5,7 milj. euro apmērā ar īstenošanas periodu līdz 2024. gadam. Viens no atbalstītajiem projektiem tiek īstenots viedās specializācijas jomā “Biomedicīna, medicīnas tehnoloģijas, farmācija”, bet otrs viedās specializācijas jomā “Fotonika un viedie materiāli, tehnoloģijas un inženiersistēmas”. 
Ar nolūku uzsākt re-industrializācijas procesu un lai nodrošinātu finanšu pieejamību lieliem investīciju projektiem ekonomikas atveseļošanai pēc Covid-19 izraisītās krīzes, MK 2021. gada 6. jūlijā pieņēma noteikumus Nr. 503 "Noteikumi par aizdevumiem ar kapitāla atlaidi investīciju projektiem komersantiem konkurētspējas veicināšanai" (Investīciju fonds), apstiprinot 152,06 milj. euro valsts budžetu. Programmu plānots turpināt arī 2023. gadā, tam papildus novirzot programmai pieejamo finansējumu 
70 milj. euro apmērā. Investīciju fonda mērķis ir veicināt jaunu investīciju veikšanu uzņēmējdarbības paplašināšanā, kā arī dotu stimulu uzņēmējiem veikt jaunas sākot no 
10 milj. euro investīcijas, tādējādi radot pievienotās vērtības ķēdi visā tautsaimniecībā. Programmā piešķirtā finansējuma un pirmās un slēgtās kārtas ietvaros uz 2023. gada martu, LIAA ir apstiprinājusi 24 lielu investīciju projektus ar kopējo plānoto investīciju apjomu  517 milj. euro. Apstiprinātie projekti paredz izveidot 1149 jaunas darba vietas ar darba algu 1,5 reizes lielāku kā vidēji reģionā, kā arī veikt investīcijas uzņēmumos P&A vairāk kā 16 milj. euro apmērā un nodrošināt eksporta apjomu vairāk kā 350 milj. euro gadā.  
Ar mērķi veicināt Latvijas ekonomikas straujāku atgūšanos no Covid-19 krīzes un ekonomiskās situācijas uzlabošanos, paātrinot investīciju piesaisti un paaugstinot Latvijas konkurētspēju, tiek turpināta EM un LIAA iniciatīva – tika ieviests “zaļais koridors” birokrātijas un administratīvo procesu paātrināšanai augstas pievienotās vērtības investīciju projektiem. “Zaļā koridora” paātrinātājā kārtībā tiek izskatīti investīciju projekti prioritārajās nozarēs, kuras aptver viedās specializācijas, starptautiskos biznesa pakalpojumu centrus, kā arī būvniecību, transportu un loģistiku, ja šo ieceru īstenošana ir saistīta ar prioritārajām nozarēm. 2022. gadā tika apstiprināti 18 projekti ar kopējo investīciju apjomu 308 milj. euro un 1158 radītām darba vietām mašīnbūves, atjaunojamo energoresursu, akvakultūras, elektronikas, viedo materiālu, inženierpakalpojumu, nekustamā īpašuma un citās jomās.
2022. gadā turpinājās darbs pie inovāciju institucionālās pārvaldības un Viedās specializācijas stratēģijas (RIS3) pārvaldības modeļa izveides. Reforma paredz, ka LIAA iesaistās RIS3 jomu koordinācijā, šim nolūkam vadot piecas RIS3 vadības grupu darbu un paredzot, ka rezultātā katrā RIS3 jomā tiek izstrādāta ilgtermiņa stratēģija un rīcības plāns. Tāpat reformas ietvaros inovāciju un pētniecības politikas tuvināšanai, t.sk. RIS3 uzraudzībai, ir izveidota Inovāciju un pētniecības pārvaldības padome, kurā sadarbojas divi ministri – ekonomikas un izglītības un zinātnes, kā arī LIAA un Latvijas Zinātnes padomes direktori. Visbeidzot, 2022. gadā ir pārskatītas premjerministra vadītās Latvijas Pētniecības un inovāciju stratēģiskās padomes funkcijas, lai nodrošinātu, ka šī padome lemj tikai par stratēģiski izšķirošiem P&A, inovāciju politikas un RIS3 jautājumiem.
2022. gadā MK apstiprināja jaunu atbalsta programmu ārvalstu filmu uzņemšanai 
Latvijā – “Kārtība, kādā ārvalstu filmu uzņemšanai Latvijā tiek piešķirts valsts budžeta līdzfinansējums”. Atbalsta programmas kopējais finansējums ikgadēji līdz 2024. gadam ir nedaudz vairāk kā 850 tūkst. euro, kas 100% ir valsts finansējums. 2022. gada pirmajā atlases kārtā tika saņemti astoņi projektu iesniegumi, no kuriem tika atbalstīti divi par kopējo līdzfinansējuma apmēru 778 tūkst. euro. Otrajā atlases kārtā tika saņemti seši projektu iesniegumi ar nepieciešamo pieprasīto līdzfinansējuma apmēru 1,9 milj. euro. 2022. gada 27. septembrī MK tika apstiprināta apropriācijas palielināšana 2,1 milj. euro apmērā, lai nodrošinātu valsts budžeta līdzfinansējumu ārvalstu filmu uzņemšanai Latvijā, tādējādi atbalstot gan pirmajā gan otrajā atlases kārtā iesniegtos projektus, kas atradās rezerves sarakstā.
Pozitīvi vērtējams, ka nodarbinātā zinātniskā personāla (pilnas slodzes ekvivalents) īpatsvars procentos no kopējā nodarbināto skaita pieaug, lai gan tas joprojām būtiski atpaliek no ES-27 vidējā līmeņa, 2021. gadā sastādot 0,7908%, taču līdzīgi kā ieguldījumu gadījumā jāturpina tiekties uz ES-27 vidējo rādītāju (1,4207%). Zinātniskā personāla (zinātnieki, profesionāļi un projektu vadītāji; strādā pilnu un nepilnu darba laiku) skaits ir ievērojami palielinājies, 2021. gadā Latvijā zinātniskā personāla skaits pārsniedza 
8 tūkstošus pētnieku (8344), kas ir būtisks pieaugums salīdzinot ar 2020. gadu, kad šis rādītājs bija 7 721 pētnieks.
Latvijā ir sākuši strādāt arī zinātnieki un citi speciālisti no Ukrainas, tādējādi Latvija atbalsta Ukrainas zinātnes jomas darbinieku nodarbinātību un sadarbību gan ar Latvijas, gan citiem Eiropas partneriem.
Plānots pārbūvēt valsts galvenos autoceļus TEN-T tīklā, izbūvēt jaunus valsts galveno autoceļu posmus, modernizēt/izveidot jaunu TEN-T tīkla dzelzceļa infrastruktūru, modernizēt dzelzceļa pasažieru infrastruktūru, izbūvēt/pārbūvēt Rīgas pilsētas transporta infrastruktūru, nodrošinot integrētas transporta sistēmas veidošanu, attīstīt valstspilsētu maģistrālās ielas un esošos maršrutus, attīstīt lielo ostu publisko infrastruktūru, kā arī attīstīt augstas veiktspējas tīklu infrastruktūru pēdējās jūdzes pieslēgumu nodrošināšanai, izbūvēt vidējās jūdzes optiskā tīkla infrastruktūru, izveidot elektronisko sakaru tīklu pasīvo infrastruktūru 5G savienojamības izvēršanai gar TEN-T tīkla sauszemes transporta ceļiem, kā arī nodrošināt valsts elektronisko sakaru pakalpojumu centra kiberaizsardzību. Lai mazinātu atšķirības starp reģioniem, valsts tajos ieguldīs līdzekļus uzņēmējdarbības atbalsta infrastruktūras attīstībai un reģionālo nevienlīdzības šķēršļu mazināšanai, pakalpojumu efektivitātes un sasniedzamības uzlabošanai atbilstoši demogrāfijas izaicinājumiem un atbilstoši administratīvi teritoriālajai struktūrai, tai skaitā atbalstot viedo risinājumu piemērošanu.
2022. gadā apstrādes rūpniecības produkcijas apjomi, pēc neizlīdzinātiem datiem, bija par 2,7% lielāki nekā 2021. gadā. To ietekmēja metālu, dzērienu, automobiļu un piekabju, nemetālisko minerālu un elektrisko iekārtu ražošanas apjomu pieaugums. Gada griezumā turpināja augt arī apstrādes rūpniecības apgrozījums faktiskajās cenās, ko lielā mērā ietekmēja ražotāju cenu pieaugums. Par 19,8% pieauga vietējā tirgū realizētās produkcijas apjomi, bet par 4,6% – eksportā realizētās produkcijas apjomi.
10. Samazināta nevienlīdzība
Ienākumu nevienlīdzība Latvijā ES dalībvalstu vidū ir viena no augstākajām. Atbilstoši CSP datiem, Džini koeficients 2021. gadā bija 34,3%, kas ir par 1,4 procentpunktiem mazāk nekā 2020. gadā.  Mazinoties turīgāko (piektās kvintiļu grupas) mājsaimniecību ienākumu kāpumam, samazinās arī ienākumu nevienlīdzība, tomēr 2021. gadā visturīgāko iedzīvotāju ienākumi bija 6,3 reizes lielāki nekā vistrūcīgāko iedzīvotāju ienākumi.   Visstraujākais ienākumu pieaugums 2021. gadā, salīdzinot ar 2020. gadu, bija otrās (12,1%), trešās (12,1%) un ceturtās kvintiļu grupas mājsaimniecībām (11,1%).  
Pirmās un otrās kvintiles straujāku pieaugumu nodrošināšanai 2021. gadā gandrīz divkāršoti minimālie ienākumi, t.sk. būtiski palielināti minimālā vecuma un invaliditātes pensijas apmēri. Valdība apņēmusies regulāri pārskatīt dažādām grupām piemērotos minimālo ienākumu sliekšņus, tos piesaistot minimālo ienākumu mediānai.   
Nevienlīdzības ienākumu dimensijas mazināšanai, Latvija vēl palielinājusi materiālo atbalstu ģimenēm ar bērniem, ieviesta ienākumu nodokļa progresīva likme, palielināts diferencēts neapliekamais minimums, kā arī tiek regulāri indeksētas pensijas un celta minimālā alga. 
Savukārt tiešmaksājumu izdevumu (out of pocket expenditures) un iespēju vienlīdzības nostiprināšanu risina mērķēti pakalpojumi, kā arī taisnīgāka pieejamība un piekļūstamība visiem pakalpojumiem. Piemēram, asistenta pakalpojuma pieaugums par 70% samazina tiešmaksājumu izdevumus, gan arī palielina iespējas gūt izglītību, strādāt un kvalitatīvi pavadīt laiku personām ar invaliditāti. Iespēju vienlīdzības stiprināšanai, Latvija veic uzlabojumus teju visās jomās. Ņemot vērā nabadzības un nevienlīdzības reģionālo raksturu, svarīgi nodrošināt pakalpojumu efektivitāti reģionos atbilstoši demogrāfijas tendencēm un jaunajam administratīvi teritoriālajam iedalījumam, kas stājās spēkā 2021. gada 1. jūlijā. 
11. Ilgtspējīgas pilsētas un kopienas
Latvijai būtiski veicināt apdzīvotību ne tikai lielajās pilsētās, bet arī mazpilsētās un lauku teritorijās. Administratīvi teritoriālās reformas ietvaros tika pilnveidots administratīvi teritoriālais ietvars, samazinot pašvaldību skaitu – kopš 2021. gada 1. jūlija Latvijā iepriekšējo 119 pašvaldību vietā ir 43 pašvaldības – 36 novadu pašvaldības un septiņas valstspilsētu pašvaldības. Sākotnējais reformas rezultātu novērtējums ir pozitīvs – pašvaldības ir ekonomiski spēcīgākas (pēc budžeta ieņēmumiem atšķirība starp novadu lielākajiem un mazākajiem kopējiem budžeta ieņēmumiem ir samazinājusies no 34 reizēm pirms reformas līdz 6 reizēm pēc reformas), notikusi administratīvo resursu koncentrācija (deputātu skaits samazinājies par 64%, deputātu atlīdzībai nepieciešamie līdzekļi laikposmā no 2021. gada jūlija līdz 2022. gada jūlijam ir samazinājušies par aptuveni 10 milj. euro). Iedzīvotājiem tika saglabāti iepriekšējie pakalpojumi un darbu turpināja apvienoto novadu pakalpojumu sniegšanas vietas. Darbu turpināja arī  valsts un pašvaldību vienotie klientu apkalpošanas centri (VPVKAC). 2023. gadā darbojas 166 VPVKAC, un līdz 2026. gada beigām teritoriālo VPVKAC pieejamību plānots paplašināt līdz 592 punktiem jeb līdz katram pagastam un pilsētai.
Prognozējams, ka notikusī resursu koncentrācija pozitīvi ietekmēs arī investīciju piesaisti reģionos. Turpmāk būtiski nodrošināt atbalstu pašvaldībām administratīvi teritoriālās reformas mērķu sasniegšanai.
Administratīvi teritoriālās reformas veiksmīgai īstenošanai un reģionu attīstībai ir būtiski piesaistīt finansējumu valsts reģionālo un vietējo autoceļu būvniecībai, sekmējot pakalpojumu un darba vietu pieejamību jauno pašvaldību administratīvajos centros. Kopumā ir nepieciešami 300 milj. euro, lai veiktu būvniecību indikatīvi 900 km autoceļu administratīvi teritoriālās reformas vajadzībām. Laika posmā līdz 2022. gada beigām tika īstenoti būvdarbi uz 827 km valsts reģionālajiem un vietējiem autoceļiem. Līdz 
2025. gadam ar ANM atbalstu plānots turpināt iesākto un īstenot būvdarbus ceļa posmos vismaz 210 km garumā.
Ir īstenots nozīmīgs ES fondu atbalsts pašvaldībās uzņēmējdarbības infrastruktūras attīstībai reģionos ekonomiskās aktivitātes veicināšanai, t.sk., darba vietu radīšanai un nefinanšu piesaistei reģionos – 376,4 milj. euro (t.sk. ERAF 319,7 mjlj. euro)[footnoteRef:41]. Līdz 
2022. gada beigām ir sasniegti šādi kumulatīvie iznākuma rādītāji – izveidotas 3063 jaunas privātā sektora darba vietas; piesaistītas privātā sektora nefinanšu investīcijas 266,53 milj. euro apmērā; atjaunota degradēto teritoriju platība 430,8 ha apmērā, kas pielāgota jaunu komersantu izvietošanai vai esošo komersantu paplašināšanai. [41:  3.3.1. SAM “Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”; 5.6.2. SAM “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”; 13.1.3.3. SAM pasākums “Teritoriju revitalizācija uzņēmējdarbības veicināšanai pašvaldībās”.] 

Apdzīvotības ilgtspēju būtiski ietekmē izmaksu ziņā pieejamu un kvalitatīvu mājokļu trūkums. Tas ir arī  viens no iemesliem, kas kavē iedzīvotāju mobilitāti, teritoriju attīstību un atšķirību mazināšanos starp reģioniem. Latvijā vairāk nekā trešdaļa mājsaimniecību dzīvo pārapdzīvotos mājokļos, bet iedzīvotāju skaits, kuri dzīvo pienācīgos mājokļos, lēni, bet pakāpeniski palielinās. 2022. gadā tika izveidota atbalsta programma zemas īres maksas mājokļu būvniecībai ar mērķi veicināt būvniecības standartiem un energoefektivitātes prasībām atbilstošu zemas īres maksas mājokļu pieejamību mājsaimniecībām, kas nevar atļauties mājokli uz tirgus nosacījumiem (pieejamais ANM finansējums ir 42,9 milj. euro). Uzsāktas jaunas atbalsta programmas energoefektivitātei un daudzdzīvokļu māju remontiem. Vienlaikus ir turpināms Reģionālās politikas pamatnostādnēs 2021.–2027.gadam noteiktais uzdevums: "Mājokļu pieejamība darbaspēkam reģionos", nodrošinot risinājumus pieejamu mājokļu veicināšanā. Pieaugošās mājokļu izmaksas, iedzīvotāju zemais ienākumu līmenis un pirktspēja ir galvenie iemesli mājokļu pieejamības problēmām visā Latvijā. Lai risinātu norādītos izaicinājumus, tiek īstenoti gan īstermiņa, gan ilgtermiņa risinājumi. Viens no īstermiņa risinājumiem, kas palīdzēja mazināt negatīvu ietekmi uz iedzīvotāju pirktspēju, kas radusies Covid-19 pandēmijas un Krievijas izraisītā kara Ukrainā rezultātā, ir grozījumu pieņemšana "Energoresursu cenu ārkārtēja pieauguma samazinājuma pasākumu likumā". Grozījumu mērķis bija mazināt negatīvo sociālekonomisko ietekmi uz iedzīvotāju labklājību un tautsaimniecības izaugsmi, kas saistīta ar iepriekš nepieredzētu strauju energoresursu cenu kāpumu, un noteikt laikā terminētus valsts atbalsta pasākumus, kas mazina strauji pieaugušo energoresursu cenu izraisīto negatīvo ietekmi uz iedzīvotāju labklājību un tautsaimniecību kopumā. Ar minēto grozījumu ieviešanu tika noteikts atbalsts mājsaimniecībām apkures izdevumu daļējai kompensēšanai. Saskaņā ar normatīvo regulējumu, VARAM pašvaldībām jau pārskaitīja finanšu līdzekļus 
20,5 milj.  euro apmērā, lai segtu izdevumus, kas 2022. gada oktobrī-decembrī radušies daļēji kompensējot apkures izdevumus mājsaimniecībām. Atbilstoši grozījumiem "Energoresursu cenu ārkārtēja pieauguma samazinājuma pasākumu likumā", minēto valsts atbalstu paredzēts sniegt līdz 2023. gada 30. aprīlim.
Viens no ilgtermiņa risinājumiem ir 2022. gada 20. jūlija MK rīkojumā Nr. 537 "Par valsts atbalstu pašvaldībām, lai nodrošinātu iedzīvotājiem kvalitatīvus un pieejamus īres mājokļus" plānotās jaunas valsts kapitālsabiedrības “Mājokļu fonda institūcijas” dibināšana. Dibinot “Mājokļu fonda institūciju” tiek plānots būtiski uzlabot mājokļu pieejamību Latvijā, uzbūvējot vismaz 4000 dzīvokļu līdz 2035. gadam. Ar šo VARAM atbalsta mehānismu plānots novērst tirgus nepilnību – situāciju, ka tirgus nav spējīgs nodrošināt sabiedrības interešu īstenošanu attiecīgajā jomā, ir identificēts konkrēta pakalpojuma trūkums. Tirgus nepilnību pamato OECD veiktie pētījumi, EK ziņojumi par Latviju, Latvijas ekonomiskie attīstības pārskati, kā arī VARAM 2021. gadā veiktais statistikas datu apkopojums par komercbanku aizdevumiem nekustamajos īpašumos un būvniecībā. Tiek plānots, ka “Mājokļu fonda institūcija” nodrošinās īres mājokļu būvniecību, vienlaikus ikgadēji pārdodot 5% mājokļu no kopējā īres fonda.
Būtiska uzmanība tiek pievērsta arī vides kvalitātes uzlabošanai, ar ES fondu atbalstu 2021.–2027.gada plānošanas periodā Latvijas blīvi apdzīvotajās pilsētās tiks mazināts gaisa piesārņojums gan mājsaimniecību sektorā, gan ar risinājumiem pašvaldību infrastruktūras uzlabošanā. Gaisa piesārņojums kopumā valstī nav augsts, tomēr ir novērojamas gaisa kvalitātes problēmas lielākajās pilsētās (Rīga, Liepāja, Rēzekne). Arī sadzīves atkritumu apsaimniekošanas sistēmā tiek plānoti uzlabojumi.
12. Atbildīgs patēriņš un ražošana (aprites ekonomika)
Ilgtspējīgas attīstības pamatā ir būtiski nodrošināt dabas resursu atbildīgu izmantošanu, lai ražošana un sabiedrības patēriņš nepārsniegtu dabas resursu atjaunošanās spēju. Līdzšinējais lineārās ekonomikas modelis ir sekmējis dabas resursu noplicināšanos, atkritumu apjoma pieaugumu un to apglabāšanu poligonos arī Latvijā.
Kvalitatīva atkritumu šķirošana un to atgriešana ekonomikā ir atbildīga rīcība dzīves vides ilgtspējīgai nodrošināšanai. Šīs rīcības veicināšanai plānotas arī ES fondu investīcijas 2021.–2027.gada periodā. Vienlaikus Latvija nosaka sev jaunus mērķus radīto atkritumu daudzuma samazināšanai un to plašākai pārstrādei. Izmantojot ES fondu 
2014.–2020. gada perioda finansējumu, līdz 2023. gada beigām tiek paredzēts atkritumu pārstrādes jaudu pieaugums par vismaz 141 000 tonnu gadā.
Vienlaikus Latvijas jaunās valdības Deklarācija[footnoteRef:42] skaidri pauž atbalstu aprites ekonomikai, kas kļūst par caurviju elementu katrā uzņēmējdarbības formā, tā samazinot gan kopējo atkritumu apjomu, gan sekmējot resursu atgriešanos ekonomikā. [42:  https://www.mk.gov.lv/lv/media/14490/download?attachment.] 

Turklāt, 2023. gada februārī, aprit gads kopš Latvijā darbību uzsākusi dzērienu iepakojumu depozīta sistēma, kas sniedz iespēju pilnvērtīgi apsaimniekot dabā visbiežāk sastopamos dzērienu iepakojumu veidus. Gada laikā 1400 depozīta punktos visā Latvijā nodots vairāk nekā 250 milj. tukšo depozīta iepakojumu[footnoteRef:43]. [43:  https://depozitapunkts.lv/gada-laika-depozita-sistema-nodots-ceturtdalm.] 

Ar ES fondu 2021.–2027.gada plānošanas perioda investīcijām tiks atbalstītas uz atkritumu apsaimniekošanas hierarhiju balstītas atkritumu apsaimniekošanas un aprites ekonomikas ieviešanas aktivitātes, lai veicinātu otrreizējo izejvielu tirgus attīstību, radīto atkritumu daudzuma samazināšanu, atkārtotas izmantošanas un pārstrādes attīstību, kā arī apglabāšanas samazināšanas mērķu sasniegšanu.
Lai sekmētu MVU investīcijas savu resursu efektīvākā izmantošanā pakalpojumos un ražošanā, ES kohēzijas politikas programmas 2021.–2027. gadam ietvaros tiks īstenots pasākums “Aprites ekonomikas principu ieviešana” (Kohēzijas fonda finansējums – 
10 milj. euro) – skat. arī 2.3. nodaļu.
13. Rīcība klimata jomā
Latvijas pielāgošanās klimata pārmaiņu plāns laika posmam līdz 2030. gadam (pieņemts 2019. gadā) joprojām ir aktuāls un ir vērsts uz Latvijas cilvēku, tautsaimniecības, infrastruktūras, apbūves un dabas ievainojamības mazināšanu pret klimata pārmaiņu ietekmēm[footnoteRef:44]. Plānā iekļauto pasākumu vidustermiņa novērtējums tiks veikts 2026. gada nogalē. Vienlaikus plāna mērķi un rādītāji kalpo kā ceļa karte Latvijas pašvaldību plānotājiem un vietējo rīcības grupu līderiem, identificējot to plānošanas dokumentos aktivitātes un rīcības virzienus klimata pielāgošanās un noturīguma jomā. [44:  http://polsis.mk.gov.lv/documents/6507.] 

2020. gadā tika pieņemta Latvijas stratēģija klimatneitralitātes sasniegšanai līdz 2050. gadam[footnoteRef:45], kas ir ilgtermiņa vīzijas dokuments, ietvardokuments politikas plānotājiem, lai nodrošinātu vienotu valsts virzību uz klimatneitralitātes sasniegšanu 2050. gadā. Stratēģijā iekļauto rādītāju progresa novērtējums plānots 2029. gadā. [45:  http://polsis.mk.gov.lv/documents/6641.] 

Lai sekmētu starpnozaru politikās un tautsaimniecības attīstības mērķos līdzsvarotu klimatneitralitātes sasniegšanu, valdība ir nolēmusi izveidot jaunu ministriju – Klimata un enerģētikas ministriju, kuras uzdevums ir izstrādāt, organizēt un koordinēt klimata un enerģētikas politiku.
NEKP aptver visus tautsaimniecības nozaru pasākumus kopējās klimatneitralitātes mērķu sasniegšanā. Šobrīd ir būtiski aktualizēt plāna pasākumus, kas ietverti jaunajā politikas plānošanas periodā – pamatnostādnēs, programmās un plānos, kā arī izvērtēt to pasākumu ieviešanas prioritizēšanu, kas sekmē straujāku Latvijas enerģētisko neatkarību, izmantojot atjaunīgos energoresursus. Detalizētāka informācija par konkrētajiem pasākumiem, kas tiek īstenoti energoefektivitātes uzlabošanai, alternatīvo degvielu un AER tehnoloģiju izmantošanas veicināšanai transportā ir atspoguļota Progresa ziņojuma 2.1.2.nodaļā.
[bookmark: _Hlk130991679]Krievijas iebrukums Ukrainā un pret Krieviju vērstās sankcijas ir paātrinājis Latvijas izlēmīgumu enerģētiskās neatkarības risinājumu rašanā. Jau 2022. gadā divi valsts uzņēmumi – AS "Latvijas valsts meži" (LVM) un AS "Latvenergo" – vienojās par kopuzņēmuma izvedi Latvijas vēja parka izveidošanai, kas nodrošinās ne tikai Latvijas enerģētisko neatkarību, bet arī veicinās energoresursu eksportu. Kopuzņēmuma vispārējais stratēģiskais mērķis ir īstenot stratēģiski svarīgu vēja parku projektus NEKP iekļauto mērķu sasniegšanai un turpmākai virzībai uz klimatneitralitātes sasniegšanu, veicinot enerģētiskās neatkarības nodrošināšanu.
Klimata mērķu sasniegšanas veicināšanai paredzētas arī ES fondu atbalsta programmas, tai skaitā 2022. gadā apstiprināts Taisnīgas pārkārtošanās teritoriālais plāns, kas cita starpā paredz pakāpenisku atteikšanos no kūdras izmantošanas enerģētikā līdz 
2030. gadam.
Ar 2014.–2020.gada ES fondu atbalstu līdz 2023. gada sākumam klimata pārmaiņu radītie plūdu un erozijas riski mazināti jau 87 200 iedzīvotājiem. Jauni pielāgošanās pasākumi dažādiem klimata riskiem, īpaši ar zaļās un zilās infrastruktūras risinājumiem, tiek paredzēti ES fondu 2021.–2027.gada plānošanas perioda investīcijās.
14. Dzīvība ūdenī
[bookmark: _Hlk95648421]Veselīga un daudzveidīga Baltijas jūra – tas ir gan sabiedrības, gan dabas interesēs. Ņemot vērā joprojām intensīvo barības vielu noplūdi, līdz pat 97% no Baltijas jūras cieš no eitrofikācijas. Cilvēku darbības rezultātā (pārzveja, piesārņojums, pieaugošās klimata pārmaiņu sekas u. c.) mainās ekoloģiskais līdzsvars un samazinās pieejamie resursi, pārsniedzot to dabiskās atjaunošanās iespējas. Turklāt Baltijas jūra ir viena no visintensīvāk izmantotajām jūrām uz planētas. Baltijas jūra ir īpaši jutīga pret slodzi uz vidi, jo tā ir noslēgta un ar salīdzinoši nelielu bioloģisko daudzveidību, turklāt garā ziemas sezona ierobežo tās produktivitāti un iesāļais ūdens rada apgrūtinātus apstākļus gan sālsūdens, gan saldūdens organismiem. 
Baltijas jūras rīcības plāna (pieņemts 2007. gadā ar Helsinku konvenciju) mērķis bija līdz 2021. gadam atjaunot Baltijas jūras vidi labā ekoloģiskā stāvoklī. Tomēr deviņas Baltijas jūras valstis nav pilnībā sasniegušas šo mērķi. 2021. gada oktobrī Helsinku konvencijas pušu ministru sanāksmē tika apstiprināts atjaunotais Baltijas jūras rīcības plāns. Mērķu sasniegšanai plānā noteikti konkrēti pasākumi un rīcības, kas īstenojamas nacionālā mērogā vai kopīgi, reģionālā vai starptautiskā līmenī. Baltijas jūras rīcības plāna pasākumi ir numurēti, katram no tiem norādīts pamatojums, sagaidāmais efekts, kritēriji progresa izvērtēšanai, saikne ar citu sadaļu pasākumiem, par īstenošanu atbildīgās HELCOM darba grupas. Pasākumu īstenošanai paredzēti konkrēti termiņi, kas nepārsniedz 2030. gadu. Vienlaikus ir zinātniski pierādīts, ka labu jūras vides stāvokli nebūtu bijis iespējams panākt līdz 2020. gadam, jo jūras ekosistēma spēj atveseļoties tikai vairāku gadu desmitu laikā, turklāt plānoto pasākumu efekts parādās ilgākā laikā. Klimata izmaiņu izpausmes, piemēram, ūdens un gaisa temperatūras paaugstināšanās, var kavēt jūras atveseļošanos. Turklāt būtiski samazinātā Baltijas mencu populācija tieši norāda uz tūlītējas rīcības nepieciešamību mainīt to, ko mēs pārvaldām un izmantojam neilgtspējīgi.
14. IAM ir joma, kurā lēmumu pieņemšana par ūdens resursu izmantošanu bez zinātnes datiem un pētījumiem nav pieļaujama. Ūdens ir vide citu resursu dzīvotspējai, tāpēc lēmumiem, kas tiek pieņemti sabiedrības ekonomisko interešu apmierināšanai, jābūt līdzsvarotiem ar dabas resursu ilgtspēju. 
Latvijā laikposmā no 2020. līdz 2025. gadam uzsākta Baltijas jūras aizsargājamo biotopu izpēte un aizsardzības stāvokļa noteikšana Latvijas ekskluzīvajā ekonomiskajā zonā, un, ja būs zinātnisks pamatojums, potenciāli tiks paplašināts jūras aizsargājamo teritoriju tīkls. 
VARAM veic pētījumus un pilnveido zināšanu bāzi, lai panāktu un saglabātu labu jūras vides stāvokli atbilstoši ES un Latvijas jūras vides aizsardzības un pārvaldības nosacījumiem. Tiek analizēts jūras vides stāvoklis, ekosistēma, jūras vidi ietekmējošās slodzes un to savstarpējā mijiedarbība, veikta jūras izmantošanas sociālā un ekonomikas analīze, novērtēti sociālie un ekonomiskie ieguvumi no jūras izmantošanas. Dabas aizsardzības pārvalde kopā ar partneriem īsteno ES LIFE programmas projektu “Jūras aizsargājamo biotopu izpēte un nepieciešamā aizsardzības statusa noteikšana Latvijas ekskluzīvajā ekonomiskajā zonā” (2020.–2025. gadam). Tajā plānots pievērsties jūras resursu visaptverošas aizsardzības sistēmas izveidei, uzlabojot monitoringa metodiku jūras aizsargājamo biotopu un sugu novērtēšanai.
Arī Latvijas zinātnieki, piemēram, Latvijas Hidroekoloģijas institūtā un pārtikas drošības, dzīvnieku veselības un vides zinātniskajā institūtā BIOR, darbojas dažādos starptautiskos pētījumos, kas saistīti ar ūdens resursu izpēti. 
Balstoties uz pierādījumiem, Latvija un citas ES dalībvalstis izstrādā kopīgu politiku gan zivsaimniecībā, gan jūras vides aizsardzībā, gan citās jomās.
15. Dzīvība uz zemes
Latvijas daudzveidīgajās ekosistēmās ietilpst meži, kas klāj aptuveni pusi (53%) valsts teritorijas, pļavas, jūras piekraste un purvi. 
Latvijā ir noteiktas īpaši aizsargājamās dabas teritorijas – nacionālie parki, biosfēras rezervāti, dabas parki, aizsargājamo ainavu apvidi, dabas liegumi, dabas rezervāti, dabas pieminekļi un aizsargājamās jūras teritorijas. Īpaši aizsargājamās dabas teritorijas aizņem 18,46% no Latvijas teritorijas.
Latvijai ir aktuāla dabisko dzīvotņu degradācijas problēma un bioloģiskās daudzveidības samazināšanās, kas notiek cilvēka darbības rezultātā. Saimnieciskajā darbībā ir nozīmīga dabas resursu pieejamība. Tieši tādēļ jau šodien pašvaldības un vietējās rīcības grupas meklē dažādus un teritorijām specifiskus risinājumus klimatnoturības kāpināšanā, tāpat pašvaldību teritoriju attīstības plānošanā tiek ņemti vērā īpaši aizsargājamās dabas teritorijas aizsardzības plāni.
Labā stāvoklī ir 10% ES aizsargājamo biotopu un 41% sugu. Dabisko dzīvotņu degredācija un bioloģiskās daudzveidības samazināšanās ir sekas antropogēnai slodzei un intensīvai ekonomikai, kas rada ietekmi uz vidi. Latvijas ekonomika ir nozīmīgi saistīta ar dabas resursu pieejamību saimnieciskai darbībai un to izmantošanu, tieši tādēļ nepieciešamas inovācijas un jauni tehnoloģiskie risinājumi, kā arī mērķtiecīga sabiedrības izglītošana, lai mainītu ikdienas paradumus un mazinātu tautsaimniecības ietekmi uz vides kvalitāti, paredzot arī dažādus atbalsta pasākumus, tai skaitā no ES fondiem. 
Dabas aizsardzības pārvalde kopā ar partneriem īsteno ES LIFE programmas projektu “Natura 2000 aizsargājamo teritoriju pārvaldības un apsaimniekošanas optimizācija” (2020.–2028. gadam). Projekta laikā plānots izstrādāt inovatīvas pieejas aktuālu dabas aizsardzības jautājumu risināšanā un ieviest Natura 2000 teritoriju prioritāro rīcību programmu, tādējādi nodrošinot ES nozīmes biotopu un sugu labvēlīgu aizsardzības stāvokli Latvijā.
2014.–2020. gada ES fondu plānošanas periodā ir ieviesti un 2021.–2027. gada ES fondu plānošanas periodā tiek plānoti jauni pasākumi, kas mazina vides piesārņojumu, antropogēno slodzi un uzlabo ES nozīmes dzīvotņu un sugu labvēlīgu aizsardzības statusu, lai nodrošinātu dabas vērtību nenoplicināšanu, dabas mantojuma saglabāšanu un ekoloģisko prasību ievērošanu. Ar ES fondu atbalstu 2021. gadā uzsākta un 2022. gadā turpināta vērienīga dzīvotņu atjaunošanas projekta īstenošana visā Latvijā ar mērķi radīt piemērotus apstākļus ilgtspējīgai 20 ES biotopu un vismaz astoņu sugu dzīvotņu pastāvēšanai, kā arī veicināt 13 aizsargājamo aleju atbildīgu apsaimniekošanu.
Tāpat 2022. gadā apstiprināti projekti, lai mazinātu antropogēno slodzi, eitrofikāciju, eroziju, vides piesārņojumu, nodrošinot epidemioloģiskās drošības prasības un atjaunotu ekosistēmas 6370 ha lielā platībā.
Ņemot vērā “Dabas skaitīšanas” projekta laikā iegūtos datus par ES nozīmes biotopu izplatību, tiek gatavots izvērtējums par ES nozīmes aizsargājamo biotopu izplatības un kvalitātes apzināšanas rezultātiem un tālāko rīcību aizsargājamo biotopu labvēlīgas aizsardzības stāvokļa nodrošināšanai, kā arī piedāvāto scenāriju ietekmi uz mežsaimnieciskai, lauksaimnieciskai un citai saimnieciskai darbībai pieejamām platībām, resursiem. Izvērtējumā tiek analizēta piedāvāto scenāriju ietekme uz nozaru attīstību, kā arī Latvijas saistībām, kas izriet no klimata politikas ieviešanas. 
Lai mazinātu vides stāvokļa pasliktināšanos, ir veikti piesārņojuma mazinoši pasākumi bioloģiskās daudzveidības veicināšanai un klimata risku mazināšanai, tostarp 2021. gadā tika pabeigti līdz šim lielākie vēsturiskā piesārņojuma sanācijas un rekultivācijas darbi Inčukalna sērskābā gudrona dīķos, 2022. gadā pabeidzot no dīķiem izvestā gudrona utilizāciju, kas tādējādi ļaus attīrīto teritoriju atgriezt saimnieciskajā apritē.
16. Miers, taisnīgums, laba pārvaldība
Labas pārvaldības jomā tiek īstenota 2020. gadā apstiprinātā administratīvi teritoriālā reforma. Kopsakarā ar to 2023. gada 1. janvārī stājās spēkā "Pašvaldību likums"[footnoteRef:46], kas paredz būtiskus uzlabojumus attiecībā uz pašvaldību darbības atklātību, informācijas pieejamību sabiedrībai un paplašina sabiedrības iesaistes iespējas pašvaldību darbā ar tādiem jauniem rīkiem kā kolektīvais iesniegums, iedzīvotāju padome un līdzdalības budžets. Vienlaikus centrālajā valsts pārvaldē samazināts nodarbināto skaits, nostiprināta horizontāla stratēģiskā komunikācija. 2021. gadā ieviests un sevi sekmīgi apliecinājis vienotais tiesību aktu projektu izstrādes un saskaņošanas portāls, nodrošinot modernas iesaistīto pušu līdzdalības iespējas tiesību aktu un attīstības plānošanas dokumentu projektu izstrādē un saskaņošanā.  [46:  Saeimā pieņemts 2022. gada 20. oktobrī, aizstāja 1994. gada 19. maijā pieņemto likumu "Par pašvaldībām".] 

Valsts pārvaldes attīstības sekmēšanai izstrādāts Valsts pārvaldes modernizācijas plāns 2023.–2027. gadam, kurš ir iesniegts apstiprināšanai MK. Plāna projektā iekļauti pasākumi šādos virzienos – vienota un efektīva valsts pārvalde, cilvēkresursu attīstība, politikas un regulējuma kvalitāte, atbalsta funkciju centralizācija un standartizācija, viedas darba vides izveide un inovācijas attīstība. Plāna mērķis ir paaugstināt Latvijas iedzīvotāju uzticēšanās līmeni valsts pārvaldei.
E-lieta ir viena no digitālās transformācijas iniciatīvām, kura vairākos posmos līdz 2026. gadam paredz pakāpenisku pāreju uz elektronisku izmeklēšanas, tiesvedības un nolēmumu izpildes procesu, pirmajā e-lietas ieviešanas posmā, izveidojot vienotu elektronisku tiesvedības procesu un nodrošinot informācijas apmaiņu starp tiesām, prokuratūru, nolēmumu izpildes iestādēm, procesa dalībniekiem un citām ar tiesvedību saistītu iestāžu informācijas sistēmām. E-lietas programmas turpmākajos posmos plānots piesaistīt Iekšlietu ministrijas Informācijas centru un integrējoties e-lietas platformai ar Iekšlietu ministrijas Informācijas centra IIIS2 projekta ietvaros izstrādātajām un pilnveidotajām informācijas sistēmām. 
Saziņa ar klientu padarīta pieejamāka un draudzīgāka, nodrošinot informācijas par pakalpojumiem tūlītēju sniegšanu jebkurā diennakts laikā, jo ieviesti virtuālie asistenti tīmekļa vietnē www.zemesgramata.lv, tīmekļa vietnē izsoles.ta.gov.lv.
[bookmark: _Hlk96440353]Turpinās vienotas tiesu ekspertīžu iestādes izveide, Valsts policijas Kriminālistikas pārvaldes Ekspertīžu biroju, pievienojot Valsts tiesu ekspertīžu birojam. 
Ekonomisko lietu tiesa 2022. gadā izskatījusi 366 lietas, no tām 119 civillietas, 80 kriminālllietas un 167 procesi par noziedzīgi iegūtu mantu. Attiecībā pret bāzes gadu palielinājies lietu izskatīšanas ilgums 1.instances tiesās civillietās (8,1/9,1 (2022), kriminālllietās (5,7/10,4 (2022) un administratīvo pārkāpumu lietās (2,1/4,4 (2022). 
Lai izpildītu GRECO izteiktās rekomendācijas korupcijas novēršanai un godprātības veicināšanai centrālajā valdībā un atsevišķās tiesībaizsardzības iestādēs, Latvija ir īstenojusi vairākas aktivitātes, kā rezultātā Latvija ir kļuvusi par otro valsti, kas sekmīgi noslēgusi GRECO Piekto novērtēšanas kārtu[footnoteRef:47]. [47:  https://www.knab.gov.lv/lv/media/3624/download?attachment. ] 

2022. gadā nemainīgs palika Korupcijas uztveres indeksa Latvijas rādītājs, tam saglabājoties 59 punktu līmenī, ierindojot Latviju 15.vietā ES valstu vidū. Vienlaikus, Transparency International ziņojumā Exporting Corruption 2022[footnoteRef:48] atzīts, ka Latvija ir vienīgā ES valsts, kas uzlabojusi savu sniegumu ārvalstu amatpersonu kukuļošanas apkarošanā. Korupcijas novēršanas un apkarošanas biroja sekmīgi veiktās pirmstiesas izmeklēšanas un Latvijas īstenotie pasākumi šīs jomas pilnveidošanai ir atzinīgi novērtēti un ierindoti līdzvērtīgā pozīcijā ar Apvienoto Karalisti, Vāciju, Franciju un Norvēģiju. [48:  https://www.transparency.org/en/publications/exporting-corruption-2022. ] 

Pieaug valsts NVO fonda piešķīrumi NVO granta projektu konkursiem, sabiedriskie mediji izgāja no reklāmas tirgus un palielināts Valsts Mediju atbalsta fonda atbalsts medijiem sabiedriski nozīmīga satura veidošanā, samazināts PVN grāmatām, preses izdevumiem un ziņu portāliem.
17. Sadarbība
Ņemot vērā Krievijas agresiju Ukrainā, Latvija 2022. gadā ir palielinājusi visa veida atbalstu Ukrainai, tai skaitā attīstības sadarbības politikas finansējumu. Kopējais Latvijas atbalsts Ukrainai 2022. gadā ir pārsniedzis 1% no IKP, tostarp īstenotas daudzpusējās iemaksas humānās palīdzības vajadzībām, atbalsts sievietēm, kas cietušas no vardarbības, rehabilitācijas programmas no kara cietušajiem, labas pārvaldības, eiro-integrācijas, izglītības, uzņēmējdarbības veicināšana, Ukrainas rekonstrukcija, u.c. Pilsoniskā sabiedrība un privātais sektors aktīvi snieguši ievērojamu atbalstu Ukrainai, t.sk. tās bēgļiem Latvijā. 
[bookmark: _Hlk130459832]2022. gadā ir trīskāršots Ārlietu ministrijas pārvaldītais divpusējās attīstības sadarbības budžets, sasniedzot 1,36 milj. euro. 2022. gadā kopumā ir īstenoti 39 projekti, izveidota Attīstības sadarbības aģentūra, paplašināts arī atbalsta ģeogrāfiskais tvērums, kur līdzās tradicionālajām attīstības sadarbības palīdzības saņēmējiem – Ukrainai, Moldovai, Gruzijai , kā arī Centrālāzijas reģiona valstīm,  Latvija pirmo reizi īstenoja projektu Āfrikas kontinentā – Namībijā un Zambijā. Prioritārie sadarbības virzieni bija demokrātijas stiprināšana, laba pārvaldība, medijpratība, dzimumu līdztiesība, kvalitatīva izglītība, vides un klimata, kā arī viedā uzņēmējdarbība un digitalizācija. Ārlietu ministrija nodrošināja Latvijas divpusējās attīstības sadarbības aktivitāšu sasaisti ar citu donoru aktivitātēm, veicinot Latvijas sniegtā atbalsta ilgtspēju, efektivitāti un redzamību, jo īpaši labas pārvaldības jomā, tostarp jauno profesionāļu apmācībās, publisko pakalpojumu nodrošināšanas uzlabošanā, revīzijas iestāžu kapacitātes veicināšanā. Savukārt, oficiālā attīstības palīdzība absolūtos skaitļos sasniedza vairāk nekā 94 milj. euro (dati ir provizoriski).

